
Vai de mine, multe ştiu, 
Și mă mir unde le ţiu. 
După ușe, într-o ladă, 

` Stau poveștile grămadă 
Şi-n bodaie, pe sub pat, 
Mai am înc-un sac legat. 
De bag mîna-n săcăteu, 
les poveştile mereu. 


Hei! Şi avînd eu atîta berechet de poveşti, adu- 
nate de prin lumea largă, sau de mine iznovite, 


M-am gîndit, 
M-am socotit 


să pornesc a le da drumu, să cutreiere lumea în lung 
şi-n lat, spre marea bucurie a copiilor şi descreţitu 
frunţilor bătrînilor. 


Dar... 


Cum să-ncep, 
Nu mă pricep. 
Deschid lada, 
Cu grămada. 
Dezleg sacu, 
Scot pe dracu? 
Sau cat eu 

În săcăteu ? 


Asta ar fi treabă cam încurcată şi sărăcie lucie. 
Ca să vedeţi dumneavoastră, mă gîndesc şi eu ca 
omu : unde pot găsi atîtea pogoane de hîrtie s-aştern 
în slove puzderia de poveşti pe care le ştiu? Că-s 
multe şi nenumărate, încît nu mă mai pot 


Nici suci, 
Nici înviârti, 
Nici întoarce, 
Nici răstoarce, 
de poveşti, peste poveşti. 
În poiată, 
Sub lopată, 
Pe corlată, 
Sub covată, 
Tot poveste gogonată, 
Umflată, nerăsuflată. 


Dar, pină să-mi fac eu socoata, să ies cu po- 
veştile-n lume, s-au fost îmbulzit atîtea, că m-au dat 
afară din bordei. Am păţit-o ca biata sărăcie, săraca, 
pe care a scos-o hărnicia din casa ei în pielea goală, 
pe mijlocu uliţii, tocmai în cumpăna iernii. 

Cînd mă-mbrînceau poveştile să ies afară în 
bătătură, hait, mi-aduc aminte că: 


După uşe într-un cui, 
Mai aveam eu un săcui, 


traista mea cu merinde de taină şi săminţă de vorbă-n 
lume, în care pitulasem mai la-ndemînă un caier de 
poveşti mai coricove!, care-mi străpeziseră şi mie 


1 Coricov — sălbatic, pădureş. 


dinții cînd le-am prins ruda. Haş, dar! înhăai să- 
căteu doldora de poveşti şi pornii cu el în lumea co- 
piilor şi-a bătrînilor. 


Să încep dar să vă spui 
Nişte povești din săcui. 


E + 
+ x 


Şi acum, dacă vi-s urechile acas” ascultați o ste- 
blă* de poveşti potcovite, împănată pe ici pe colo 
cu minciuni. Căci povestea, nefiind altceva decît în- 
chipuirea unor întîmplări neîntîmplate, nevăzute, ne- 
pipăite, doar auzite, miroase de la şapte poşte a min- 
ciună. 

Şi fiindcă lumii de cînd îi lume, de la năstimirea 
ei, i-au plăcut poveştile, şi cît va fi ea pe faţa pămîn- 
tului îi vor tot place, m-am gîndit şi eu să însăilez 
o poveste ca toate poveştile. Să făuresc o poveste 
nouă, din alte poveşti mai vechi, uitate. 

Am pornit cu gîndu că voi izbuti, dar pînă la urmă, 
fără să ştiu ce se va alege, să purced a povesti. 


+ 
x A 


Cine n-a auzit de vreuna din năzdrăvăniile lui Pä- 
cală ? Multe şi nenumărate isprăvi a făcut el trăind 
şi nemurind, încît i s-a fost dus buhu în lume. Pă- 
călelile lui au rămas de pomină în lung şi-n latu 
ţării. Ba unii spun că şotiile, besediile?, ghiduşiile şi 


1 Stelbă — mănunchi, chită, buchet. 
2 Besedie — glumă, ghiduşie. 


braşoavele lui Păcală al nostru, s-ar fi auzit şi peste 
hotare. 
Despre toate cele scornite de el 


S-a tot vorbit, 
S-a răzvorbit, 
S-a povestit, 
Răspovestit, 

Și s-a tot scris 
De s-a răscris, 


numai de una ba. Şi anume despre ce socotiți dum- 
neavoastră că nu s-a vorbit? Fiindcă n-aveţi de 
unde şti, 


Să v-o spună Moş Plopşor, 
Tartoru poveştilor. 


Nu s-a auzit, pentru că încă nu s-a povestit despre 
năzdrăvănia cea mai moţată pe care a săvârşit-o în 
viaţă, o ispravă care a pus capacu la toate: însură- 
toarea. De ce s-a-nsurat, „pe cine şi cum a luat, unde 
şi cum i-a fost nunta, cine i-au fost copiii, va veni 
vremea să povestim. 


Credeţi că a gîndit vreodată Păcală să s-aşeze la 
rostu lui, să intre în tagma gospodarilor de treabă, să 
se lase de boroboaţe şi să s-aştearnă pe muncă? Aşi, 
de unde? Asta i s-a tras de la doi gemeni care au 
dorit să-l aibă tată. 

Ce mai tura, 
Ce mai vura ? 


Să v-o spun eu. Fiind el flăcău tomnatic, nenăs- 
cuţii săi feciori, văzînd că: 
Barba îi încărunţeşte 
Și mustaţa-l pridideşte, 


l-au vrut tată cu: 


Masa, masă, 
Casa, casă, 


cu orătăniile lui, vitele lui, copiii lui ; un tată, om în 
rîndu lumii. Nevasta harnică i-a umplut curtea cu 
harotine!, i-a înflorit grădina şi, sprea marea lui ne- 
dumerire, curînd după nuntă, i-a dăruit drept moş- 
tenitori, dintr-o dată, pe cei doi căutători de tată. 


1 Harotină — pasăre de curte. 


Hei! dar fiindcă aşchia nu sare departe de copac, 
apoi şi copiii lui Păcală, auzind de la unii, alţii, des- 
pre isprăvile tatălui lor, încă înainte de a vedea lu- 
mina zilei, au pornit în lumea largă, a celor nevă- 
zute, şi, după ivirea lor pe lume, în lumea celor vă- 
zute, să-şi ascută mintea şi să-şi caute norocu. 

Vremea a trecut cu vremea, copiii lui Păcală au 
crescut ca mlada, s-au făcut mari flăcăiandri. Şi pen- 
tru a nu face de ocară neamu lui Păcălici, au născo- 
cit precum veţi vedea unele isprăvi şi mai boacăne. 
Aşa a fost lăsată orînda : 


Capra să sară masa 
Şi iada să sară casa. 


O să mă întrebaţi de unde le ştiu eu povestea. Păi 
dac-aveţi urechi de auzit şi vreme de zîmbit, staţi şi 
ascultați. 


+ + 


Hoinărind eu aşa hai-hui prin lume, într-o bună 
zi întâlnesc în cale doi şugubeţi, două pocitanii, care 
la chip şi la trup semănau una cu alta ca două pi- 
cături de apă. Doar la înălţime nu se potriveau: unu 
din ei fiind mai înalt decît celălalt cam cu o şchioapă. 
încolo, parc-ar fi fost gemeni, atît de mare era ase- 
mănarea dintre ei. Amîndoi priveau cruciş spre vîrfu 
nasului, avînd ochii la fel, stîngu verde, dreptu că- 
prui. Fără să fie cu giturile sucite, feţele lor priveau 
spre ceafă. Picioarele, cîte unu scurt şi altu mai lung, 
crescute pe dos: cele stîngi pe dreapta, cele drepte 
spre stînga; cu labele una cu călctiu în urmă, alta 
cu călcħu înainte. Miinile crescute iar schimbat: 

dreptele la stînga şi stîngile la dreapta, una mai lungă 
şi alta mai scurtă. Credeam că visez. 


M-am oprit, 
M-am crucit, 


şi-am fost întrebat: 

— Dară voi ce nascraconii de oameni îmi sin- 
teţi, pocitanii ? 

— Noi, pocitanii ? Ne apucă mirarea că încă n-ai 
auzit de numele noastre. Eu, zise cel mai înalt, o să 
fiu Tivisoc, fecioru preacinstitului Păcală, care — da- 
că-l lăsam noi — cît pe aci era să fie ginerele preacu- 
viosului popă Colivă. 

— lar eu, intră în vorbă scundacu, o să fiu Ti- 
vismoc, tot fecioru dumnealui, Păcală, mare vornic 
din divanu păcălitorilor, ginerele lui On Panduru de 
la Vaideei. 

S-a-ncins apoi povestea: unu spunea una, altu 
alta, iar eu eram numai ochi şi urechi. Şi pentru 
a nu mă amesteca în treburile altora, las să urmeze 
cele ce mi-au povestit ei, prin viu grai, să râdeţi şi 
voi puţin, cum am rîs şi eu. Că-i bine să mai rîdă 
omu cîteodată, rîsu fiind el adevărata sănătate. Dar 
rîs potolit, râs cu, cumpătare, nu ris ca al proastei în 
bîlci, care a ris din te miri ce, a rîs de s-a stricat, des- 
nodîndu-i-se ei pînă şi băierile inimii. 


Un tăciune 
Și-un cărbune, 
Taci, nebune, 
Nu mai spune. 


— Nu mai spun, de ce-aş mai spune? Neavînd 
altceva mai bun de făcut, îmi pun lacăt la gură, tac 

chitic şi ciulesc, împreună cu voi, urechile s-ascultăm 
povestea lor adevărată. 

Voi lăsa dar pe 'Tivisoc şi pe 'Tivismoc să toarcă ei 
firu din caieru poveştilor mele din săcui, cu soco- 
teală şi rînduială, să avem deocamdată fir răsucit 
pentru urzeală. Tot ei vor toarce băteala, vor depăna, 
vor năvădi şi vor ţese. De ce un nepriceput ca mine 
să-ncurce natra! poveştilor ? 


Că de multe ce-s şi dese, 
Mai scornite, mai culese, 
Să le spunem pe alese. 


ISPRĂVILE LUI TIVISOC ŞI TIVISMOC 
ÎNAINTE DE A SE NAŞTE. COPIII LUI PĂCALĂ 
VOR SĂ VIE PE LUME. 


Povesteşte Tivisoc 


Mi-aduc aminte ca acu, a-nceput povestea Tivisoc. 
Cînd mi-a trăznit mie prin minte să mă ivesc pe 
lume, eu eram un nică de nicăieri. 


Un nică, 

Nimică, 
şi totuși fără să fiu ceva, voiam Să fiu cineva. Ba, 
mai mult, ce mi-am zis eu atunci? De ce să fiu sin- 
gur şi să n-am şi-un frate? Parcă nu s-au mai născut 
gemeni pe lume? Şi iaca aşa, a trebuit să-mi caut întîi 
un frate. Dar unde să-l găsesc? 

Umblind eu peste tot şi nicăieri, 


1 Natra — rostul războiului de şesur. 

Zi de vară, 
Pînă-n seară, 
Cale lungă, 
Să-mi ajungă, 


după multă alergătură, fără să mă mişc din loc l-am 
şi aflat. A răsărit în gîndu şi pe gîndu meu. 

— Hop şi eu, fratele tău. Ce, nu-ţi plac? Mă vezi, 
ori nu mă vezi? De zărit nu l-am zărit, că nu era. 
Dar cînd m-am uitat bine la el, am văzut că semăna 
leit poleit cu mine. L-am întrebat cum îl cheamă, dar 
nume n-avea. M-a întrebat cum îmi zice, nu-mi zi- 
cea nici cum. 

— Tii, mă frate, cine sîntem noi, mă, de n-avem 
nici măcar nume? 

— Noi sîntem, cine să fim alţii, decît noi doi fraţi 
încă nenăscuţi. 

— Bine, bine, dar aşa fără nume? 

Lîngă noi, nişte copii, fără să ne vadă, că n-aveau 
pe cine, se jucau de-a pituluşu : 


Al bala, 

Portocala, 

Ce-ai mîncat, 

De te-ai umflat ? 
Șapte pite şi-un pitoi 
Și-un găvan de usturoi. 
Tivisoc, 

Tivismoc, 

Hanțurile, 

Danțturile, 

Coconia, 

Veselia, 

Zbengu la Măria. 

— Au, cum ziseră copiii ? Tivisoc ? livismoc? Aşa 
nume mai zic şi eu. Nume şodoase, care ni s-ar po- 
trivi de minune. 

— Că bine zici. Pe tine cum vrei să te cheme? 
mă-ntreabă frate-meu. Fără să stau mult pe ginduri, 
alesei : . 

— Tivisoc. 

— Atunci pe mine o să mă cheme Tivismoc. 

Şi iată-ne fraţi gemeni, nenăscuţi, nebotezaţi, gata 
să venim pe lume fiecare cu numele lui. 

După asta, äl dintîi gînd a fost să ne alegem un 
tată, să fim şi noi copiii cuiva, nu copiii nimănui. 


Deși eram fraţi, 
Fraţi adevăraţi, 


cînd a fost vorba să hotărîm cine să ne fie tată, ne-am 
ciorovăit o noapte-ntreagă — ziua în amiaza mare — 
şi n-am căzut la înţelegere. Frate-meu 'Tivismoc zi- 
cea: hai să fim coconi de domn, beizadele. Ce mi- 
nunat ar suna: beizadea 'Tivismoc. Toată suflarea 
curţii să fie la picioarele tale. 

Tu doar să stai turceşte pe divan, să plezneşti din 
palme şi să ai tot ce-ţi pofteşte sufleţelu. 

— Pleznişi, Măria-Ta? 

— Nu pleznii, vezi, poate că plezni frate-meu, 
Tivisoc. 

— Ce pofteşte beizadea 'Tivisoc? 

— Un pocal cu apă rece şi-o cafea cu ciubuc. 

— Pe loc, Măria-la. 

O roabă tînără pe-o sprînceană să-ți aducă chi- 
seaua cu şerbet pe tablă, cafegiu să se înfăţișeze de-n- 
dată cu filigeanu! şi ciubucciu să-ţi aprindă narghi- 


1 Filigean — ceaşcă mică, fără toartă, pentru cafea. 

leaua. Să ieşi apoi în pridvor şi iar să plezneşti din 
palme. 

— Pleznişi, Măria-la ? 

— Pleznii. 

— Ce pofteşte Măria-la? 

— Să puneţi şaua pe calu ăl murg, să Zgărduiţi 
ogarii şi să înlăţiţi şoimii, că plecăm la vînătoare de 
căprioare. 

Şi iar să plezneşti din palme. 

— Pleznişi, Măria-Ta? 

— Pleznii. 

— Ce pofteşte Măria-Ta ? 


Îmbracă-mă, 
Dezbracă-mă, 
Încalță-mă, 
Descalţă-mă, 


gîdilă-mă la călcîie, pîn-adorm, ca să visez frumos. 
Să te-nsori apoi, şi să iei de nevastă o domniţă fru- 
moasă. Să ai apoi norocu, ori să ţi-l _Croieşti cu meş- 
teşug, să-ți răposeze tatăl, domnu ţării, şi să iei tu 
schiptru şi scaunu domnesc. 

— Bine, dar noi sîntem doi fraţi, care urmează să 
ne împăcăm ca fraţii. Cum, unu domn şi altu ce? 
Căpitan de poştă? Şi apoi: 


Două săbii într-o teacă, 
Doi domni în ţară săracă, 


nici asta nu se poate. 

— Atunci ce să fim? Feciori de popă? Să rîdă 
toată lumea de noi? Măcar să ne alegem drept tată 
un boier velit. E bine să fii fecior de bani gata, să 

nu duci lipsă de nimic. Să fim copiii întîiului boier 
din divanu domnesc, odraslele banului ăl mare al 
Craiovii, că banu la ban trage. 

Nici gînd feciori de spătar, „Polcovnic, pitar sau 
ispravnic. Poate doar fii de vistier, că fiind el cu 
strânsu dărilor de pe grumajii rumânilor, e mereu cu 
miîna-n miere şi se tot linge pe deşte. La el e caimacu 
banilor, mai abitir decît la marele caimacan-ban. 

— 'Tivismoace, 'Tivismoace, dacă-mi tot umbli cu 
fofirleaua după măriri, să ştii că eu îmi caut alt tată. 
Eu vreau să fiu şi să rămîn rumân adevărat, slobod 
ca pasărea cerului. Să trăiesc cum îmi place şi un- 
de-mi place mie, prin munca mea şi cu capu meu. 
N-am nevoie să mă înfrupt din năduşeala altuia, nici 
să-mi croiesc bucurii din necazurile săracilor. Dar 
nici altu să nu se îmbuibe din osteneala mea. As- 
cultă-mă pe mine, un singur om din ţara asta mi-ar 
place să-mi fie tată. De sărac, sărac, 'Livismoace, să- 
rac lipit, dar harnic şi bogat în minte cum altu nu-i. 
Să moştenim de la el vrednicia şi numai un dram 
de minte isteață, cu care să clătinăm cetăţi cu turnuri 
şi metereze, palate domneşti și Curți boiereşti, clădite 
ca pentru vecie, numai din inimă de piatră, minăs- 
tiri cu sfinţi poleiți în aur şi cele nouăzeci şi nouă 
de care de prostie din jurul nostru. 

— ŞI care-i iscusitu la minte care ar putea să ne 
fie tată? mă-ntrebă frate-meu. 

— Unu, Tivismoace, numai unu care a păcălit 
pe toţi cei ce au încercat să-şi bată joc de munca lui. 

— Păcală ? 

— Da, Păcală, Tivismoace, Păcală. 

— Aoleo, frate-meu, că bine zici, dacă ar vrea 
neica Păcală să ne fie tată, precum vrem noi să-i fim 
feciori, ar ieşi o comedie : 

Să bată toba-n Craiova, 
Să răsune la Moldova. 


— Păi, ce crezi c-o să fie cum vrea el? Dacă am 
hotărît noi să ni-l facem tată, apoi n-are încotro, el 
o să ne fie tată, nu altu. 

Fuga dar după Păcală. Cată-l ici, cată-l colea, am 
dat lesne de urma lui după rîsu lumii, care nu se mai 
potolea chicotind la auzu noilor năzdrăvănii făcute 
pe unde trecuse de curînd. 


SATU LUI PĂCALĂ 


Povesteşte Tivismoc 


Satu în care l-am aflat noi pe taica Păcală era o 
biată uliţă dosnică a satului Vaideei. Cîteva coşmeli 
acolo, cu oameni săraci, amăriţi. 

Satu-ntreg avea patru ulițe, una di din deal, Vai- 
deeii din deal, alta di din vale, Vaideeii din vale, 
una di din sus, Vaideeii din sus, şi alta di din jos, 
Vaideeii din jos. Uliţa lui Păcală fiind aşezată pe 
dosul văii, adică di din dos, i se zicea nu numai Vai- 
deeii de sus, dar şi Vaideeii din dos. 

Dintre toate ulițele, a lui taica Păcală era aşezată 
mai rău. Băgată într-o beucă, soarele nu-l vedeau ră- 
sărind decît la prinzu ăl mic şi scăpăta înainte de 
chindie. Stînd ei pe dos, toate le mergeau pe dos. 
Nopțile erau mai lungi, găinile se culcau mai de- 
vreme, cocoşii cîntau „dimineaţa mai tîrziu, prunele 
se coceau cu trei săptămîni după ale vecinilor. Cînd 

alții se duceau la moară cu porumb uscat, porumbu 
lui Păcală abia era-n lapte, numai bun de copt. 

Cu toate toatele, în ulița asta erau numai nouă 
căşi. Aşa le pomenise Păcală de copil, aşa erau şi acu. 

Amărit trai în uliţa asta a Vaideeilor. Numai pia- 
tră seacă. Abia sus pe coasta muntelui aveau oamenii 
atîrnată câte-o palmă de pămînt în care puneau pri- 
măvara cu sapa citeva cuiburi de porumb. Şi ca să 
aibă de toate, mai împănau prin porumb făsui, do- 
vleţi, varză. Rideau cel din satele vecine în fel şi chi- 
puri de ei, scornind câte şi mai câte vorbe despre traiu 
şi sărăcia lor. 

Zice că avînd ei cite un cuib, două, de dovlete pe 
coastă, cînd creştea ; dovletele cît căpăţina mîrtanului, 
îl şi priponeau la ţăruş, de teamă să nu se desprindă 
din vrej cînd o creşte. Ori scăpînd din vrej şi luînd-o 
de-a păstrăgala pe coastă-n vale, pierdea vaideelu şi 
ruda sămînţii de dovlete. 

— Paguba ca paguba, ar fi zis unu văzîndu-şi do- 
vletele mergînd de-a rostogolu la vale, făcîndu-se mii 
fărîme, dar îmi plăcu cum se duse. 

Toamna, înainte de culesu porumbului, încredin- 
ţau alţii, se aşeza muierea despre răsăritu locului și 
rumânu despre scăpătat. Locu îngust, de un stînjin, 
doi, şi porumbu mărunt. Nu vrea să crească porumbu 
sus pe coastă-n piatră seacă, oricât l-ai fi descîntat 
cu sapa. Se uitau unu la altu şi începeau să se-ntrebe : 

— Mărie! 

— Awu, auu! 

— Mă vezi tu, Mărie? 

— Te văd, te văd, răspundea Maria. Să dea Dum- 
nezeu la anu să nu te mai văd. 

Se ruga biata femeie, la ăl de sus, să crească po- 
rumbu mai mare, la anu. Şi cu toată munca şi rugă- 

minţile lor, nu le da domnu 
niciodată porumb  îndea- 
juns să iasă din iarnă. Pînă 
în primăvară li se lipea ia- 
răşi burta de şira spinării. 
Ţoţii ciinii ies din iarnă, 
dar unii, vai de cojocul 
lor! Aşa se-ntîmpla cu ru- 
mânii din satu în care a 
văzut Păcală lumina soa- 
relui. Posteau robii lui 
Dumnezeu de multe ori şi 
în zilele Paştilor. 

Primăvara trăiau cu bol- 
botine. Cum se ivea draga- 
veiu 1, cît urechea şoricelu- 
lui, începeau să-l culeagă. 
Apoi urzici, lobodă şi ştir 
mâncau pînă li se-nverzeau 
maţele de-atita verdeață. 
Şi geaba umflau burţile, că 
tot flămînzi erau. 

Într-o primăvară unu 
mai bătrîn, mîncînd atîtea 
bolboate, a murit. Popa la 
slujbă, sătul fiind şi ne- 
ştiind de ce-a dat răposatu 
ortu popii, l-a sorocit : „În 
loc de odihnă, în loc de 
verdeață, unde nu este du- 
rere nici întristare, nici sus- 


i Dragavei — plantă comestibilă. 


pin.“ La care urare, taica Păcală, fiind el de faţă, ar 
fi zis: 

— Şi lasă-l încolo, părinte, nu-l mai rîndui la ver- 
deață şi pe lumea cealaltă. I-a fost de-ajuns cît a mîn- 
cat aici că „de verdeață a pleznit. 

Rareori, î în cîte un an plointe, se mai făcea pe la 
Vaideei o ţiră brumă de porumb, pe care-l cărau cu 
spinarea la vale. 

Nici vecinii, care rideau de vaideei, nu erau mai 
breji. Sărăcia se-ntinsese cam peste tot, făcînd din 
întreg judeţu o apă şi-un pămînt. 

Vaideeii erau într-un plai de munte. Plaiu, altă- 
dată bogat, ajunsese în sapă de lemn. Pe unde fu- 
sese cîte-o luncă bună pentru bucate, un podgor bun 
de vii, un munte mai ales pentru pășunat, un vad po- 
trivit de moară sau de pivă, le luaseră domnii, boierii 
şi călugării cu hapca. Îngrămădiseră aici la poalele 
muntelui sumedenie de mânăstiri şi schituri, pline-stup 
de călugări şi călugăriţe, trîntori şi trîntoriţe, care 
se-mbuibau din toate roadele pămîntului, fără să ri- 
dice un pai. Ba, pentru a avea poftă zdravănă de 
mîncare şi băutură, mai îngenuncheau din cînd în 
cînd în faţa icoanelor, făcînd mătănii pentru iertarea 
păcatelor ctitorilor. Nemaiajungîndu-le satele şi clă- 
caşii din plaiu muntelui, au pus stăpînire, în silni- 
cie, şi pe ogoarele rodoase de la cîmp şi pe bălțile pes- 
coase ale Dunării. 

Muntenii, săracii, fugăriți din colibele şi borde- 
iele lor, au bejenit, dînd bir cu fugiţi, pribegind prin 
coclaurile munţilor cu pămînt rău de muncă, unde 
nu se făcea grîu nici pentru o azimă-două-n ţăst, nici 
mei sau porumb pentru un dremei de mălai. Un pumn, 
doi de grîu, ce răminea peste sămînță, mergea şi ăla, 
făcut colivă şi colaci, să-l mănînce popii şi “călugării. 

În partea locului ieşise vorba, pe-atunci, că la ei 
şi- ar fi înțărcat dracu copiii şi şi-ar fi frînt sărăcia 
gîtu. 

Nădejdea lor era la poame. Avea fiecare doi, trei 
meri, trei, patru peri şi cîţiva pruni în juru casii şi 
pe coaste. Rodu lor mai | împlinea lipsurile casii. Ple- 
cau cu cărugenele spre cîmp la vale şi schimbau poa- 
mele pe bucate. 

De ce coborai spre Dunăre, era lumea ceva mai în- 
destulată. Pămîntu, mai rodnic, răsplătea munca 'ru- 
mânilor. Umpleau hambarele şi pătulele boiereşti 
pînă trozneau şi le mai rămînea şi lor cîte ceva de 
trai. Din puţinu rămas, pe schimb de bucate, îşi în- 
dulceau copiii cu cîte-un căpete de poame de la mun- 
teni. Unii munteni, care n-aveau nici măcar o pe- 
reche de bouleni, se-ntovărăşau cu alţii mai împi- 
ciorugaţi, dîndu-le în schimb o parte din adus. În 
afară de poame crude sau uscate, duceau var, sare, 
poşircă şi ţuică. 

Şi cu sărăcia asta a ieşit povestea că, într-o toamnă, 
un brabete ar fi zburat c-o pară-n cioc. Fugi atunci 
munteanu cu dîrjala! după brabete, să-i lase para, 
dînd chiot la vecini : 

— "Ţin-te, bă, la gura văii, că zbură brabetele 
cu peara-n gură şi nu mi-e de peară, mi-e de coada 
perii, că mai făcea taica o leucă de car. 

Aşa de mari erau carele muntenilor, că tocmai 
bine s-ar fi potrivit o coadă de pară în locu unei 
leuci ! 

Brabetele zburăturit a luat-o spre Olt. Zbirrr, bra- 
betele ! Fugi munteanu. L-a fugărit pînă la malu Ol- 


1 Dirjală — o creangă lungă, ramificată la capăt. 

tului. Cînd, la Ol, Oltu vărsat. Brabetele a zburat 
dincolo peste apă, în Argeş. 

Numai atunci, nemaiavind munteanu nădejde să 
scoată para din ciocu brabetelui, şi-ar fi luat ini- 
ma-n dinţi şi-ar fi zis : 

— Asta să fie de sufletu tatii. 

În satu ăsta se băgase taica Păcală slugă la un bo- 
iernaş, să-i păzească sterpele. 

Cînd i-am spus lui Păcală că vrem să-i fim feciori, 
şi cum o să ne cheme, doar ce-l auzim: 

— Giînd la gînd cu bucurie, taică! dar un bob 
de zăbavă, s-ajung la soroc cu ciobănia, să-mi iau 
simbria ce mi se cuvine de la stăpîn, să facem apoi 
un drum spre Dunăre la vale, s-amiruim ceva la casa 
nouă, s-avem de moară pentru nuntă, şi apoi să mer- 
gem în peţit, să vă caut o mamă să-mi placă şi mie 
şi nici vouă să nu vă fie ruşine de ea. 

— Bine, taică! 

— Bine! 


PĂCALĂ LA SIĂPÎN Ă 


Povestește Tivisoc 


Păcală, gură flămîndă, răsărită aşa cu nepusă masă 
pe săracele coclauri de munte, ce să mînce, cu ce să 
se-nbrace ? 

De copil a aflat că lumea-i largă, şi 


Cine mişcă, 
Tot mai pişcă, 

Cine şade 
Coada-i cade, 


aşa că a tot slugărit, ba la un popă, ba la altu, pe 
mîncare şi îmbrăcămnite, Săracu nu se vaietă că nu 
găseşte stăpîn. Numai stăpînii se pling că nu găsesc 
slugi cîte le trebuie. Acu era tocmit la un boier, cio- 
ban la oi, fiindcă nici un popă nu-l mai băga slugă, 
după cele făcute de el popilor. 


Boieru gras, mîncat bine, hodinit bine, 


Era-n grumaz ca un leu, 
Cu burta plină de seu. 


Sta răsturnat pe o sofa în pridvor, cu dulceaţa şi ca- 
feaua dinainte. Nici nu răspundea rumânului la săru- 
mîna. Avea pe unu lîngă el, care vorbea-n locu lui. 


Şedeau rumânii la scară, 
Cu căciula-n subţioară. 


Aşteptau din răsăritu soarelui, pînă la chindie, doar, 
doar s-o milostivi boieru să arunce o căutătură spre 
ei, sau ca să cuteze a-i zice săru-mîna. 

— Săru-mîna, boierule, să trăieşti ! 

— Răspunde-i, tu, Pîrvule, că eu n-am vreme. 

Şi Pîrvu răspundea : 

— Mulţam, dumitale, dar ce pofteşti ? 

Şi începea tocmeala. 

În casa boierului ăsta ar fi încăput toată ulița lui 
taica, şi-ar mai fi rămas hodăi goale. Apoi acareturi, 
grajduri de vite, ocoale de porci, oboare de oi, pă- 
tule, magazii, şopruri printre care mişunau slugile şi 
robeau. 

— O să-mi păzeşti un ciopor de sterpe, că n-ai de 
unde cunoaşte tu rostu stînii. Cum la ai voştri nu s-a 
pomenit picior de oaie, e greu să-nveţi, dintr-o dată, 
mulsu, închegatu. Astea sînt treburi de cioban de 
baştină. 

— La ce m-ai pune, numai ia-mă să fiu sluga du- 
mitale, s-a rugat taica. 

— Bine, uite, te bag pe trei ani, fără simbrie, doar 
pe mîncare şi ceva îmbrăcăminte. De încălțăminte, 
mai mergi tu şi desculț. Dacă-ţi dau mărăcini în pi- 
cioare, caută vrun ghimpe mai ascuţit şi-i scoate. 
Cui pe cui se scoate. 

— Şi iarna? 

— [Iarna om mai vedea. Ne tragem pe lîngă casă. 
Nu mai stăm la munte. 

— Numai atît? După obicei se dă la fiecare an 
şi cîte o mia de prăsilă. Eu cum o s-ajung să am turma 
mea, dacă nu prind ruda oilor? 

— Bine, fie, dar să nu care cumva să-mi dormi 
şi să mănînce lupu vreo oaie, că dracu e-al tău. 

A plecat taica la stîna sterpelor sus în munte şi 
ar fi dus-o bine despre paza oilor, dar avea boieru 
ăsta al nostru şi nişte jurate de capre, după care alerga 
taica toată ziulica cu limba scoasă, să le-ntoarcă din 
vîrfu cleanţurilor. De mîncare, mămăligă uscată şi zăr. 
I-aducea odată pe săptămînă, cu măgaru, o boată 
mare cu zăr şi-o mămăligă făcută mai mult din tă- 
rîțe decît din mălai. Legumea, să aibă şi el şi cinii. 
Lapte sau brînză n-a văzut în ochi trei veri de-a 
rîndu. Aşa e datina la sterpari. Se dedulcea cu ce-i da 
rîu şi pădurea, că în nădejdea stăpânului, ar fi mu- 
rit de foame. Riu era plin de păstrăvi, iar pădurea 
plină de cuiburi de păsăret, bureţi, mînătărci şi la 
vremea lor: zmeură, afine, merişoare. 

Lungă e ziua cînd eşti slugă. Şi noaptea cu oile-n 
porneală ţi se pare că nu mai are sfîrşit. E cît un an 
de lungă. Dar să slugăreşti trei ani de zile şi trei ani 
de nopţi ? 

Stăpînu nici nu da „pe la el. Mîncat bine şi odih- 
nit, nu putea urca pînă la stînă. Din săptămînă-n 
săptămînă striga din vale: 

— Uuw, sterparule ! 

Şi-i răspundea taica : 

— Auw, stăpîne... 

Iar el întreba : 

— A venit lupu la oi azi noapte ?... 

— N-a venit, nuuu... 

Şi se ducea călare la stîna mînzărilor!. Deşelase un 
biet cal de atita greutate. 


Du-te, vreme, 
Vino, vreme, 


era s-ajungă taica cu bine la soroc, dar fiindcă oaia 
nu crede lupului flămînd, a venit într-o noapte lupu 
nepoftit la oi, a luat una şi s-a dus cu ea-n crîng s-o 
judece. 

A doua zi, stăpînu, după obiceiu lui, a strigat di 
din vale, şi taica i-a răspuns di din deal. 

— A venit lupu la oi, băă? 

— Doar nu era să vie popa, a răspuns taica. 

— Şi-a luat vreo oaie, măăă? 

— Doar nu era s-aducă. 

— Albă, mă, ori neagră? 

— Că doar n-o stat lupu s-aleagă. 

— Şi ce-a făcut cu ea, mă, a dus-o-n crîng? 


1 Mînzări — oi cu lapte 


— Că doar nu era s-o ducă-n tîrg, sau la biserică, 
să se-nchine, fir-ar lîna ei să fie. 

„Nici lupu flămînd, nici oaia cu doi miei. S-a dus, 
s-a dus. Ce-a intrat în gura lupului e bun intrat, n-o 
sărăci stăpînu dintr-o sterpătură“, s-a gîndit taica. 
Avea boieru ăla oi mii, nenumărate : 


Cite pietre-n munte, 
Atitea cornute, 

Cite pietre-n vale, 
Atitea mioare, 

Cîte pietricele, 
Atitea miorele, 

Ciţi paşi pe cărări, 
Atîtea mînzări. 


Mai necăjit a fost el cînd a văzut oile năpîrlite şi-a 
auzit că le-a rămas lîna prin mărăcini. 

Toamna, boieru bătea bilciurile cu sterpele bătrîne 
şi cu berbecii bătuţi. Vindea ciopoare întregi pentru 
pastramă şi umplea chimiru doldora de galbeni. Tur- 
mele lui : 


Fala negustorilor, 
Umplătura pungilor. 


Cînd l-am aflat noi pe taica era în toamna anu- 
lui al treilea de slugărit. Tocmai îl trimisese boieru 
c-un ciopor de oi şi capre să i le ducă la tîrg. Am 
mers şi noi cu el. Am bătut calea pîn’ la bilei, pe 
malu Oltului. 

De sîntă Mărie se făcea aici bilei mare, veneau 
negustori, geambaşi din toate părțile, să cumpere oi 
şi capre pentru pastramă. Se pregăteau din vreme 

să scoată în vînzare pastrama, o dată cu ivirea tur- 
burelului şi a pelinaşului. 

Noi am fost în tîrgu de vite şi n-am prea văzut 
ce se petrece în bîlciu de oameni. Era acolo o for- 
foreală şi-o gălăgie de nu mai înţelegeai nimic. Adia 
vîntu spre noi dintr-acolo cîntece de lăutari, chiote, 
mirosuri de fripturi. 

După ce-a vîndut tot, la spartu târgului, taica a 
cerut şi el stăpînului să-i dea cîţiva creițari să mă- 
nînce şi să-şi cumpere barem o căciulă, că o dată cu 
sîntă Măria are şi pălăria povestea ei. Căciula veche 
era tircăvită de tot. 

— Auzi, acuma, na, ce-i mai trece Și ăstuia prin 
minte. „După ce-ai lăsat lupu să-mi mănînce oile, ai 
vrea să mănînci şi să bei cu lăutarii la bîlci, ba încă 
îţi mai trebuie şi căciulă nouă. Tare te-ai mai fudulit. 

Zgârcitura ciocoiască a aruncat un ban de zece şi 
i-a spus în bătaie de joc: 

m Nazi, izortodule, bacşiș peste simbria ta de 
trei ani. Să nu zici că-s om rău: du-te-n bilei, mă- 
nîncă, bea și cumpără-ţi şi căciulă. Să nu zici că nu 
ţi-am dat şi să nu te prind că-mi vii seara nemîncat, 
nebăut şi făr-de căciulă în cap. Să te văd cum te des- 
curci. Semeni a fi din neamu lui Păcală. Dacă din 
banii ăştia nu mănînci, nu bei şi nu-ţi cumperi că- 
ciulă, pe la mine nu mai ai ce căuta. Să ştii că dracu 
e-al tău. Te duci acasă, dacă ai unde, să te scoată să- 
răcia din iarnă. Mie mi s-a acrit cu de-alde tine. Prea 
vrei multe. C-o cămaşe ruptă mănînci şapte pătule 
de porumb. 

Boieru, ca toţi oamenii „bogaţi, se credea tare deş- 
tept. Vrea cu orice chip să păcălească şi el o dată pe 
taica, să aibă ce povesti lui tat-său cînd s-o întoarce 
acasă. Rîdea de pe acum în sinea lui, că i se cutre- 

murau guşile de seu de-atita bucurie că o să-i întoarcă 
păcăleala cu oaia mîncată de lup şi cu lina pierdută 
prin mărăcini. 

Noi, care nu mai avusesem în viață un creiţar, fu- 
girăm într-un „picior cu taica la bilei, crezind că „cu 
banu ăsta o să rupem inima tirgului. Ajunserăm î în- 
tii la bolta unui cojocar. Tocmai încărca în căruță 
marfa rămasă nevîndută. 

— Nene, vreau să cumpăr şi eu o căciulă. 

Se uită negustoru la taica şi cînd îl văzu trenţu- 
ros şi desculț îl întrebă în glumă: 

— Pe ris? 

— De ce pe ris, pe bani. Am la mine simbria pe 
trei ani, de la boier Ciocoiu. 

— Dacă ai slugărit la Ciocoiu, cam ştiu eu ce 
simbrie ţi-a dat. Scoate banii să-i văd. 

Deschise taica mîna şi-i arătă banu de zece. Ban 
mare de aramă, nou, cu chipul lui vodă pe el. Cum 
il ţinea taica în palmă, ca pe nu ştiu ce avere, soarele 
care cobortse spre chindie privi cu o rază bănuţu fă- 
cîndu-l să e ec întocmai ca un galben mare. 
De departe i i se păru şi boltaşului că e ban de aur. Dar 
cînd îl văzu mai de aproape îl buşti rîsu : 

— Cu atita bănet nu poţi cumpăra nici prafu după 
tobă, darmite o căciulă. Poate o vrei şi de astragan ? 

Plecă taica cu coada-ntre picioare, şi noi după el. 
Cercă la birt. O singură ciorbă era douăzeci şi cinci 
de bani, fără piine. 

— Ce ne facem, măi copii, să mă păcălească pe 
mine boieru? 

Mai de-o raznă, un grădinar rămăsese cu citeva 
lubeniţe nevîndute. 

— Am găsit cu ce să-l păcălim pe ciocoi, îi şoptii 
eu lui taica ; cumperi o lubeniţă, o tai în două, î îi mă- 

nînci miezu Şi-i ronţăi seminţele, fi bei zeama şi-apoi 
coaja o pui în cap în loc de căciulă. Şi ai două căciuli, 
nu una. 

Lui taica îi plăcu învăţu meu. Alese o lubeniţă po- 
trivită pe capu, lui. 

Negustoru î îi cerea cincisprezece bani, dar văzîn- 
du-l atît de amărât i-o lăsă cu zece. 

O tăie, mîncă, bău şi cu o chivără-n cap şi alta la 
subţioară se Sea i stăpînului : 

— Uite, cucoane, eu cu zece bani, am mîncat, 
am băut şi-am şi chivără de oţel în cap, mai scumpă 
decît o căciulă. Ba, uite, îți dăruiesc şi dumitale una. 
Şi, cît ai clipi, î îi smulse căciula, dete cu ea de pămînt, 
de bufni, şi-i îndesă bine coaja de lubeniţă-n cap, 
de-l umplu de zeamă pe faţă. 

Rămase boieru păcălit. Ca să-i întoarcă păcăleala 
zise : 

— Ia să dau ı şi eu o raită, cu tine, prin bîlci, să ve- 
dem cum de găsişi tu un chilipir aşa de mare. Cine 
te-nşelă pe ` tine de-ţi luă banii pe nimic. Eu o să mä- 
ninc şi-o să beau fără să plătesc un ban, nu ca tine. 
Aşa e la spartu tirgului. 

Cînd ajunseră în bilci, bîlciu pustiu, nici ţipenie. 
Toţi negustorii îşi luaseră catrafusele şi plecaseră. 
Boieru scoase de-ale gurii şi un calafir! de ţuică din 
coşu trăsurii, s-aşeză într-o rînă, pe un colț de iarbă 
verde şi se ospătă. Noi ne uitam şi rîmneam. 

— Ei, dedei eu vreun ban? 

— Nu dedeşi, boierule, îi răspunse taica. 

— Mîncai eu? 

— Mîncaşi, boierule. 

— Băui eu? 


1 Calafir — sticlă. 

— Băuşi, boierule. 

— Acu prinde şleaurile la trăsură să mă duc acasă. 
Tu eşti tînăr, ai picioare sănătoase. Vii pe jos. 

Cum mergea boieru spre trăsură, legănîndu-se ca 
o rață deşelată, taica îi şterse o palmă zdravănă după 
ceafă, să-l usture la ficaţi, şi strigă: 

— Pune mîna pe el, care dete, mă? Puneţi mîna 
pe el ! Să cuteze să dea-n boieru nostru ? 

— Cine dete, mă? întrebă boieru. 

— De, cocoane, în bilciu ăsta, dintr-atita lume, 
dracu să-l mai aleagă pe-ăl de dete. 


IADA NOASTRĂ 


Povesteşte Tivismoc 


Văzînd stăpînu că nu-i de glumă cu taica, i-a dat 
paşişu!-n toiu iernii, cînd ţi-e milă să scoţi un cîine 
afară din bordei. 

În sat, mergînd spre casă, am auzit în urma noas- 
ră: 

— Ia uite la el, săracu, de trai bun la stîna cioco- 
iască, vezi tot satu prin urechile lui ca prin ţiplă. 

În loc de trei miele de prăsilă, cum fusese tocma, 
l-a amînat pînă-n primăvară, cînd or făta oile şi i-a 
dat un... ied. Ce să facă taica cu iedu ? S-a rugat, s-a 
căciulit, nimic, pînă cu chiu, cu vai i-a dat o iadă. 

— Nici pe asta n-ar trebui să ţi-o dau. Ori ai ul- 
tat oaia mîncată de lup şi lina agăţată prin mărăcini ? 


1 A da paşişu — a da drumul din slujbă. 

Am plecat cu iada ne-nţărcată, mulţumind boie- 
rului şi urîndu-i : 


Noroc şi viaţă lungă, 
Bani în cap şi minte-n pungă. 


„Să dea Dumnezeu, boierule, să trăieşti cît cioara-n 
par şi cât cocoloşu de mămăligă-n mîna săracului. Nu 
mai fac eu turmă din iada asta, barim de-ar fi fost 
mia. La primăvară îmi făcea şi mie un miel, dacă nu 
chiar doi.“ 


Păscînd-o noi toată iarna, 
Tot prin livezi verzi, 
Unde iarba creşte, 

În patru se împletește 


şi adăpînd-o numai la izvoare reci: 


Unde apa cură, 
Pietrele răsună, 


pînă toamna, iada noastră s-a făcut o mîndră de 
capră... 

Cu toate că iarna a fost aspră, ctinoasă, în primă- 
vară capra a fătat trei iede: una roşie, a zis taica să 
fie dăruită lui frate-meu, Tivisoc, una albă, să-mi fie 
dăruită mie, şi una neagră a luat-o taica. După ce ne 
vom naşte, să facem toţi o tîrlă, dar Tivisoc n-a vrut. 

— Eu îmi iau iada şi sparg tîrla. Fiecare cu norocu 
lui. Îmi fac obor de-a başca. 

Tata, făcîndu-şi socoteala că n-avea nutreţ să 
scoată capra din i iarnă, a lăsat-o vreo trei săptămîni 
să-şi mai vie în fire, a vîndut-o şi-a cumpărat de toţi 
banii sare. 

— Ce să facem cu atita sare ? ne-ntrebam noi unu 
pe altu şi nu dam rostu unui astfel de tîrg. 

Tivisoc, stăpîn pe iadă, s-a şi văzut cu turma mare. 
Se ţinea şanţoş şi era aşa de lăudăros că cine nu-l cu- 
noştea, şi nu-l cunoştea nima, că n-avea nici cum Şi 
nici pe cine, credea că este om înstărit, chiabur, nu 
glumă. Tot lăudindu-se el nu cu ceea ce avea, ci cu 
ce avea de gînd să aibă, l-a întrebat odată unu în vis: 

— Văd că stai bine din vite. 

— Păi, dară cum! 

— Capre ai? 

— Cum să n-am? 

— Bine, bine, ai, dar cîte? 

— Păi, am şi eu aşa ca omu. 

— Şi nu putem şti cîte? 

— Ce mai atitea întrebări ? Am şi eu... una. 

— Dar oi? 

— Oi... oi... cum să-ţi spun, Oi... am mai puţine. 

Noaptea a venit lupu în obor, la iada lui Tivisoc. 
Aşa se întîmplă de obicei : 


La omu sărac 
Nici boii nu trag. 


A auzit el, 'Tivisoc, bătaie mare în obor ; cînd se da 
lupu la iadă, cînd iada la lup. Să iasă afară n-a avut 
curaj. Dimineaţa, cînd s-a smîcelat de ziuă, vede în 
obor numai coarnele iedii. 

— Ei, fir-ai tu jurat de lup, a fost zis el atunci, 
din capra mea tot mai rămaseră coarnele, dar din tine 
n-a mal rămas nimic. 

A doua zi, Tivisoc se văita, în gîndu pe care nu-l 
avea, prin satele vecine: 

— Au, au, au, sărac de mine, mi-a mîncat lupii 
turma toată. Nouă lupi, auzi dumneata. 

— Cîţi? 

— Nouă, zău, nouă. 

— Fugi de-aci, mă, poate că nu i-ai numărat tu 
bine. 

— Dar şapte tot erau. 

— Vezi să nu fi fost decît cinci. 

— Şi ce, cinci lupi sînt puţini? 

— Dacă or fi fost numai trei? 

— Bine, fie şi trei, dar mai jos de trei, să fiu eu al 
iacă-cui dacă mai las. 

Tata a-nciocălat cărugeanu, i-a uns osiile cu boajei, 
l-a încărcat cu grunjii de sare, să troznească din înche- 
ieturi, a adăugat trei saci cu mere, unu cu poame, un 
fedeleş cu ţuică, a-mpletit un pripon de tei pentru 
Cioanta şi ne-a spus: 

— Să mi vă lăsaţi de zgoande, să fii odihniţi la 
drum. Nu-mi tot umblaţi de-a surda : 


Teneneu, 
Blendereu. 


1 Boaje — un fel de păcură, dohot, scoasă prin distilare în cuptoare 
anume construite, din lemne răşinoase. 

Frate-meu, Tivisoc, cu turma mîncată de lup, n-a- 
vea de ce să-i pară rău că pleacă la drum. Numai 
cu, sărmanul de mine, îmi venea greu să mă despart 
de iadă. Cine s-o pască, cine s-o adăpe? Eram cătră- 
nit foc c-o las de capu ei pe coclauri. Dac-o mä- 
nîncă lupii? 


LA DRUM 


Povesteşte Tivisoc 


Dar: 


Cum nu-i gard fără pîrleaz, 
Nici om fără de necaz, 


la întîiu cîntat al cocoşilor ne-am pregătit de pornit 
la drum. Boii slabi, încărcătura grea, ce mai : ? Sarea 
e ca şi piatra. Puse taica umăru, împinserăm în gînd, 


Şi noi doi, 
Două nevoi, 


şi urnirăm caru din loc, cu toate că jurata de Cioanta 
trăgea cît putea de curmei îndărăt. 

Gurile rele spun că un car muntean fără căţea e 
ca un cine ciont. Drept care, fiindcă după pilda 
strămoşilor nimeni nu pleca la drum fără cățea, ne-am 
luat-o şi noi pe-a noastră. Că mergea cățeaua vrînd, 
nevrînd, legată de car, asta o ştiam noi, că mai vä- 

zusem asemenea comedii, dar ce legătură era între 
car şi între căţea, habar n-aveam. Întrebarăm dar 
pe taca: 

— De ce pleacă, taică, toți muntenii noştri cu că- 
țeaua legată de car? Are căţeaua vrun rost la ne- 
gustorie ? 

— Are, cum să n-aibă, ne răspunse taica, fără să 
i se ivească măcar o adiere de zîmbet în colțu gurii. 

— Taică, ăi fi matale Păcală, dar nu umbla să ne 
păcăleşti, că nu se prinde. 

— Nu-i nici o păcăleală, uite: întreabă pe drum 
vrun muștereu, în lipsa munteanului, cine vinde aici ? 
Ia spuneţi-mi mie: cine răspunde ? 

— Cine să răspundă, că doar n-o răspunde că- 
ţeaua ? 

— Ba căţeaua, taicule, cățeaua. Ea răspunde. 

— Poate ea vorbi? 

— Fără doar şi poate că da. Răspunde la fel 
ca omu: jeu, ieu. 

Ne păcăli taica. 

— Sau poate întreabă muştereu : mai ai mere, măi 
muntene ? La care întrebare munteanu, nemerindu-se 
cu dumicatu de mămăligă-n gură, răspunde tot că- 
ţeaua : ham, ham. lar cînd se isprăveşte marfa şi la 
întrebarea vreunui muştereu, dacă mai are munteanu 
ceva de vînzare, căţeaua latră ham, ham, la care 
munteanu îi zice: „Vinde tu, fire-ai să fu, dacă 
mai ai.“ 

lar ne păcăli. „Bine, taică, în gîndu nostru, ţi-o 
coacem noi.“ 

— Și apoi, urmă tot taica, o să vedeţi şi voi, mai 
la vale, unde e mămăligă mai multă, se deslipeşte 
şi căţeaua. Cum e ea slabă moartă, de milă fi mai 
aruncă copiii rumânilor cîte un dremei de mămăligă. 

După un drum la vale, vine şi căţeaua mai întremată, 
să poată să iasă din iarnă, ca ursu, din său lui. Toţi 
muntenii, cînd pleacă la drum, în afară de căţea 
îşi iau şi cîte un copil mai împiciorogat, să-l înveţe 
de mic cu drumurile, cu năcazurile, cu negoţu, aşa 
cum v-am luat şi eu pe voi chiar înainte de a vă 
naşte. Cînd începe copilu să fie mai cățălandru, cum 
o să-mi fiţi voi, hei, peste cîţiva ani, după mai multe 
drumuri la vale, cînd crede tat-său că s-a deprins cu 
nevoile, îi dă drumu în lume să se descurce şi singur. 

— Şi de ce o să fim noi flăcăiandri abia peste 
cîţiva ani? Acum, nenăscuţi, ce sîntem ? 

— Mai va, taică, mai va. Întfi să vă naşteţi şi pe 
urmă om mai vedea. 

Treceam printr-o pădure, luna plină cît rotila 
plugului dumina ca şi ziua. Frunzişu gorunilor se 
clătina în foşner uşor la adierea vîntului. Drumu, 
trîmbă argintie fără căpătii, era însuliţat din loc în 
loc de umbrele negre ale copacilor. 

— O altă întîmplare cu căţeaua munteanului, 
urmă taica Păcală firu păcălelilor, s-a petrecut în 
prag de iarnă. Întorcîndu-se un muntean de la vale, 
la un vad, cînd î începuseră să îngheţe apele, boii, 
miînaţi de pe urmă, au păşit spărgînd gheaţa. Caru, 
lucru neînsufleţit, tras de proţap a mers pe urma boi- 
lor. Căţeaua văzînd „apa rece plină de gheţoaie s-a 
zbîrlit păru pe ea, a început să tremure de frig clăn- 
ţănindu-i dinţii în gură şi s-a jurat: 


E rece, 
Jurată să fiu de-oi trece. 


Dar boii mergînd înainte, jugu trăgînd „proţapu, 
proţapu trăgînd caru, caru trăgând curmeiu şi curmeiu 

trăgînd cățeaua, curmeiu de tei fiind zdravăn, oricît 
s-a proţăpit căţeaua în picioare, trăgînd de-a-ndăra- 
tele, cu de-a sila anasîna a trecut tîrîtă prin apa înghe- 
tată a vadului. 

— Săraca de ea, spusei eu. 

— Ce săraca, să vedeţi ce a zis căţeaua cînd a 
ajuns pe malu celălalt: „Na, a mîriit ea scuturin- 
du-se, o făcui şi pe asta, fiindcă vrusei eu. Treacă 
de la mine!“ 

— Şi a fost adevărat, taică? 

— Păi, dară cum? Dacă nu s-ar fi întîmplat, ce 
credeţi că s-ar fi povestit? Pînă nu faci foc nu 
iasă fum. 

Cu poveştile despre căţea a-nceput să se lumineze 
de ziuă. Făcusem o poştă pe drumu sării. Ajunsesem 
la un loc de popas într-o poală de pădure, la întil- 
nirea drumului sării cu drumu muntenilor. 

Am dejugat boii să răsufle şi să mai pască o gură 
de iarbă, iar taica a scos traista cu merinde şi a îm- 
bucat ceva. 

Stelele păleau una cîte una. Doar Juceafăru de di- 
mineaţă mai clipea spre noi din ce în ce mai chior. 
Ii e sărmanu, cu ipingeaua ruptă-n spate gîn- 

ea că: 


Luciflenderu ăl mare 
l-a făcut gaură-n spinare. 


Siniliu flămînd al cerului sorbea tot mai lacom 
laptele vărsat de pe drumul robilor. Zorile se arătau 
rumene peste văi şi dealuri. Şi soarele, văzînd că 
noaptea şi-a luat tălpăşiţa, prinse curaj, ridică frun- 
tea semeţ de după culmea dealului, însulițind şi go- 
nind rămăşiţele umbrelor nopţii. 

Cam răcoare, soare cu dinţi. În depărtare, la vale, 
s-auzea un scîrţiit de car: 

— Vin unii de la cîmp, să-i întrebăm cum le-a 
mers schimbu, zise tata. Scăpără şi aprinse un pui 
de foc cu vreascuri uscate din pădure. Lîngă dogoa- 
rea focului, noi, fără să ne ferim, ne desmorţirăm 
repede neamorţeala. Căţeaua, văzînd focu, a început 
să scheaune. „Cînd mergi nu simţi răcoarea, zise 
căţeaua, dar cînd stai locului te pătrunde pînă la 
oase.“ O dezlegarăm şi-i aruncarăm un dremei de 
mămăligă. Veni gudurindu-se şi se înghesui printre 
noi, pe marginea focului, să mai schimbăm purecii pe 
care nu-i aveam. 

Cînd s-ardică soarele ca de un stat de om, peposi 
şi căruţaşu care venea de la vale. 

— Bun întâlnitu, măi prietene! 

— Bună să-ţi fie inima, dar dincotro? 

— De la vale. 

— Şi cum fu? 

— Cum să fie, aşa şi aşa. 

— l-auzi vorbă la el, aşa şi-aşa. Păi, ori e aşa, ori 
e amintrelea. Nu dejugi o ţiră? 

— Ba o să dejug, că prea am omorit boii cu co- 
lindatu. 

— Cu ce ai fost? 

— Cu poşircă. 

— Multă? 

— Vreo douăzeci de vedre. 

— Şi ce-ai amiruit? 

— Mai nimic, ca doi saci de bucate. 

— Păi de ce? 

— 'Trecuseră alții cu poşircă înaintea mea şi toată 
lumea avea de sătul. Întrebau de sare cu gura arsă. 

— Atuncea am nimerit-o, zise taica. 

— N-ai prea nimerit-o. 

— Cum n-am nimerit-o ? 

— Ti-au luat şi ţie alţii înainte. Ş-apoi, de cind s-a 
pus juratu de trin, aduce statu cu vagoanele ş-o dă 
ieftin, că-i dă mîna. La scos nu plăteşte nimic, că 
i-o scor ocnaşii pe degeaba, trinu e-al lui, iar domnu 
stat doar adună banii şi-şi umple pungile visteriei. 

Ce-o face cu atîta bănet de nu se mai satură, nu ştiu. 
Copii n-are, rude n-are. Aşa de unu singur, cu atitea 
venituri, cum le-o mai da de socoteală. 

— Ei, măi creştine, păi la umbra lui domnu stat 
sînt sumă de boieri şi sus în vîrfu lui stă măria sa 
vodă. Vodă şi boierii stau la cîrma statului, la cîrma 
ţării, care e vaca lor de muls. Ce te miri ca prostu că 
n-are statu ce face cu banii? E greu să-nţărci atita 
boierime care suge de veacuri neam de neam la tele 
ugerului visteriei. Dar, n-avea grijă, o să le vie lor 
rindu. E vorba, ce fac eu acum? Încotro o iau? Se 
scărpină-n ceafă şi necăjit dete cu căciula de pămînt. 
Aşa am potrivit-o eu întotdeauna. Naiba m-a pus să 

mă iau după vorba lumii? „Nu pleca, omule, sîm- 
băta la drum, că nu-ţi merge bine, doar n-au intrat 
zilele în sac. Pleci luni, „la-nceput de săptămînă.“ 
Aminai plecarea după învăţu altora şi-mi luară 
toţi înainte. 

— Nu te mai căina aşa, omule, fiecare cu norocu 
lui. Eu îi văzui pe sărari în oraşu banilor că o luară 
pe drumu Diiului. De la barieră or să meargă unii 
spre cîmp, alţii către baltă, spre Dunăre, şi alții o 
s-o ia pe drumuri lungi la vale. N-or să meargă şi ei 
ciopor ca oile, că nu fac nici o treabă. 

— Atunci, eu o iau pe drumu sării către Dunăre. 

— Aşa zic şi eu ; spre cimp s-au făcut bucate din 
belşug. 

Am Înjugat şi iar am plecat. ; 

— Mai legăm cățeaua, or o lăsăm slobodă? 

— Între sate să mai meargă şi ea slobodă. 

Taica tot îngîndurat; nu-şi ierta el cum de s-a 
luat după povaţa altora. De n-amiazi am poposit în 
Attrnaţi şi noaptea am mas! la Ascunsa. 

— Dacă om găsi un suflet de creştin să tragem la 
el în bătătură şi să ne facă un puişor de mămăligă pe 
un grunj de sare, ar fi o treabă, aşa gindea taica. 

Auzind noi ce gindea îl întrebarăm : 

— Păi ce, matale nu cunoşti pe nima în satu 
ăsta ? 

— Am tras eu odată la o zgîrcitură de chiabu- 
roaică şi-am plecat flămînd. Avea trei vaci cu lapte 
şi mi-a dat doar o lingură de zară şi un cocoloş de 
mămăligă. „Na, cred că ţi-ajunge, că doar nu sînt 
eu datoare să satur toţi flămînzii după drumu ăsta.” 


1 Mas — popas peste noapte. 

— Ştii ce, taică, ia să tragem tot la ea, să ţi-o po- 
trivim noi. 

— Şi dacă rămînem flămînzi ? 

— Nici o grijă, s-o laşi în seama noastră. 

Auzind că sîntem sărari, ne primi. 

— Dar nu pe degeaba. Pentru că-mi umpleţi 
curtea de bălegar, îmi daţi un drob de sare. 

— Cam mult, cocoană, dacă dăm sarea numai 
pe mas, noi cu ce ne-alegem? 

— Vă dau şi-o ţir de mămăligă cu zară. 

Dejugarăra, aruncarăm o mînă de fîn înaintea boi- 
lor şi intrarăm flămînzi la cunie!. Zgtrcitura de mu- 
iere ne-a pus într-un blid o lingură de zară, un coco- 
loş de mămăligă rece, şi ne-a dat o lingură de lemn la 
toţi trei. 

— Amînaţi-vă cu ea, că n-am mai multe. 

Dacă ne-ar fi dat de fiecare cîte-o lingură, abia 
dacă ne-ar fi venit rîndu să sorbim cite o dată. Aşa, 
cu o lingură, şi-a făcut ea socoteala, care şi cu norocu 
lui. Cine-o apuca întîi, o să aibă lingura mai plină, 
iar ăl după urmă tot o s-apuce un strop. N-o să poată 
spune că nu s-a dedulcit cu zară la casa mea. 

— 'Tivismoace, ştii ce, hai s-aruncăm întîi coco- 
loşu de mămăligă. la cățea. De lapte să nu ne-atin- 
gem. Şi pe urmă ai să vezi, o-nvăţ eu pe lelea să mai 
fie zgârcită. 

Făcurăm precum am zis. Veni zgîrcioaba să vadă 
dacă isprăvirăm. 

— Uite, lele, rămase laptele. Spune şi dumneata, 
să-l mîncăm aşa gol? Mai pune o ţir de mămăligă. 

Ce să facă femeia? Ne mai puse un cocoloş de 
mămăligă în strachină. 


1 Cunic — bucătărie. 


— Acv’, sorbim repede laptele şi nu ne-atingem 
de mămăligă. 

Limpăirăm laptele. Veni oțărita de mătuşă. 

— Nu mai isprăviţi odată, că mai am şi altă 
treabă. 

— Vezi şi dumneata, de, să mîncăm aşa mămăligă 
goală ? 

Ne-a mai turnat atunci femeia o lingură, două de 
zară, iar noi am mîncat numai mămăliga. Şi-aşa, mai 
pune un cocoloș de mămăligă, mai pune o lingură, 
două de lapte, i-am mîncat zgirciturii un putinei de 
zară şi o mămăligă-ntreagă. 

— Asta nu mi-ar fi trăznit prin cap s-o fac, îl 
auzirăm pe taica, cu oarecare pică în glas. O potco- 
virăți pe punguita asta. Face să-i dăm o troacă de 
sare. Cînd am mas eu întîi la ea, pe cît m-a ospătat 
nu i se cuvenea să-i dau mai mult decît sare în ochi. 

Bucuroasă de drobuleţu de sare pe care i l-am dä- 
ruit, pe noi copiii ne-a culcat în odaie cu ea. Tata a 
rămas de strajă în cojoc, lîngă căruță, cu căţeaua. Di- 
mineaţa ce-mi spune femeia : 

— Urit ai mai visat azinoapte, măi copile. Cu 
cine te certai de strigai așa de tare? 

— De visat am visat şi de certat m-am certat, dar 
de strigat n-am strigat eu. 

— Păi cu cine te certai? 

— Cu frate-meu, 'Tivismoc. 

— Şi cine ţipa ? 

— El ţipa, cine să pipe? Geaba îi spuneam eu să 
vorbească mai încet, că-i în casă străină. Ţi-ai găsit 
cu Tivismoc, el ţipa mai tare. 

Se deşteptă şi frate-meu. Vorbea cam răguşit. 

— Îl auzi? a răguşit de-atîta zbierat. 


43 


Înţelegînd 'Tivismoc despre ce e vorba, a zis aşa 
într-o doară : 


Tu dac-ai visat 
Că m-am înţepat, 
Eu m-am şi aflat 
La picior legat. 


TRINU 


Povesteşte Tivismoc 


Înjugă şi pleacă, dejugă şi hodineşte, în trei zile am 
ajuns în marginea oraşului banilor, la barieră. Boii 
noştri, nefiind tocmai de nădejde, pe drum ne-au 
ajuns alți munteni de _pe urmă, care cu mere, care cu 
poame, care cu ţuică şi, spre norocu nostru, doar 
unu cu sare. 

— Luaţi cîte o piatră-n gură, ne zise tata. Sînteţi 
în „poarta Cetăţii Banilor şi, dacă aveţi noroc, pînă di- 
mineaţa, cît hodinim aici, o să vedeţi ce n-aţi mai vä- 
zut, o să vedeţi trinu. 

Se strînseră muntenii la taină împrejuru unui foc 
ce pilpiia sub o căldare de mămăligă, spînzurată de 
cîrligu unei cujbe cu trei picioare. Ne trăserăm şi noi 
pe lîngă foc. Vorbeau de trin. 

— Gata, gata să mă sui şi eu odată-n trin, spunea 
unu, dar n-am avut coraj. Cum fugea el, ca năluca, 
ştiam eu unde o să se oprească? Mă pomeneam dus 
la capu ţării. 

— Am auzit că atunci cînd s-a pus întti trinu spre 
Tirgu-Jiului nu prea mergea el ca „năluca, adăugă 
taica. Ba m-am nemerit eu odată în trinu ăsta şi, 
m-aţi crede, nu m-aţi crede, mergea aşa de repede că 
ne-a ajuns unu de pe urmă cu caru. 

— Nu mai spune, s-a mirat un poşircar. 

— Să vedeţi cum a fost: drumu de fier s-a croit 
pe lingă şuseaua mare, şi ca atare, mergea lăturiş cu 
ea. Fiind eu odată cu marfă, în tirgu Ţînţarului, cu 
caru unui vecin, mi-am zis: „la să mă plimb şi eu 
cu trinu pînă la Tîrgu-Jiului, doar n-o fi foc pentru 
o băncuţă. Plec eu cu trinu şi las pe vecin să vie sin- 
gur cu caru, s-o ia de la Cărbuneşti prin Cîmpu- 
Mare, spre munte. Înainte de Cărbuneşti, m-ajunge 
vecinu cu caru de pe urmă. Fu priveam de la fereas- 
tra trinului. 

— Numai aici aţi ajuns? mă întrebă vecinu. 

— Precum vezi. A mers el cu caru lăturiş cu trinu 
ş-am stat de vorbă, ba de una, ba de alta, pînă la o 
cotitură a drumului. Aici, vecinu, văzind ce iute 
merge trinu, îşi luă rămas bun de la mine: 

— Păi, măi rămti sănătos cu trinu tău cu tot, că 
eu dau bici boilor să nu m-apuce noaptea pe Cîmpu 
ăl Mare. 

— Asta e cam trasă de păr, mirii un vărar. 

— Dacă am văzut cu ochii mei... 

— Miroase a păcăleală de la o poştă. 

— Treaba voastră, dacă nu credeți. Dar să vedeţi 
ce s-a-ntîmplat cu trinu în Mehedinţi, pe o coastă ja 
Balota. Coasta mare, pieptișe, stirminoasă. Trinu 
abia se mişca la deal, gifiind. Vizitiu trinului şi că- 
lătorii, în loc să se dea Jos, să mai uşureze din povară, 
sau să puie umăru la coastă-n deal, stau toți, tacti- 
coşi, şi priveau pe fereastră afară. Puțin le păsa de 

Murgilă care era plin de năduşeală şi vărsa aburi pe 
nări, de-atita tras. Ba i se roşiseră şi i se holbaseră 
ochii, gata, gata să-i sară din cap. Un mehedinţean, 
care urca coasta pe potecă, ştiind el cum se mint boii 
cînd pun tagă! pe coastă, a fugit repede în porumb, 
a luat o drugă, a dezghiocat-o şi dîndu-se în faţa lui 
Murgilă i-a arătat druga şi mergînd de-a-nderetrelea 
l-a îndemnat: Ptru, ptru, nea-nea, ptru, ptru, nea- 
nea! Şi tot mergînd el de-a-nderetelea şi minţindu-l 
cu druga, a suit trinu coasta. Sus la staţie, s-a oprit 
Murgilă să răsufle un pic. 

— Ti, dar ce le mai potriveşte şi ăsta, parc-ar fi 
Păcală ! 

— Mai ştii că n-o fi, zise unu. 

— S-a dus şi cu Păcală: 


Fost-ai, lele, cît ai fost, 
Dar acum eşti lucru prost ! 


Am auzit cum că şi-ar fi pus în gînd să se-nsoare. 
Acum o să-şi vadă şi el ca şi noi de sărăcie, nu mai 
are vreme de zgoande. Trebuia să se păcălească şi 
el odată. 

Cine ar fi bănuit că povestaşu nostru era tocmai 
Păcală ? În vremea asta, din sus „de pe Valea Jiului, 
începu să s-audă un huruit din ce în ce mai tare, parcă 
venea o vijelie cu piatră. 

— Trinu, fraţilor! Vine de la Severin. Faceţi-i 
rost de cîteva maldăre de coceni. O fi flămînd. 

Veni unu şi puse o stănoagă de-a curmezişul dru- 
mului, să nu mai poată nimeni trece peste drumu de 
fier. Eram numai ochi şi urechi. 


1 A pune tagă — a se opri, a nu mai vrea să meargă. 

Cum o arăta trinu? O fi adevărat ce tot bălmă- 
jeşte taica, ori sînt băzmeli de-ale lui? 

S- -apropie de noi o namilă neagră şi urîtă, pufnind 
pe nări. M-apucă tremuratu de frică. Închisei ochii 
să nu mai văd nimic. Dar cînd ajunse-n dreptu nos- 
tru, se cutremură pămîntu de greutatea ei. Deschisei 
ochii, îi luai seama bine. Auzi dumneata? Afurisită 
născocire, o butie mare, de fier, prinsă-n cercuri și 
pusă pe roate cu un coş deasupra. Scoate fum pe coş 
şi pufăie aburi pe la toate încheieturile. Trage după 
ea cincizeci-şasezeci de căruţe mari, unele cu co- 
viltir, altele fără, fiecare putînd duce o încărcătură 
cît douăzeci de „Cărugene de-ale noastre. 

Ne apropiarăm şi noi să vedem comedia. Negru, 
spoit ca un arap, un om arunca c-o lopată cărbuni în- 
tr-un cuptor ca o gură de iad. 

Ăsta mănîncă jeratec, precum calu năzdrăvan al 
lui Făt-Frumos. 

Zgtindu-ne noi în jurul lui Murgilă, ne văzu, su- 
rugiu trinului şi începu să rîdă. Pe faţa lui neagră ca 
fundu ceaunului, doar ochii şi dinţii se vedeau mai 
albi. Hainele, mîinile şi faţa îi erau negre tăciune. 

— Nene, ăsta e trin sau tren? 

— Tren, măi copii, nu trin. Şi începu să ne spuie: 
Uite, vedeţi voi butia asta? E plină de apă. 
Eu încing cuptoru de subt ea, apa fierbe şi puterea 
aburilor ei face să mtie roțile pe şine. 

— Nu mînă fin? 

— Cine v-a spus asta? 

— Alde taica, tocmai acum povestea. 

— Doar n-o fi Păcală să spuie asemenea nascra- 
conii ! 

— Ba chiar el e. Noi o să fim feciorii lui. 

Cînd a auzit omu de una ca asta, l-a prins o bucu- 
rie aşa de mare, că ne-a luat pe amindoi odată-n 
braţe, şi ne-a pupat, pînă ne-a făcut şi pe noi negri 
de parcă am fi fost copiii lui. 

— la făte-ncoa, vere Păcală, îl auzim pe su- 
rugiu. 

La chemare, taica sări peste stănoagă şi se înfăţişă. 

— lacătă-mă-s. 

— Nu te-ai mai lăsat de glume? 

— Ba de cînd m-am hotărît să mă-nsor, fiindcă 
copiii ăştia doresc să le fiu tată, mi-am cam uitat de 
ele, mai povestesc şi eu din ce mi-aduc aminte. 

— Ştiu, odată, cînd mi-ai făcut semn să mă uit 
îndărăt, că mi-au furat oltenii vagonu din urmă? 

— Cum să nu ştiu. 

— Cînd am povestit trenarilor noştri la Bucu- 
reşti, ce păcăleală mi-ai tras, au rîs pînă gata, gata 
să rămtie cu gurile strimbe. De atunci am rămas c-un 
obicei, la toate cotiturile mă uit la urma trenului, să 
văd dacă vagonu din coadă mai e la locul lui. De-aia 
spuneai tu că s-a croit linie ferată numai cu cotituri 
prin Oltenia, ca să putem vedea noi, mecanicii, va- 
gonu din urmă, să nu ni-l ia oltenii. 

— Şi-acum unde te duci, vere? 

— La Bucureşti. 

— Cînd om fi mari, o să ne plimbi şi pe noi, să 
yedem cum e pe-acolo ? Că prea se povestesc multe, 
îl întrebai eu. 

— Vă iau şi acum şi vă duc pe veresie. 

— Lasă-i de data asta, că încă nu s-au născut, să 
m-ajute la drum şi după aia, dacă le-o fi lor aminte 
de Bucureşti, ţi-i aduc eu în gară, gătiţi ca de oraş, 
nu aşa, fără suflet şi fără cămaşe. 

A tras de un miner, Murgilă a fluierat, a-nceput să 
pufăie şi a pornit-o încet din loc, spre gară, unde aş- 
tepta lume multă, să se suie-n trin. 

— Hai şi voi pînă-n gară şi de-acolo veniţi sin- 
guri îndărăt pe linie, n-aveţi cum vă rătăci. 

Şi aşa, în seara aia, ne-am plimbat şi noi cu trinu 
din bariera muntenilor pînă-n gara Cetăţii Banilor. 

Cînd ne-am întors, taica, spre a mai scurta din 
noapte, pornise a depăna din întimplările lui prin 
Cetatea Banilor. 

— Flăcăiandru fiind eu, am prins de la unu altu 
că în Cetatea Banilor umblă cîinii cu covrigi în coadă 
şi-i rost de procopseală cu precupeţia ; că e acolo un 
nenea Mărin äl mare, care dă copiilor săraci cobilițe, 
coşuri şi marfă pe-ncredere, îi învaţă meşteşugu pre- 
cupeţiei şi după ce află ei cum să mînuiască palanţa 
îi trimite în satul lui vodă şi-i face negustori. Furgă- 
sesc eu două băncuţe din chimiru lui taica, îmi pun 


—3123 49 


picioarele la spinare şi-mi iau tălpăşiţa desculț către 
Cetatea Banilor. 

Mergînd eu aşa pe o uliţă şi tot întrebind de ne- 
nea Mărin am auzit pe sus nişte cocori. 

— Vine toamna, îmi făceam eu socoteala. Zgħesc 
ochii pe cer după cocori. Călătoreau spre miazăzi, că- 
tre ţările calde şi eu, biet de mine, zgribulit de bur- 
niţa toamnei, rătăceam prin mahalalele întortocheate 
ale oraşului, în căutarea lui nenea Mărin ăl mare, care 
urma să mă aşeze la gazdă şi să mă deprindă cu 
meşteşugu precupeţiei. Nici n-apucasem să bleojdesc 
ochii bine după cocori şi hait un curcan pintenat. 

— După ce te uiţi, bă, pe sus? 

Cînd îl văzui, o cam băgai pe mînecă. 

— De, mă nene, vezi şi dumneata, uite, după nişte 
cocori. 

— Şi câţi văzuşi? 

Îmi făcui eu repede socoteala. Machea, fir-ar să 
fie, cum o fi mai bine să-i spun, mai mulți ori mai 
puţini? Să fac cu cribda! şi să-i spun mai puţini: 

— Să tot fi fost fo douăzeci. 

— Douăzeci ? Bine, atunci dă cîte doi bani de 
cocor, dar repede, fără tocmeală. Ce crezi c-aici eşti 
la tine acasă, să priveşti aşa de pomană? Aici, bă, e 
Oraşul Banilor şi totu e pe bani. 

— Zău, mă nene, dacă ştiui. Astăzi picai şi eu în 
oraş. De unde să cunosc eu rînduielile din Cetatea 
Banilor ? Ş-apoi, toţi banii mei abia dacă sînt două 
băncuţe. 

— Te tocmeşti cu mine pentru patruzeci de bani? 
Păi, te lăsai ieftin, vericule. Taxa e cinci bani de co- 
cor. Nu mai sta pe gînduri, că te duc la poliţie. 


1 A face cu cribda — a păcăli. 

Ce să fac eu, amăritu de mine? Auzisem că nu e 
bine să ai de-a face cu poliţia. Scosei de la brîu o băn- 
cuță, fără să mai cer restu, plătii şi o luai la sănă- 
toasa, ca nu care cumva să se răzgîndească curcanu. 
Trecînd de colţu uliţii, pe bună dreptate, m-a po- 
didit rîsu. Şi-n timp ce curcanu intrase la ctrciuma 
din colț să bea o tărăbuşcă de ţuică, socotind că m-a 
păcălit, eu nu-mi mai puteam ţine rîsu. „Mă, da’ prost 
e şi ăsta, gîndeam eu. S-o creadă el, c-au fost numai 
douăzeci de cocori. Dacă nu erau peste şaizeci, să 
nu-mi mai spuie mie nima pe nume. Parcă nu-i vă- 
zui? Zburau pe trei clinuri, şi-n fiecare clin erau cel 
puţin de trei ori cîte şapte. Vra să zică, iacătă, cînd 
are omu cap are. Dacă îi spuneam drept, c-am văzut 
şaizeci de cocori, mai dam încă o băncuţă, başca fap- 
tul că m-a lăsat numai cu doi bani de cocor. Aş fi 
rămas sărac lipit pămîntului. Aşa, am avut dintr-o 
dată un cîştig de cincizeci de bani. I-am pus deoparte, 
să-mi poarte noroc în negustorie. Mare lucru să cîş- 
tigi cincizeci de bani fără marfă, fără cobiliţă, fără 
coşuri şi fără palanţă. Asta nu se cheamă noroc, se 
cheamă a fi iscusit la minte. 

Riseră unii de întîmplare, dar unu mai isteţ zise: 

— Mare Tîndală şi ăsta, după ce-a fost păcălit 
mai face şi pe iscusitu. 

Taica, o-nghiţi pe nerumegate şi urmă: 

— Şi să vedeţi că băncuţa asta din chimirul lui 
taica, ban câştigat cinstit, într-adevăr mi-a purtat 
noroc. Am găsit pe nea Mărin care mi-a dat cobiliță, 
coşuri şi marfă ; şi văzînd că sînt băiat dezgheţat mi-a 
încredințat şi o palanță nouă cu tot meșteşugu ei, 
făcîndu-mi şi parte la cîştig. 

Şi-aşa, odată cam spre chindie, după ce vîndusem 
marfa, am pus cobiliţa cu coşurile goale jos şi m-am 

aşezat să răsuflu pe marginea unei uliţe, la umbra 
unui tei. 

„Cât hodinesc aici, hai să fac şi socoteala, să văd 
cîştigu pe ziua de astăzi“, îmi zic eu. 

Alese: banii de aramă de cinci, de zece, şi-i stivui 
fişicuri, fişicuri. 

„S-adună ceva mărunţiş de creiţar“, gîndii eu. 

„Ce să zic, s-adună“, răspunsei tot eu. 

Apoi, chitii argintu: băncuţele la băncuţe, leii de 
unu, la ăi de unu, ăi de doj, la ăi de doi. Cînd numă- 
ram eu, venea pe stradă ca vijelia o otonobilă. La 
şaibă un ficior de bani-gata. Văzînd el lîngă tei o 
băltoacă î împuţită, plină de noroi, gunoaie şi coji de 
lubeniţă, a trecut înadins cu roatele din dreapta prin 
baltă şi m-a stropit de sus pînă jos, spulberîndu-mi 
banii. Singura hîrtie de un pol s-a aninat în vîrfu te- 
iului. Pînă şi fişicurile de creiţari s-au dărîmat de 
vîntu maşinii. Eu, ca o capră, ţup în tei după pol! 
Între timp, nişte lighioane de copii, văzînd bănişorii 
fără stăpîn, îngîmbară mîna-n ei şi-o întinseră la să- 
nătoasa. 

— Lăsaţi creiţarii, fir-aţi să fiți voi, coborii eu 
din tei cu polu-n dinţi. Puneţi mîna pe ei! Veni în 
grabă şi un curcan să vadă ce-i. 

— Da: frumos mai eşti, bă, alde nu ştiu cum te 
cheamă, cine te zugrăvi aşa? 

— Otonobela aia, de trecu, zisei eu, n-o văzuşi 
că-mi izidi şi banii să rămîn sărac. Matale n-o vă- 
zuşi ce fu? 

— Ce să fie, un Buick, zise curcanu. 

— Văzuşi pe ghiavolu. Ce mai treabă făcuşi, 
îi luaşi marca, în loc să-i iei număru. Ce să fac eu 
cu marca lui făr-de număr? Dg’ la cîrmă cine fu? 

— Cine fu, cine nu fu, lasă-te păgubaş. Cu ăsta 
nu te poţi pune tu. E fecioru lui dom primar. 

Stropit de noroi din creştet pînă-n tălpi, ud ca 
o paparudă, m-aşezai din nou pe socoteală. Hârtia 
de un pol o găsisem, dar copiii maidanului îmi şter- 
peliseră destule parale. 

„Asta o să fie o zi pierdută, alergătură de po- 
mană, fără nici un cîştig, dacă nu chiar o zi în pa- 
gubă“, gîndeam eu. Mă luă curcanu la poliţie să mă 
pling. 

— Întii să încheiem socoteala, zise domnu comi- 
sar, să ştiu cît ţi-a furat, ia să vedem : cîte chile de 
mere luaşi tu azi dimineaţă din piaţă? 

— Şaptezeci şi cinci. Atît mi-a dat nenea Mărin. 

— Şi cu cît ţi le dete nenea? 

— Cu douăzăci de bani. 

— Şi cu cît le deteşi? 

— Cu treizeci. 

— Care va să zică, dacă le luaşi cu douăzăci de 
bani, şi le deteşi cu treizăci, trebuie să ai bătuţi pe 
muchie douăzăci şi doi de lei şi jumătate. Ia scoate 
banii să-i numărăm. 

La numărătoare ieşiră două hirtii de un pol şi crei- 
țari. 

— De unde ieşi, bă, atita bănet peste cîştig, după 
ce fusăşi şi jefuit? Ia vezi, să nu fi greşit socoteala. 

Atunci m-am lămurit eu şi l-am lămurit şi pe el. 

— Te miri şi dumneata, ca şi cînd n-ai cunoaşte 
meşteşugu nostru precupeţesc. Dar adusu cîntarului 
nu-l pui la socoteală ? El ce păzeşte ? Doarme? Cînd 
iei marfa cu doi şi o dai cu trei, musai trebuie să-ţi 
iasă pe cinci. 

— Mă, dz’ ce le mai încondeiază şi ăsta! Minte 
de stă soarele-n loc, zise unu. 

— Ba minte de-ngheaţă apele, adăugă altu. Cu 
braşoavele lui ne ţine pînă la ziuă fără să aţipim un 
pic. Ia să spargem claca de vorbe, că ce mai e pin” la 
ziuă ? 

S-a tras fiteşcare pe lîngă cărugeanu lui, şi-a pus 
capu pe cîte un maldăr de coceni. După asta nu s-au- 
zea decît sforăitu unora, rumegatu boilor şi ignitu că- 
ţelelor. 


COBILIŢA 


Povesteşte Tivisoc 


Despre ziuă, cînd toți înjugară să plece, doar ce-l 
auzim pe taica: 

— Măi copii, boii noştri sînt mai slabi, să-i hodi- 
nim pân” la chindie şi cu să cerc să scap de mere. Mai 
pică ceva creițari, că tirgoveţii sînt doriți de poame. 
Şi-apăi azi e miercuri, zi de tîrg, gîlgiie oraşu de 
lume. 

Vezi bine, taica, precum vi s-a spus, deasupra dro- 
bilor de sare aruncase şi trei saci cu mere. 

Umplu taica coşurile cu vîrf, scoase cobiliţa şi le 
luă la spinare. Ptrfia cobilița de atîta greutate. Cum 
trecu bariera începu a striga: 

— Hai la mere, hai la mere, 


Hai la mere creţești, 
Cum măninci te-nveseleşti, 
Hai la mere creţuli, 
Pentru babe şi copii. 

Avură cătare merele. Le mărită taica repede. Apoi 
veni şi luă şi pe-ăle de mai rămăseseră şi plecă îndată. 
Aşteptarăm noi, aşteptarăm, nici gînd să mai vie 
taica. 

— Măi, ce să se fi-ntîmplat? 

Uni, care se-ntorceau de la vale, dejugaseră şi ei în 
barieră şi-ncepură a povesti: 

— Aşa bătaie n-am mai pomenit. Să dea-n el aşa, 
tam nesam, nevinovat, şi el să tacă... 

Hait, că se ivi şi taica cu _coșurile goale şi cobilița 
frîntă-n două. Îl cunoscură ăi care vorbeau de bătaie 
şi-ncepură taina cu el. 

— Şi cum fu, măi vericule? 

— Păi, cum să fie, fusă cam de rău. 

— Cum cam de rău? 

— Uite aşa, fiindcă nu fusă de bine, că se lăsă cu 
bătaie. 

— Hei, parcă n-auzii eu că te bătură ăia în Pia- 
ţa Nouă. 

— Care ăia, bă, că fu doar unu şi de unde o mai 
născocişi că fu în Piaţa Nouă, cînd fu toată ziua icea 
în Piaţa Veche. 

— lote, mă, vra să zică nu te bătură ăia, te bătu 
doar ăla, şi nu mîncaşi papara-n Piaţa Nouă, o mîn- 
caşi în Piaţa Veche, dar de bătut tot te bătu. 

— Mă bătu, zic eu că nu mă bătu? 

— Şi din ce vă luarăţi, măi frate? 

— Uite aşa, din chiar nimic. 

— Al ghiavolului nimic mai fu şi-ăsta de vă lua- 
răți la bătaie. 

— Păi eu vindeam iaurt. 

— Cum de vindeai iaurt, mă taică? Ce vorbă 
mai e şi asta? Plecaşi cu mere şi vînduşi iaurt? 


55 


— Fi, păi merele se dusără ca şi cînd n-ar fi fost, 
ŞI ce mă gîndii eu? Cu banii de-i luai pe mere cum- 
părai două găleți de iaurt. Lăsai coşurile zălog iaur- 
giului şi pornii a striga ca iaurgiii : 


Iaurt căimăcel, 
Pus pe tăierel, 
Din luna lui mai, 
Bun de guturai. 


Doi bani cotu de iaurt, doi bani cotu de iaurt! 

i Aia 

—  Detei eu unuia o litră, detei altuia o juma, vreo 
doi luară şi câte-o oca, ba unu luă chiar două, cînd 
mă pomenii c-un fîrțingău : 

— la fă-te-ncoa, dom'le negustor. 

— Da? de ce? întrebai eu. 

— De ce, de ne ce, vino ici la mandea, să-ţi veri- 
fic cotu. 

— Care cot? 

— Ăla cu care vinzi tu iaurtu. 

— Asta e şi cu tine, mă văzuşi tu vînzînd iaurt cu 
cotu? Ce, e stambă? 

— Atunci de ce strigi doi bani cotu de iaurt? 

— Aşa vine vorba, dar eu cot n-am, fiindcă nici 
nu-mi trebuie. 

— Da? Mie să-mi măsori trei coți de iaurt fără 
lipsă, că altfel îți şterg o labă de te pierd de muştereu. 
Mă uit la el, gras, înspiţat şi curajos. Căta omului pri- 
cină cu lumînarea aprinsă. 

— Stai tu, zic eu, cu mine îţi găsişi naşu, şi pusei 
mîna pe cobiliță. Ăsta e cotu, dacă vrei să ştii, cu el 
te pot măsura şi pe tine, de nu te astîmperi. Lui atît 

i-a trebuit şi a început 
bătaia. De unde să ştiu 
eu că el e controloru 
pia ? 

— Şi cine dete-ntii? 

— Păi, întîi, dete el, 
de! controlor, poţi să 
mai zici ceva? 

— Şi pe urmă? 

— De-al doilea, cînd 
să dau eu, n-apuc să 
dau, că tot el dete. 

— Şi te-ai lăsat tu 
bătut ? 

— M-am lăsat eu 
deocamdată, ce era să 
fac de ruşinea lumii ? Să 
ne batem ca chiorii-n 
piață ? Dg’ pîn-la urmă 
cu tot coraju lui... 

— Pin-la urmă, ce? 

—- L-am întrebat şi 
eu cu binişoru: Aşa, 
dom'le controlor, deteşi 
o dată, tăcui, deteşi de- 
al doilea, iar tăcui, dar 
să mi te văd: ai dum- 
neata coraj să mai dai 
şi-al treilea oară, aşa pe 
degeaba, fără să-ți facă 
omu” nimic? 

— Şi el ce făcu, mai 
dete, ori nu mai dete? 


— Parcă l-a pus dracu să mă-ntărite şi iar mai 
dete, nărodu, făcîndu-şi el socoteala c-are cine să pri- 
mească. 

— Şitu? 

— Eu îl rugai iar cu frumosu: 


— Mă, de-te de-nderetele, 
Că dau cu cobiletele, 
Şi ori ţi-ndrept spetele, 
Ori rup cobiletele. 


— Şi atunci el? 

— El... răposatu, în loc să se dea de-nderetele, veni 
spre mine iar să dea. 

— Care răposat, mă? 

— Ăla, mortu, controloru, care mă bătea pe mine. 

— Cum, dracu, mä, de te bătea un mort? 

— Aici e socoteala cam încurcată, că muri după ce 
mă bătu. 

— Cum muri? 

— Muri că nu mai avu zile, că şi de-avea mai 
trăia. 

— Şi muri aşa fără să-i faci tu nimic? 

— Din chiar nimic se prăpădi. Doar ce detei şi eu 
o dată-n el, să nu-i rămîn dator, dar îl altuii cam 
olteneşte, că dintr-un dat, nu numai că îndreptai 
cobiliţa pe el, dar o şi frînsei. Aşa-s ăştia, belalii, cu 
sufletu-n buză. Le gtlgtie coliva-n gît. 

— Şi-şi luă valea aşa numai dintr-un dat? 

— Păi el, fleaşc-fleaşc cu palma pe unde nemerea 
şi eu trosc numai o dată cu cobiliţa, dar, ştii, drept la 
mir. Dacă nu te-ncrezi că i-a fost de-ajuns, du-te 
după el pe lumea cealaltă şi întreabă-l. 

— Bravo, vere, nu făcuşi cobilița de rîs. Şi pînă la 
urmă cum fu? 

— Cum să fie? Păn la urmă nu mai dete nima, 
el nu mai dete că dete ortu popii, iar eu nu mai de- 
tei că nu mai avui în cine. 

— Dar spune drept, nu-ţi pare rău? 

— Îmi pare, cum dracu să nu-mi pară, aveam o 
zdravănă de cobiliţă... 


ÎN TRECERE PRIN ORAŞU BANILOR 


Povesteşte Tivismoc 


De cu dimineaţă înjugarăm şi intrarăm în oraş. 
Pe la mahala n-a avut nimeni nimic de împărțit 
cu noi. Apropiindu-ne însă de buricu oraşului, ne-au 
şi agăţat. 

— Hä, hă, bă, hă, bă, uite muntenii cu căţeaua 
legată de căruță ! 

Cioanta, cu capu între urechi, strîngîndu-şi cion- 
tul de coadă, pe cît mai putea între picioare, mergea 
pitită pe sub inima cărugeanului. 

— De vînzare căţeaua ? 

Nu mă lăsai eu. 

— De vînzare, de vinzare, domnişorilor, dar nu 
acum. O dăm la întoarcere, cînd o să fie mai grasă, 
că aşa slabă, fără o strelice! de,seu, dac-o mîncaţi 


1 Strelice — picătură mică. 

friptă nu vă dedulciţi nici în zi de post. S-o puneţi 
la îngrăşat, îi mai daţi ceva boabe şi de Crăciun o 
tăiaţi şi scoateţi de toate din ea: untură, slănină, 
trandafiri, cartaboşi. S-o mîncați sănătoşi cu tot 
neamu vostru ăl boieresc. 

O întinseră boieraşii frumuşel. 

Parcă era un făcut: copiii mai zdrenţuroși şi des- 
cul nu ne ziceau nimic cînd ne vedeau. Cereau şi ei 
lui taica cîte un măr, cîte o pară, să se dedulcească. 
Cum întîlneam cîte o ceată de încălțaţi şi cu straie 
bune pe ei, trebuia să zică vreunu dintre ei cîte ceva. 

Hăis, cea, hăis, cea, ajunserăm într-un răscruci. 
Aci, sumedenie de gură-cască se buluciră roată în 
jurul nostru. 

— Hă-hă-hă-hă, hăis, cea, îl auziţi pe ăl cu că- 
țeaua, vorbeşte cu boii! 

— Păi, de ce să nu vorbesc ? zise taica. Ştiţi dum- 
neavoastră de ce o iau boii la dreapta cînd le zic 
hăis, şi de ce o iau la stînga cînd le zic cea? 

Rămaseră boierii cu gurile căscate, nu ştiură ce să 
răspundă. 

— Tii, dar deştepţi mai sînt boierii de la oraş! 
Păi la noi la ţară toți boii ştiu asta. 

Toţi cei cu nasurile în pod le lăsară-n pivniţă şi 
noi ne văzurăm voioşi de drum. Pînă şi Cioanta ieşi 
de sub car şi repezi o dată pe dreapta şi o dată pe 
stînga cîte un lătrat. 

Boii, nepotcoviţi, călcau pe caldarimu uliţelor ca 
pe ace. De-a stînga şi de-a dreapta numai căşi mari 
boiereşti, mai mari decît a stăpînului unde a slujit 
taica trei ani pe o iadă, de pe urma căreia eram noi 
acum mari negustori de sare. 

— Vedeţi, arătă taica cu biciuşca, palatu ăsta, în 
care încape tot satu nostru, e al unui singur boier 
care n-are nici un copil. Ne uitarăm şi văzurăm: 


Nişte căși peste căși, 
Și deasupra alte căşi. 


Aşa de înalte erau căşile boierului ăsta, că sus în 
vîrfu lor abia de se vedea 


Brabetele, 
Cît prunetele. 


— Şi ce face el de unu singur, cu atitea căşi? 

— Stă şi el într-o hodaie, singur cuc şi printr-ale- 
lalte umblă liliecii şi cîntă ciuhurezii. Are nouăzeci 
şi nouă de moşii pe care robotesc mii de suflete de 
rumâni. Şi el cît îi ziulica de lungă numără la gal- 
beni. A vrut să-şi acopere casa cu galbeni mari, dar 
nu l-a lăsat vodă de la Bucureşti, nevrînd să fie mai 
presus decît el. Zice lumea că nici vodă n-are atîta 
bănet cît ăsta, că vodă, din ce strînge mai trimite şi 
la neamurile lui flămînde, în ţara nemţească. 

— Păi cum de are vodă rude în Nemţiia? 

— Păi, dacă-i neamţ. 

— Şi nu s-a mai găsit în toată ţara asta un vodă 
rumân ? 

— Ba ce mai vodă rumân am avut, dar l-au zgor- 
nit boierii, că ţinea la noi, ţăranii, şi l-au adus pe 
neamţ, să-l aibă de partea lor. Ehei : 


Cînd a venit domnu Cuza, 
La boieri le-a plesnit buza. 

El a dat pămînt ţăranilor: 


De casă șapte pogoane, 
Vezi-l şi auzi-l, doamne, 
Uşurează-i mormînţelu, 


Odibneşte-i sufleţelu. 


Cît despre neamţu ăsta de vodă: 


De cînd a venit Carol 
Am rămas cu capu gol. 


Trecu în goană pe lîngă noi o caleaşcă cu nişte 
zmei de telegari mai focoşi ca ăi de la căruţa lui sîntu 
Ilie fulgerătorul de draci. 

— Hei, ţine dreapta, ţărane, şi din fugă îl altui 
surugiu pe taica, cu biciuşca, de-i căzu căciula din cap, 

În caleaşcă, un boier, o cocoană şi trei copii. Vă- 
zînd isprava vizitiului, au întors capu spre noi rizînd 
şi s-au dus, duce-s-ar pe | calea fără de întoarcere. 

La „Răscruciu äl mic“, unde se vindea peşte sărat, 
lume multă, amărită. 

—  Ăştia de ce sînt, taică, aşa de prăpădiţi? Pe 
cine aşteaptă aici? 

— Ce să fie, taică, ia şi ei, oameni muncitori, fără 
nici un căpătii. Nu vedeţi, ăi cu firizele! sînt tăietori 
de lemne, ăilalși, slugi, slujnice, băieți de prăvălie şi 
ucenici goniţi de la stăpâni. Aşteaptă şi ei, ca mortu 
colacu, să-i tocmească vreun boier la lucru. 

— Adică, cum, la oraş nu sînt numai boieri? 

— Păi cum ar putea trăi boierii fără săraci ? 

— Da: noi, n-am putea trăi fără boieri? 

— Şi încă cum. 


1 Firis — ferestrău. 

SPRE DUNĂRE 


Povestește Tivisoc 


Am scăpat şi de Oraşu Banilor şi ieşind pe barieră, 
luarăm calea Dunării. 

De la Cetatea Banilor la vale, ne apropiam pe în- 
cetul de ctmp. Cît cuprinde ochiu în zare numai loc 
polejnic ! cu pămînt bun de muncă. Grînele toate se- 
cerate şi treierate. Miriştile rămase erau mai înalte 
decit grîu nostru de la rădăcină pînă-n vîrfu spicu- 
lui. Cît priveşte porumbu, pe unde se mai afla cîte 
un petec de coceni netăiaţi, nu te-ai fi putut vedea 
călare din el. 

— Altă lume pe aici, taică, ăştia nu mai duc doru 
mămăligii. 

— Asta s-o credeţi voi. Dac-ar băga rumânu în 
pătulu lui tot ce munceşte şi culege, aş zice şi eu, dar 
a mai făcut Dumnezeu pe lumea asta şi boieri. 

Seara am ajuns într-un sat. De cum am intrat în 
sat a început taica să strige: 

— Saaaare, mă neică, mă, saaaare! 

Satu ăsta, sat mare, plin de bordeie, şi-n mij- 
loc, ca în toate satele, lîngă biserică, conacu boieresc, 
cu casă mare şi nişte pătule şi magazii lungi, de cîte 
cincizeci, şaizeci de stînjeni şi înalte de cîte trei-patru 
stînjeni. Apoi, şopruri, ocoale, ce mai, curte boie- 
rească-n lege. Şi toată curtea plină de grămezi de po- 
rumb. Era acolo, în curtea aia, atîta porumb, să aibă 
ce mînca tot satu nostru şapte ani şi să nu-l dove- 
dească. 


1 Polejnic — neted. 

— Saaaare, măi neică, mă, saaaare! 

Veniră muşterii şi-nconjurară cărugeanu. 

— Cum o dai? 

— Cum am mai dat-o, oca pe oca, fie pe grîu, fie 
pe porumb. 

— Bine ar fi, dar nu ne-a dijmuit încă boieru. Acu 
e cum e mai rău, vorba cîntecului : 


Fir-ar al dracu de trai, 
Cînd e sare, nu-i mălai. 


O să murim de foame între două mălaie. Äl vechi s-a 
sfîrşit şi ăl nou nu s-a dijmuit. 

— De ce nu vă dijmuie? 

— Aşa e inimă acră ăsta, boieru nostru, nu bagă 
porumbu î în pătul pînă nu dă zăpada peste el. Zice 
că porumbu negeruit nu e uscat cum trebuie şi se sfo- 
iegeşte în pătul. Toane de om deşucheat. Dar poți să-i 
faci ceva ? El e stăpîn. 

— Să vă dau pe griu. 

— Pe grîu? Cine are grîu? Jupînu nostru n-ar da 
un pogon de grîu rumânului în dijmă, să-l spînzuri. 
Are el o vorbă a lui : »Mămăliga e puterea ţăranului, 
cum i-ai da să mănînce pline, cum se moleşeşte“. 

—  Vorbă cu oo ca în partea lui, fraţilor. Pe 
o baniţă de grîu ia de la negustori cît pe două de po- 
rumb. E prost el să dea locuri de grîu în dijmă, cînd 
tot grîu i-l muncim noi pe învoieli de la semănat pîn?’ 
la treierat? 

— Vezi că pe una o uitaşi. Dar la Dunăre cine i-l 
duce de pomană şi i-l bagă cu spinarea în şlep la 
schelă ? 

— Rău, măi fraţilor, rău. Şi eu gîndeam că odată 
ce mi s-a 'limpezit cîmpu înaintea ochilor, încep să 

uşurez din povară. Boii, săracii, abia de mai pot 
urni caru. 

— Poate ne dijmuie, ctinele ăsta, pînă te-ntorci 
de la Dunăre. Lasă-ne cîţiva grunji de sare să-ți dăm 
bucatele cînd vii. 

Taica cunoştea bine obiceiu vechi al pămîntului, 
putea să dea, dac-ar fi avut, şi zece care de sare pe 
ţine minte, că la soroc toți îşi împlineau datoria. De 
multe ori lăsa el din vară marfă pe datorie prin sa- 
tele astea cunoscute pînă la sîntă Maria Mare. Pleca 
cu caru şi striga : 


Sare pe datorie, 
Pînă la sîntă Marie. 


Da un car de sare numai într-o uliţă a satului. Lua 
fiecare pe puterea lui şi taica-l trecea pe răboj. Ră- 
boju rămiînea la taica şi ţăncuşa la datornic. După 
sîntă Mărie, cînd venea cu strinsu datoriilor le lua 
după răboaje. 

Trăserăm în bătătura unui bordei, la un cunos- 
cut al lui taica şi dejugarăm. Cioanta, ostenită de 
drum şi flămîndă, se întinse cît era de lungă sub 
cărugean. De îndată ne-am uşurat de o sută de oca 
de sare. Le-a luat omu cu bordeiu în credinţă, urmînd 
să ne dea bucatele la întoarcere. 

— Asta e o treabă bună, îl auzii pe taica. Dacă 
mai dăm cam tot pe atita pînă-n Tîrgu-Nou, nu ne 
mai rămîne decit a treia parte din marfă, pe care o 
mărităm fluierînd pînă la Dunăre. 

— Mie mi-e că n-ai să ai ce da pînă la Tirgu- 
Nou, zise gazda, dar acu ia lăsaţi socotelile nego- 
ului la o parte, să luăm ceva în gură. 

BORDEIU 


Povestește Tivismoc 


Văzusem în viaţa mea — netrăită — fel şi chipuri 
de adăposturi pentru oameni : coverci, stîne, surle, 
căşi, dar n-aş fi crezut să mă pui în frigare că ru- 
mânii puteau să stea tocmai ca şi cîrtiţele sub pămînt. 

Ce e bordeiu ? O muchie de troian înierbat. N-am 
fi avut pe ce cunoaşte că acolo ar putea sta nişte su- 
flete de rumâni dacă apropiindu-ne n-am fi văzut 
fum ieşind printre buruienile de la coş, şi dacă n-am 
fi dat cu ochii de gtrligi!. 

De amărit ce era bordeiu, nu avea nici măcar uşe. 
Avea praftoriță ; un fel de uşe de zmicele împletite 
pe o dirjală? îngemînărată. 


Ușa din faţă 

Legată cu aţă, 

Ferecată cu rogoz, 
Cind pui mîna pică jos. 


Am scoborit î în girligi, am dat praftorița la o parte 
şi am intrat în ogeac. Asta era singura hodaie a bor- 
deiului. Casă, masă, căţel, purcel, dar purcel n-aveau, 
toate erau în ogeac. Ei, şi cum am intrat În ogeac, 
ce să vezi? Într-un colț era căminetele, adică vatra 
cu corlata*? şi cu coşu larg pe unde venea lumina, că 
pe o fereştioară de băşică de porc intra prea puţină. 

Lîngă vatră, hornu, o gaură mare în părete, care 
răspundea la coş. Pe gaura hornului băgau oamenii 
Girlici — intrare coborîndă, în bordei sau în pivniţă. 


Dirjală — ciomag lung, uneori cu creci. 


1 
2 
3 Corlată — poliţă îngustă în jurul coșului, hogeacului. 

iarna coceni, paie, balegi uscate şi de-abia, de-abia 
dacă răzbeau geru. 

Pe vatră nu erau pirostii. Legată de zălar,! atîrna 
o împletitură de curpen cu un cârlig de lemn jos, de 
care era agăţat ceaunu de mămăligă. Tot aci, pe va- 
tră, ţăstu şi o oală. Sus pe corlată, două-trei doaşte 
de dovlete, un blid de lemn şi un cenac. În păretele 
cu funingine de un deşt, era scobită o firidă în care 
ţinea rumânu scăpărăturile, opaiţu şi troaca de sare. 

Două paturi, lăsate din pămînt, de cînd se săpa- 
se bordeiu, se îmbucau pe un colţ. Drept aşternut, 
pe unu din paturi erau cîteva pale de fîn uscat, iar 
pe altu, o rogojină roasă, că i se vedeau teiele*, şi pen- 
tru acoperit un strai de piei de oaie netăbăcite, cu- 
sute una lîngă alta, doar himoşite o ţiră, cu muchia 
toporului ca să fie mai moi. La părete mai erau nişte 
căpătiie umplute cu foi de porumb şi o cergă de cî- 
nepă petecită. 

Mă uitai la rogojină şi la strai. Nu mai văzusem 
asemenea velinţă. Gazda, uitîndu-se la mine şi nea- 
vînd pe cine vedea, pricepând că sînt nedumerit îmi 
spusă: 

— Ei, copile, vezi tu rogojina asta, n-are nici un 
an de cînd am cumpărat-o din tirgu de săptămînă 
şi s-a făcut ferfeniță. De atitea gînduri, nevoi şi be- 
lele, se perpeleşte bietul rumân şi-n somn, cînd pe o 
parte, cînd pe alta. Nu mai ţine nici rogojina! Cît 
priveşte straiu de oaie, nu te uita că e tare şi sună ca 
blana, că iarna toată nădejdea la el e. Vara n-are nici 
o căutare, rămîne în grija moliilor. 

1 Zălar — lemn gros, prins de-a curmezişul în pereţii coşului. De el 
se atîrnă un lanţ gros, cu cîrlig, de care se agaţă căldarea cînd se 
pune la fiert. 


2 Teie — urzeala rogojinii ; o dovadă că la început urzeala pe care 
se ţesca papura rogojinii era de tei. 

Mă uit şi văd lîngă sobă o măsuţă rotundă cu trei 
picioare, cioplită pe de-a-ntregu din trunchiu unui 
tufan şi în juru-i nişte buturi în loc de scaune ; la fel 
ca şi pe la noi. 

Dar, ia staţi, că bordeiu mai avea ceva, uitasem 
zăboica 1, un fel de zîmnic, săpat în peretele din fund. 
Aci se ţinea brădoaica cu varză acră, sacu cu mălai, 
şi o funie, două de ceapă, una de usturoi şi alte mă- 
runțişuri de-ale gurii. 

— Măi, frate-meu, bodeaproste că venişi, începu 
gazda vorba. Ne-am leşuit mîncînd nesărat. Cînd 
văzui drobii de sare, mă-mbolnăvii de rîmnă. Îmi 
venea să merg pe urma carului să ling din grunji ca 
oile. Fiindcă trăseşi la mine, hai să facem o tovărăşie, 
eu cu legumea şi tu cu sarea. Facem o saramură de 
ardei şi-o mămăligă să rîmnească şi vodă la masa 
noastră. 


1 Zăboică — ziîmnic — încăpere mică, săpată în pămînt, cu intra- 
rea din bordei. 


69 


— Măcar de-ar potrivi mămăliga să rămhe un 
cocoloş şi pentru căţea, ne şopti taica. 

Rumânu pricepu : : 

— Fii fără grijă. Dacă nu-i vine greață căţeii, 
avem mămăligă de-a nesărată de la namiaz. Ne ră- 
masă jumătate nemîncată. 

Norocu căţelii, să mănînce şi ea o dată de sătul 
la drumu ăsta. O despriponirăm şi veni mieluşel în 
gîrligi după mămăligă. 

La vatra focului, muierea rumânului cu doi copii. 
Slabă ca un tejiac, pirpirie, _Ogirjită, costelivă şi 
dăobită de muncă şi de nemîncare, fierbea o oală 
de ştir. Din nouă copii îi mai rămăseseră doar ăştia 
doi. Şapte îi muriseră, că n-au mai avut zile. Aşa a 
vrut Dumnezeu, spunea ea. 

— Să-i fac puţină prăjeală ? întrebă sfioasă. 

— Lasă-l la naiba şi neprăjit. Decît să-l prăjeşti 
cu său de capră, mai bine lipsă. 


Traiu rău, 
Mălaiu rău, 

- a wee A v 
Si ştiru prăjit în său. 


— Pe lîngă ciorba de ştir, zic eu, fiindcă avem 
acum şi sare, să-i ardem o saramură de ardei. 

Copiii rumânului intrară în zăboică şi veniră cu 
un şir de ardei. Femeia tăvăli ardeii prin spuză şi-i 
opări cu apă clocotindă într-un găvan. C-o lingură 
de lemn morînci! cîteva ciuşti pînă se făcu zeama 
roşie şi plină de săminţe. Pisă cu muchia chisărului 
ca o lingură de sare şi o mestecă cu zeamă. 

Toţi au uitat de ciorba de ştir şi-au tăbărît cu lin- 
gurile pe saramură. Nefiind linguri de ajuns, rumânu 


1 A morînci — a freca. 

şi taica luară fiecare câte-o teacă de ardei, îi muşcară 
vîrfu şi ţinînd-o de cotor, o treceau prin găvan, um- 
plînd-o cu zeamă. Sorbeau din teacă şi muşcau din 
ea. La trei-patru sorbituri, schimbau lingura, adică 
luau alt ardei. Şi mergea mămăliga cu saramură de 
ardei, parcă-ar fi fost saramură de peşte. 


ps 
Mămăliga prăpădeşte. 


Tata şi rumânu alegeau numai ardei ţăpuri, sulă 
sau undrea, iuți ca para focului. 

— Dacă suflu acuma o dată spre conacu boieresc, 
să ştii că ia foc, zise rumânu. 

Noi şi copiii ceilalţi, căutam cîte-un ardei mai dul- 
ceag, cornu caprii, sau borcănat, dar şi ăştia prin- 
seseră iuţeală de la ceilalți. Sorbeam şi suflam de 
parcă ne luase gura foc. Curgea nădușeala pe noi, 
broboane, broboane, mai abitir ca pe zăpucu ăl mare 
din luna lui cuptor. 

Ce-mi veni mie în minte, ia să-i zic eu una lui 
taica : 

— Îți place să mănînci iute, taică? 

— Îmi place, taică, cum să nu-mi placă. 

— Da? ce zor ai, taică, să mănînci aşa de iute, de 
ce nu mănînci mai încet? 

— De, de, ară drace, ară! 

N-avu taica răspuns. Rîserăm noi, rîseră şi-a ca- 
sei, adică ai bordeiului, schinci şi căţeaua. 

— Dac-am avea şi un fir de praz, aş zice că am 
fost la masă domnească, îl auzii pe taica. 

— Ba de ăla se mai găseşte, dar ne-am uitat, de el, 
de cînd am isprăvit sarea. 

Pînă atunci noi nu mai mîncasem praz. Dar ce bun 
era! După saramura de ardei, ni se părea dulce ca 
mierea. 

— Acu, fiindcă puserăm burţile la cale, dă o ul- 
cică-ncoa, să stropim saramura cu un pic de zeamă 
de prune, spuse taica. 

Noi, copiii, sătui, ne-am ghemuit toţi patru pe 
pat. Fomeia şi-a aşternut şi s-a culcat în gîrligi. Taica 
şi cu rumânu, mai gustind din ulcică, au tălăit pînă 
la cîntatu cocoşilor. Aţipeam şi mă deşteptam. Ca 
prin vis urechile prindeau crîmpeie din taina lui taica 
cu rumânu. 

amase«:ţuică de prune... minune... ...uiţi de năcazuri... 

— „şi pe la voi greutăţi ? ? 

„.„peste tot, de jur împrejur, învoieli grele... ruş- 
e nu te-alegi decît cu oasăle rupte... ierbărit... 
pîndărit... jandari... bătaie... 

Mi se întipăreau mai bine în minte vorbele spuse 
în cîntec: 


Pling copiii pe bordei, 
Că n-au lapte-n putinei. 


Săracii de ei, săracii de noi îmi făceam eu soco- 
teala în vis. Şi aici, unde e muma pămîntului, se gă- 
sesc flămînzi. Să n-ai tu pe ce lua un pumn de sare? 


Pentru o vacă ce-o aveam 
Toată vara clăcuiam, 
Cînd era la socoteală, 
Mai datoram înc-o vară. 


— su Dări... Zapcil... perceptori... 

Tiia vițălu de la vacă, 

Te pungășeşie prin lacră, 
Nu-ţi lasă nici sare-n troacă, 
Rumânu ce să se facă, 

Să sară de viu în baltă? 


Stînd ei amindoi la taină, iar eu pe jumătate ador- 
mit, aud cățeaua lătrînd. Praftoriţa se dete la o parte 
şi la lumina lunii, coborînd prin gîrligi, intrară în 
bordei trei inşi. „Toţi cam de o seamă cu gazda. Cu 
epingele pe umăr, cu căciuli cu fundul lat, dat pe 
spate şi ciumege de corn, cu lance sau furchiţă î în 
virf. De cum păşeau pragu hogeacului, se pierdeau 
în bezna bordeiului. 

— Bună seara. 

— Bună să vă fie inima, dar ce-i cu voi în miez 
de noapte? 

— Să ne treceţi şi pe noi la răboj cu cîte zece, 
douăzeci de oca de sare. 

Unu scăpără şi-şi aprinse luleaua. 

— Să facem puţină flacără, s-aprindem opaiţu, 
zise altu, şi luînd iasca aprinsă o puse într-un şomoi0og 
de paie, suflă, îi făcu vînt pînă prinse flacără. Aprin- 
seră opaiţu. Feştila cu lumină raăruntă, chioară, pil- 
plia sfioasă, căutînd să înfrunte întunericul borde- 
iului. 

— Aşa mai merge, ne mai putem vedea şi noi, 
unu pe altu. 

Uite-te la faţă 
Şi întreabă de viaţă. 

Se înteţi taina. 

— Moşia asta a fost, dintru început, a noastră. 
Moşii noştri au fost moşneni. 

— Şi? IS 

— Am avut ocolnică! pe piele de ciută, scrisă cu 
slovă veche rumânească, dar am fost prădaţi de vodă 
Mihai, care ne-a spart ocolnica şi-a făcut satele pe 
numele lui. Cînd a fost el cu bătaia peste munţi, în 
țara Ardealului, s-au sculat satele să se judecească, 
dar el a pierit acolo şi noi am rămas de moştenire 
mumii lui ; 'Tudora am auzit că o chema. Şi mumă-sa, 
după moartea lui, s-a dus la călugărie, unde a în- 
chinat toată moştenirea rămasă de la fiu-său, răpo- 
satu. Aşa am căzut noi clăcaşi pe mîinile călugărilor 
şi acum, de cînd a scos Cuza pămînturile mînăstirilor 
din mîinile călugărilor, e moşia statului. Doar am 
schimbat stăpînu, ba de ce să nu spunem, am dat 
de unu mai afurisit. Că statu neavînd el vreme să 
îngrijească de moşii, le dă cu arendă la ciocoi. 

lar am aţipit; nu ştiu, parcă eram treaz sau parcă 
visam. Urechile prindeau din ce în ce mai puţine 
crîmpeie din taina lui taica cu rumânu. 

— „să-i duduim... pe toţi arendaşii : de orice nație 
ar fi ei, arendaşu e căpuşe cu două pliscuri: suge 
din sîngele rumânului şi pentru el şi pentru stăpînu 
boier. 

— Şi nouă ce ne mai rămîne? 

— Lacrimile şi năduşeala. 

M-am trezit cînd a zis unu mai răspicat: 


Şi-o să vie o primăvară, 
Numai foc, pîrjol şi pară. 


Şi apoi am adormit de-a binelea. 


1 Ocolnică — carte de hotărnicie, în care se treceau toate semnele 
de hotar care ocoleau moşia satului. 


74 


TÎRGU-NOU 


Povestește Tivisoc 


În revărsatu zorilor, am înjugat şi am plecat. Pe 
drum am mai măritat cincizeci, şaizeci de oca de 
sare pe boabe şi mălai nou. Am prins rostu mămă- 
ligii. În capu murgului! am ajuns la _Tîrgu-Nou. Cu 
toate că uşurasem caru cu vreo sută de ocale, boii 
duceau din greu povara ce mai rămăsese. Cum a doua 
zi era zi de tîrg, taica şi-a făcut socoteala să cercăm 
tîrgu. 

— Poate avem noroc şi scăpăm de toată sarea aci. 

— Şi la Dunăre să nu mai ajungem? 

— Ce mai avem nevoie? Dacă dăm sarea, de ce 
să omorîm boii pîn’ la Dunăre? 

Pe locu tirgului nu poposiseră decît două care de 
rudari, cu ălbii, blide, linguri şi fuse, venite de pe 
valea Oltului. 

'Tîrgu-Nou, precum l-am văzut noi, e un biet tîr- 
guleş, nici la deştu ăl mic al Cetăţii Banilor. Pe lingă 
case boiereşti şi negustoreşti mai vedeai destule bor- 
deie. Barim mahalaua Boldului era plină de bordeie, 
ca şi cînd ar fi fost la ţară. 

— Parcă ziceai că aici o să aflăm o poveste cu un 
car cu marfă vie, care s-ar fi răsturnat. 

— Păi, da, s-a răsturnat, dar demult, demult. 

— Cam cît demult? 

—  Staţi întîi să ne aşezăm şi noi, să dejugăm şi pe 
urmă să tot povestim că pînă miine, cînd începe 
tirgu, o să fie un an şi o vară. 


1 În capu murgului — la apusul soarelui, pe înserate. 


Ne aşezarăm în rînd cu rudarii, atirnarăm ceaunu 
de mămăligă de cîrligu cujbei şi rostirăm să facem 
un puişor de mămăligă. Cînd î începu să pîlpħe fla- 
căra focului sub fundu ceaunului, începu taica po- 
vestea : 

— Ehei, aici era cîmp ca-n palmă. Într-o bună zi 
a venit poruncă de la stăpînire să se scoată cu toba 
afar din sate toţi proştii, să-i ducă la Dunăre, să-i 
înece. 

— De ce? 

— De ce, de ne ce? Auzi vorbă. Să scape ţara de 
proşti. 

— Şi? 

— Ei? Şi i-a pus pe toți într-un car şi i-a por- 
nit, cu pază de dorobanţi, la vale. Dar fiind ei mulţi, 
de-atîta împovărare şi prostie s-au fost pologit osi- 
ile carului la un hop şi s-a răsturnat cu ei. Cu ce să 
mai poţi drege tu caru în mijlocu cîmpului ? Şi apoi, 
fiind ei proşti, nepricepuţi, cine să-l dreagă? Chiar 
de i-ar fi dat în gînd cuiva să-l meşterească, ce zor 
ar fi avut să-l dreagă? S-ajungă mai repede la Du- 
năre să se înece? Dacă au văzut şi au văzut, i-au 
lăsat dorobanţi aci, în cîmp, să se descurce cum or 
şti, cu jurămînt să nu se mai întoarcă pe la căşile 
lor. Cei mai mulți, fiind de neam, şi-au durat prăvălii 
şi au rămas aici, făcîndu-se negustori. Aşa s-a în- 
temeiat 'Iîrgu-Nou. 

Şi cînd s-a rupt caru, de pîrfitură, s-au fost spe- 
riat boii, şi au trecut Oltu şi au răzmat-o tocmai la 
Bucureşti. Acolo, bucuria lui vodă, i-a luat sfetnici pe 
lîngă el în divan. 

— Asta de ce ai mai scornit-o, taică? 

— Uite-aşa, ca să fie. 

— Fără să fie o pricină la mijloc, orice ai zice, 
nu te credem. 

= VAGUE fiindcă vreţi să ştiţi pricina, de ce să nu 
v-o spun? La începutu meşteşugului meu de păcă- 
litor, trecînd odată pe aici, tot cu sare, un negus- 
tor a vrut să mă înşele şi la cîntar şi la socoteală. 
Cînd i-am spus să cîntărim şi să socotim a doua oară, 
m-a făcut ţăran prost, muntean guşat, că ce mă pri- 
cep eu. Şi toţi negustorii au ţinut cu el. Eu, de bună 
seamă, nu m-am lăsat să mă prostească ei. Mi-am 
luat marfa şi m-am dus cu ea spre Dunăre. Nici n-am 
trecut bariera tirgului şi am şi ticluit povestea. În- 
tr-o seară, la vatra focului, am spus-o la mai mulţi 
călători, care se întorceau spre munte, zicînd c-aş fi 
auzit-o şi eu de la un bătrîn, care la rându lui o ştia de 
copil, de la taică-său, bătrânu. Şi povestea s-a prins 
ca tusea de junghi. 

— Vra să zică, nu e nimic adevărat în povestea 
asta ? 

— Cum, ciorile, să fie adevărat? Se vede de la 
o poştă că e minciună gogonată, dar acuma, să vă 
spun eu nişte întîmplări adevărate, petrecute tot în 
tirgu ăsta. 

Într-o bună zi, zi de tîrg, s-au pomenit tirgoveţii 
că lipsesc porțile agiii. Lipsa au băgat-o de seamă 
mai apoi şi ăi de la agie. Acu i se zice poliţie. 

— Unde sînt, mă, că la prînz, cînd plecai eu în 
tirg, erau aci? pipa un poliţai. Unde sînt, unde nu 
sînt; cată-n stînga, cată-n dreapta, i ia porţile agiii de 
unde nu-s ! S-au furat ziua în amiaza mare. Nici chip 
să le mai dea de urmă ; parcă ar fi intrat în pămînt. 
S-a dus vestea-n tîrg ca de popă tuns. 


— S-au furat porţile agiii. 

— Să fie păcăleală? 

— De bună seamă, păcăleală, dar nu pentru noi, 
ci pentru ăi de la agie. 

A venit tot tîrgu să vadă minunea. Auziţi voi, co- 
medie mare, să se fure porţile poliţiii în zi de tîrg, 
cînd forfotea lumea pe toate ulițele ! 

— ŞI nu i-a prins pe făptaşi? 

— Nici astăzi, şi hoțu a mai trecut de atunci, 
cum mai trecu şi astăzi, fluierînd prin tirgu ăsta, fără 
să-i pese de nimic. 

— Asta zic şi eu întîmplare de ris. 

— Dar fiindcă alunecarăm iarăşi pe povîrnișu po- 
veştilor, urmă taica, să vă spun o întimplare şi mai 
boacănă. Tot aici, în tîrg, şi tot ziua în amiaza mare, 
a ars foişoru de foc al pojerniciii, căreia acum îi zice 
pompierie. 

— Nu-i poveste ? ? Aşa ceva nu se poate. 

— Cum să nu se poată? Am văzut cu ochii mei 
cînd ardea foişoru de foc al pompierilor, precum am 
văzut şi cum S-au furat porțile polițiii. 

— Cum se face, mă taică, dacă nu-s poveşti sau 
minciuni, că te-ai întîmplat să fii matale de faţă şi la 
una şi la alta? 

— Aici e buba. Vă spun eu cum a fost, dar să nu 
vă puie cornea împieliţatu să vă răciți gura la careva, 
că dracu e-al vostru. După întîmplarea cu negustorii, 
care au vrut să mă prostească la cîntar şi la socoteală 
cu sarea, trecînd eu iar prin Tirgu-Nou, mai marele 
poliţiii, un fecior de bani gata, şi-a bătut joc de mine 
aşa din chiar senin. Cum m-a văzut, m-a şi luat în 
parpanghel ! Vorbea aşa cu mine, în conţoifuri!, să 
vadă lumea ce deştept l-a făcut mă-sa. 


1 Conţoif — vorbă cu două înţelesuri. 

— Dincotro vii, bă, domnule negustor? 

— De la munte, să trăiţi. 

— Şi ce fel de marfă ai? 

— Nişte amărită de poşircă. 

A scos batista din pozînar şi-a pus-o la nas. 

— Mă miram eu a ce pute în tîrg. Cînd colo pute 
a poşircă. 

Tocmai atunci, îl puse dracu pe bou ăl de hăis şi se 
bălegă sub nasu subţire al polițaiului, care sări ca ars. 

— Nu vă e de ajuns că-mpuţiţi oraşu cu poşirca 
voastră păcătoasă, de nu mai poate omu să-și tragă 
sufletu ? Mai lăsaţi şi boii să se balege pe uliţă, parcă 
ar fi pe izlazu satului. 

— Ce să le fac eu, domnişorule ? Să le pun dop? 
Ce, bou e ca dumneata, să priceapă ce trebuie să facă 
şi ce nu trebuie? E], mle apucă, acolo-i dă drumu, 
din mers. 

La vorba asta, s-a năcăjit poliţaiu foc pe mine, gata 
să mă ia la bătaie. A fluierat şi-au venit doi curcani, 
la trap. 

— Şi acum, domnule negustor de piei de cloță, să 
faci dumneata bunătate să rîneşti şi să-ți iei baliga 
în traistă, s-o duci afară din tîrg. Dacă toți boii care 
trec prin tirgu meu s-or bălega pe stradă, unde ajunge 
Tirgu-Nou? ? Ce, aici e grajdu lui tat-tău? 

Am curăţat locu, să poată linge domnu poliţai sare 
de acolo şi-am plecat. În gîndu meu, lăsaţi voi, că v-o 
coace el Păcală, fire-ați să fiu voi ai iacă cui. Să nu 
mai îmi ziceţi mie Păcală, dacă nu v-o fac. Habar 
n-aveau ei că au stat de vorbă cu mine. 

La întoarcere, m-am nemerit într-o luni, zi de tirg. 
Tîrg de săptămînă, toamna, cînd vin negustori, cum- 
părători şi de-alde gură-cască, nu numai din partea 
locului, dar şi din judeţele vecine. Toată poliţia, ca 

de obicei, era în tîrgu de vite, să ţie rînduială şi pază. 
Viermuiau pungaşii. Vinde omu boii, leagă banii în 
băzmea, îi bagă bine la brîu sau în sîn şi cînd se pipăie, 
s-au dus bănișorii boilor pe apa sîmbetii. Aici pîndea 
toată poliţia, să prindă vreun pungaş, pe care îl fă- 
ceau scăpat. Banii îi împărțeau polițaii între ei, iar 
rumânu da din buze. 

Descarc eu sacii de bucate la un prietin din Bold 
şi o iau cu caru gol, încet, încet pînă la poliţie. Aci, 
pustiu. Strig eu din poartă: 

— Domnule sergent, ia fă-te încoa o ţiră. 

— Care eşti tu ăla, bă, de strigi? 

— Eu, să trăieşti, mă trimeasă de povoz domnu 
poliţai din tîrg. Zise să duc porţile la dres, la un tîm- 
plar din Bold. Pune mîna şi m-ajută să le suim în 
car, că văd că sînt cam grele. 

Încărcai porţile Şi le dusei plocon prietenului meu 
care avea şi el pică pe poliţai. 

— Mă, ado iute o săcure şi acum să le facem sur- 
cele. 

Cît ai bea o lulea de tutun, porţile poliţiii din 
Tîrgu-Nou s-au prefăcut într-o stivă de scînduri şi 
aşchii numai bune de aţiţat focul ori de vilvăit ţăstu. 

— Şi balamalele ? 

— Le-am dat de pomană unui fierar sărac cu şapte 
copii, să lucreze din ele ce i s-o cere, să scoată şi el o 
bucătură pentru copii. I-am spus doar să găsesc la el 
oricînd o pereche de potcoave de boi. 

— Şi ce-ţi trebuia perechea aia de potcoave? 

— Să am cu ce potcovi pe domnu poliţai cînd mi-o 
pica vreodată în mînă. 

— Dar cu pompierii cum a fost? E fum fără foc, 
ori e foc cu fum? 

— Cum fum fără foc? Pojar cu fum. De ce-i zicea 
pojernicie ? 

— Cine a pus foc foişorului? 

— Eu, cine altu. 

— De ce, taică, de ce? 

— Nu mi-a venit mie aşa din chiar senin să fac 
una ca asta. Am avut pricină de necaz pe ei. Să vedeţi 
cum a fost. Tot aşa, cu drumurile mele, am ajuns 
odată în 'Tîrgu-Nou cu un car de var. Pojernicia pri- 
mise de la Bucureşti o pompă cu tulumbă pentru stins 
focu. Cînd treceam eu cu caru pe uliţă, hop ! şi ei de la 
instrucţie cu sacaua cu apă, cu pompa şi tulumba. 

—  Pojernicer, stai, aud pe căpitanu lor. La pompă, 
marş! Un-doi, Un-doi! Începură să pompeze. Mina 
pe tulumbă. 'Tulumbă, stinge focul ! 

— Ce foc, domnule căpitan, că nu se vede nici o 
scînteie ? întrebă un pojernicer. 

— Direcţia, carul munteanului, tulumbă, stinge 
focu! 
6—3123 

— M-am dat în dreptul şuvoiului de apă, să apăr 
varul. Noroc că pompierii săracii erau țărani de-ai 
noştri şi stropeau mai mult pe de lături, boii şi roatele 
carului ; mi-au ferit varul, dar m-au făcur leoarcă. 
Eram mai ud ca o paparudă. Şi căpitanu ridea să se 
prăpădească. Bine, domnule căpitan, mi-o făcuşi, mi-o 
făcuşi. Ia să vedem acum ce putem face şi noi, ca să 
ne plătim. Să ne plătim cu vîrf şi îndesat, cu dobîndă 
la dobtndă. 

AS? 

— Şi toamna, tot într-o zi de tîrg, s-a nimerit să 
fie zi de leafă la pojernicie. Toţi plecaseră în tîrg du- 
pă cumpărături. Am intrat în curte, am dat drumu 
la apa din saca, să n-aibă cu ce stinge focu, am strîns 
un şomoiog bun de paie, l-am băgat între scîndurile 
uscate din dosu foişorului, apoi ţac! yac cu amnaru 
aprinsei iasca şi am pus-o în şomoiog şi am suflat cu 
sete. Pînă să se. aprindă focu eu trecusem de colţu 
uliţii. Am auzit în urma mea : 

— Săriţi, foc, sării, foc ! Cine să sară şi cu ce să 
sară ? Sacaua pojerniciei era goală. 

SE Și? 2 

— Iar şi ? N-ajunge ? l-am făcut de rîsu lumii. S-a 
mai pomenit undeva pe faţa pămîntului foc la pom- 
pieri şi să n-aibă măcar strop de apă, să-l stingă? Am 
potrivit-o eu: 


Ca să fie cu merchez, 
Şi să aibă chichirez. 


Am rîs noi, pe săturate, şi de rîsu nostru a mîÎriit 
pînă şi căţeaua. 

S-aşternuse întunericu bine şi în liniștea ce a urmat 
poveşti cu pompierii, risului nostru şi schincitului că- 

ţelii, am auzit cum ne ghiorțăiau maţele-n burtă. Tot 
ascultînd la poveşti, uitasem să mestecăm mămăliga. 
Am pus mîna pe melesteu, am mestecat-o şi am tur- 
nat-o deîndată pe un colț de sac. Mămăligă de mălai 
nou, să te îmbolnăveşti de rîmnă, numai la mirosu a- 
burilor ei. Legume mai aveam, vreo două-trei cepe. 
Mămăligă cu ceapă, mămăligă caldă şi ceapă iute şi 
sărată, ce poate fi mai de saţ? Puserăm „burţile la 
cale. Cășălii i-am aruncat nişte miscărăi!, care ne 
rămăseseră de la prînz pe fundu trăişti. Nu-i dam 
niciodată mămăligă caldă, să nu turbeze. 

— 'Taică, am început eu vorba, să lăsăm Tîrgu- 
Nou de-a başca, parcă noi muntenii sîntem mai breji ? 
Uite, vezi, eu nu înţeleg de ce: 


Pe unde te duci, 
Pe unde te-ntorci ; 


numai despre noi oltenii este vorba. Ce-are lumea cu 
noi? Altă vorbă n-au decît: oltenii în sus, oltenii în 
jos, numai scorneli pe socoteala noastră, şi eu pun 
mîna-n foc că aici în Tîrgu-Nou nu găseşti proşti 
decît în poveşti. 

— De, asta cam aşa e, nici eu nu pot zice altceva 
decît : 


F oaie verde lobodă, 
Gura lumi-i slobodă. 


În vremea asta, după ce isprăvisem de mîncat şi 
gîndeam că o să isprăvim şi cu poveştile, mai poposi- 
v s A = Yv Yv a Ea il 
seră pe maidanu tîrgului de săptămînă şi alte care cu 


1 Miscărai — frimituri. 


marfă : doi gorjeni, unu de la Baia de Fier, cu var, 
şi altu de la Novaci, cu scînduri de brad, un mehc- 
dinţean de la Şiroca, iar cu var, trei romanaţeni de la 
Oboga, cu oale, unu de la Pietrişu, cu cruci, şi doi 
de la Argetoaia, cu cai de povară, un boştinar şi un 
trăistar. 


A tunat 
Și i-a adunat. 


Dintr-o dată se încheie toată Oltenia în jurul vetrei 
noastre de foc. Se înteţi taina. Unu una, altu alta, 
vremea trecea şi poveştile se depănau. Cîte am auzit 
în noaptea aia, puteai să umpli un sac bun de po- 
veşti. Povestea cînd unu, cînd altu, şi toate numai 
zgoande despre olteni. Aşa e cînd scoate omu capu 
în lume: multe vede, multe aude. 

Văzînd odată doi olteni un măgar, pe un virf de 
deal, şi neştiind ce lighioană este, au început să-şi dea 
cu părerea în fel şi chipuri ce ar putea să fie. 

— Să fie cal? 

— Nu e cal, că prea are urechile lungi. 

— Să fie iepure? 

— Nu e iepure, că prea e mare. 

— Dar dacă o fi altoit? 

— Asta da, se poate; să ştii că e iepure altoit. 
Ai văzut păru coricov? Face perele mai mici decît 
nuca ! Şi după ce-l altoieşti, face nişte pere mălă- 
ieţe, două la oca. 

— S-au întîlnit odată doi olteni, începu altu, un 
gorjan şi un doljan. Tii, mă gorjene, i-a zis doljanu, 
să fi văzut astă-iarnă ce ger a fost pe la noi, ger de 
crăpau lemnele. 

— Ce lemne, mă, la noi a fost un frig că îngheţase 
flacăra focului în vatră şi abia o tăiai cu toporu. 

— Asta e nimic, a răspuns gorjanu, să fi văzut 
astă-vară căldură la noi, se topea untura de pe porci. 

— La noi, vere, a fost şi mai şi, toate găinile din 
sat, de atîta căldură, făceau ouăle răscoapte. 

Începură să se depene păcălelile. 

La risu nostru se mai traseră în juru vetrei nişte 
geambaşi. 

— V-apucarăţi de poveşti ? 

— Ce să facem, ca să ne mai treacă vremea. Dar 
dumneata de unde eşti ? 

— Din tirgu în care cîntă cocoşu şi s-aude în trei 
judeţe. 

— Uite la el, gîndea că-i greu de ghicit. Eşti din 
Tințăreni, vericule, că acolo se înjugă Doljul cu 
Gorju şi Mehedinţu,, dar ghiceşte-mi tu mie, din ce 
sat sînt eu, că la mine cînd cîntă cocoşu s-aude în 
trei ţări. 

— Şi satu ăsta e tot în Oltenia? 

— Doar n-o fi în ţară turcească. 

— E mehedinţean de ai mei, spuse văraru de la 
Şiroca. Acolo cînd cîntă cocoşu, adevărat că s-aude 
în trei ţări: că peste Dunăre, în dreptu Pristolului, 
este hotaru dintre Serbia şi Bulgaria. 

S-au cam ostoit poveştile şi ne-am pomenit cu 
toţii tăcînd. 


Ne-au amuţit gurile, 
C-am gătat minciunile. 
Fiecare cum le auzise, aşa le-a spus, adică fără să le 
precupeţească. Cum le-au cumpărat, aşa le-au vîn- 
dut, fără lipsă la cîntar şi fär să puie ceva de la ei. 

— Bine, toate la locu lor, am zis eu, dar nu pot 
pricepe cum olteanu poate să fie şi mincinos, şi prost, 
şi păcălitor, şi hoţ. 

Intră taica în vorbă: 

— Aici e tot înţelesu, că vezi, asta nu se poate. 
Prostu, dacă e prost, tot prost rămîne. Cum poate 
fi prostu şi mincinos, şi încaltea să îndruge aseme- 
nea minciuni socotite ? Cum poate fi prostu hoş, cind 
hoţu neprins a rămas om cinstit şi numai cinstitu de 
păgubaş a rămas prost? Cum poate fi prostu pă- 
călitor? Ca să păcăleşti pe cineva, cată să fii mai 
deştept ca el. Ăştia toate, mă fraţilor, sînt numai 
scornelile mele. Le-am născocit să creadă fiecare ce 
vrea despre oltenii mei, şi oltenii să facă tot ce ştiu 
ei. Fraţilor, s-o ştiţi de la mine, Păcală, aici în Tirgu- 
Nou, pe seama căruia am născocit şi am ticluit atîtea 
braşoave nesărate : 


Oltean prost şi rață înecată 
N-ai să găseşti niciodată. 


TOT SPRE DUNĂRE 


Povesteşte Tivismoc 


lată-ne iar la drum. În Tirgu-Nou ne-am ţinut 
toată noaptea de poveşti şi ziua n-am măritat măcat 
o oca de sare. Au adus precupeţii destulă, ca să m 
fie nevoie de sarea noastră. 

Pînă la Dunăre, am mai făcu: trei zile. Pe drum, 
cum am scăpat de Tiîrgu-Nou, sarea a avut cătare. 
Am dat şi o oca de sare pe două de porumb. 

Cînd am ajuns la marginea bălții, la Mamina, nu 
ne mai rămăsese decit cincizeci, şaizeci de oca de 
sare. Scăzuseră apele Dunării şi pica peşte cu nemi- 
luita la năvod. La o singură toană rămîneau în ma- 
tiţa năvodului cinci-şase care de peşte. Peşte berechet 
şi sare ioc. Au tăbărît pescarii pe noi şi ne-au luat sa- 
rea cît ai clipi din ochi. Ce nu s-a pomenit, trei oca 
de peşte pe una de sare. Dacă am fi ținut la preţ, am 
fi luat şi mai mult. Şi pe bună dreptate, e mai greu 
să scoţi sarea din măruntaiele pămîntului şi s-o duci 
cale de peste zece poşte de la munte, pîn’ la Dunăre. 
Peștele, cine îl îngrijeşte? Îl duce cineva la păscut, 
plăteşte pentru el ierbărit, îi dă cineva huroaie!, îl 
țesală ? Sau a văzut cineva balta arată, semănată, se- 
cerată, prăşită sau culeasă? Atunci de ce să fie peş- 
rele mai scump decît carnea, decît grîu şi porumbu, 
care se fac cu atîta trudă? 

Să fi făcut noi capra pastramă, nu scoteam mai 
nimic din ea. Aşa, numai cu peştele luat pe sare, am 
scos de două ori preţul caprii. 

Să tot trăieşti la Dunăre, peşti, raci, scoici... 


Dunăre, Dunăre, 
Drum fără pulbere. 


Primăvara puteai aduna de prin toate cuiburile lişi- 
telor şi cochirlițelor cîte ouă pofteşti. Apoi, unde mai 
pui cotoru dulce al papurii, ţuţuliga sau mogodiciu, 


1 Huroaie — uruială. 

colțanii şi paşa!. Vara, cînd seacă bălțile şi crapă 
milu, să tot aduni paşe. Cînd mîncam paşe, ne spu- 
nea un băltăreţ, parcă mîncam sănătate. 

Apoi dealurile de nisipuri din juru bălților, aco- 
perite toate cu vii. Raiu pe pămînt, ziceam noi. Dar 
şi aici este un dar, bălțile nu erau ale satului. Le lua- 
seră călugării cu hapca, iar după ce le-a scos Cuza 
din ghearele lor, au rămas ale statului şi statu le-a 
dat, ca şi pe moșii, în arendă. Arendaşii au adus paz- 
nici turci şi arnăuți să păzească bălțile. Nu cra omu 
slobod să adune nici măcar o oală de scoici fără în- 
voială. 

Am mers în grinduri, la balta Vidrosului, să ne 
luăm peştele de la vad. Frumoasă şi pescoasă baltă. 


Îmi era Vidros adînc, 
Cît din cer pînă-n pămînt 
Ș-avea Vidros flori pe el, 
Cite stele sînt pe cer. 


Cît priveşte peştii, aici erau: 


Morunii 
Ca bivoli, 
Știucile, 
Ca vacile. 


Pescarii, de bucurie că au făcut rost de sare, ne-au 
poftit la o ciorbă pescărească şi la nişte crap la 
proţap, cu mămăligă caldă şi ţuică de dudă : dudu- 
leancă. Aşa bunătăui nu mai pomenisem noi. Totu din 
plin şi fără economie. Cu socoteală şi demiîncările ăş- 
tea pescăreşti ! Ciorba pescărească nu era cum spu 


1 'Ţuţuliga, mogodiciul, colanii, paşa — plante comestibile, ca 
cresc la baltă. 

gurile rele despre noi, că olteanu s-aşează pe mar- 
ginea bălții şi-ncepe să soarbă apă chioară cu lingura, 
zicînd că mănîncă ciorbă de peşte şi nici peştele fript 
nu stă sub geam, iar noi să întingem cu mămăliga-n 
geam şi să ne săturăm doar văzindu-l. Ciorba pescă- 
rească, precum am văzut noi acolo, se face aşa.: întîi 
sc BERI întru Cen peşti mărunți, juveţi de oclei 
şi săbioară, peştii ăi mai gustoşi ai bălților. Se fierb 
pînă se macină de tot, de nu mai rămîne unu-ntreg. 
Apoi, zeama asta se trece prin strecurătoare, în care 
rămîn toate oasele, iar carnea peştelui măcinată din 
fiert î îngroaşe zeama şi-i dă gust. Dar nu asta este 
ciorba pescărească, asta este numai zeama ciorbii. Bu- 
căţile se pun mai la urmă la fiert; crapi întregi. 
Vorba cîntecului : 


Cu doi peşti în oală, 
Și cu coadele afară. 


Ceaunu de ciorbă pescărească la fiert, cu zece 
crapi înghesuiți î în el, şi în jurul focului crapii în- 
Hipţ î în proţap se învârtesc mereu rumenindu-se. Gata 
să ne-mbolnăvim de rîmnă, văzînd atita belşug de 
bunătăți. 

Am ospătat ca niciodată în viaţa noastră. Am 
mîncat pe săturate. Să omori puricele pe burtă, nu 
altceva. 

Am încărcat peştele şi-am plecat bucuroşi că 
schimbu ne-a priit din plin. În drum spre munte, 
la-ntoarcere, am adunat bucatele de pe unde dedesem 
sarea pe datorie şi am dat bici boilor. 


+ 

Ajunşi acasă, noi, boii şi căţeaua, morţi de oste- 
neală, am căzut pe lat în tîrnaţ! la muica. Tocmai 
la trei zile ne-am sculat. Am descărcat toate bunătă- 
tile şi le-am aşezat în beci. S-a bucurat muica. Ştirbă, 
ştirbă, dar îi plăcea să morfolească în gingii o sara- 
mură de crap cu mămăliguţă caldă. 

— Acu, zic eu, a venit vremea, mă taică, să por- 
neşti să ne cauţi mumă. 

— Aşa-i, mă nenăscuţilor, hai s-o facem şi 
pe-asta. Să vedem cum o să iasă. 


CU TAICA PĂCALĂ ÎN PEŢII LA POPA 
COLIVĂ DE LA CUCA-MUCA 


Povesteşte Tizisoc 


Şi unde-mi credeţi voi că ne-am dus întîi? De-a 
dreptu tocmai la : 


Cuca-Muca, 
Unde-i mămăliga cît nuca, 
Și-o păzesc şapte cu măciuca. 


Hei! departe, departe, tocmai către poala mun- 
telui la unu, popa Colivă, din Crîngu Pomana, la 
care slugărise el cînd a fost copilandru. Avea popa 
ăla 


1 Tîrnaţ — pridvor. 

Trei fete, 
Străfete, 


pe care geaba le tot mîngtia maica prioteasă: 


Are maica trei fetiţe, 
Tre: fetiţe, străfetiţe. 


Că tot cuvîntul care începe cu stră arată vechime 
mare, bătrîneţe, precum strămoş sau străbunic. Şi dacă 
străfată înseamnă fată bătrină, uitată, apoi străfetiță, 
cum le socotea prioteasa nu se potrivea pentru fetele 
ei decît cum s-a potrivit oiştea lui Irimia în gard 
şi nuca-n perete. O fată ca fetele popii, măgădană, 
bătrînă uitată, numai fetiţă nu se mai putea chema. 

Toate trei erau cu vremea trecută, urîte şi vred- 
nice de se sculau uneori şi singure de jos. 


Una mută 

Și cam surdă, 

A doua puţin guşată, 

A treia tare zîmbată. 

Să le dai pe valea lungă, 
Nici dracu să nu le-ajungă. 
Cînd şedeau la stilpu porții, 
Te cuprindea junghiu morţii, 
Cînd ședeau pe prag mai Sus 
Lătrau câinii ca la urs. 


Bătrine, urâte şi leneşe, dar zestre ca a fetelor popii 
nu dovedeai să cutreieri : 


Șapte sate 
-Nprejurate. 

De urgii, urgi, 
Dar şi cu moşii. 

Şi de slute, slute, 
Dar toate cu sute. 
Și ce junci, 

Cu coarne lungi, 
Și ce vaci, 

Cu coarne largi! 


Tata Păcală, de unde era să ştim noi, nu umbla 
după zestre, deși pe vremea aceea zestrea era totu: 


Fata cît de slută, 
Zestre s-aibă multă, 
Şi oricît de rea 
S-aibă lada grea. 
Știrbă fără dinţi, 


Galbeni: cu zimți. 
Şi alde popa Colivă făcuse avere, că de: 


Cît îi lumea pe pămînt, 

Nu-i ca popa de flămind. 
Dacă-ngroapă doi, trei morţi, 
Umflă doisprezece zloți, 
Bombănește dintr-o carte 

Şi îţi ia vaca cu lapte. 
Mormăie un sărindar 

Și-ţi ia grîu din hambar. 


Avea el socotelile lui cu popa Colivă şi cu prilejul 
însurătorii vrea să mai facă o ) şotie să se ducă vestea. 
Numai că hapsînu de popă, cunoscîndu-l pe el şi 
aducîndu-şi aminte încaltea ce-au păţit şi alţi popi 

cu Păcală şi drept toate astea mai cutează să-i ceară 
de nevastă fata, i-a spus în deridere: — Cînd oi ve- 
dea eu: 


Mit cu clopoței, 
Păzind şoricei, 
Vulpea cu papuci 
Păzind nişte curci, 
Un lup cu cimpoi, 
Păcurar la oi, 

Ursu cu nădragi» 
Văcar după vaci, 
Şi-un iepure şchiop 
Într-un virf de plop, 


atunci oi da eu fata după tine, atunci şi nici atunci. 

N-au jucat oile lui popa Colivă la cîntecu din 
fluier al lui taica Păcală, uitînd să mai pască pînă au 
pierit ? Cum credea tata Păcală c-a uitat popa Colivă 
una ca asta? N-a jucat şi el strba popilor cu poalele 
antiriului prinse-n brîu pînă cît p-aci să dea el, popa, 
ortu popii? 

Popa şi-a spus cuvîntu răspicat şi-a plecat î în sat 
la o pomană. Ce s-a gindit apoi prioteasa în lipsa 
popii? Ia să urnesc eu o „piatră din casă. Pova s-o 
pricepe la ale lui şi, zgîrcit cum e, dacă ar fi să mă 
iau după el, ne îmbătrinesc fetele-n vatră. Păcală, ne 
Păcală, de vreme ce poartă căciulă-n cap, se cheamă 
că-i bărbat. Să scap întîi de fata a mai mare. 

Avea dreptate prioteasa. Paraschiva popii, mută şi 
surdă, pe deasupra era aşa de mîndră că: 


De-o vedeai seara la foc, 
Parcă vedeai moartea-n loc, 

Cînd o lua pe deal în sus, 
Lătrau cîini ca la urs, 

S-o fi văzut noaptea-n pat, 
Pe loc ai fi căpiat. 


Fie ziua, fie noaptea era-n somn nebiruită. 

Aşeză dar prioteasa fetele pe o laviţă şi începu să-i 
turuie gura parc-ar fi făcut-o mumă-sa la meliţă : 

— Uite-te bine la ele, Păcală, şi alege-ţi, că eu de 
dat ţi-o dau pe care-ţi place, dar înainte de-a alege, 
cată să ştii şi ce zestre are fiecare. Ălei mai mici; 
Joaii, fiindcă e copilă tînără, sărită doar puţin pestă 
treizeci de ani, îi dau un plug cu doi boi, pămînt © 
zi de arătură, o vacă, cinci oi şi o salbă de icuşari, 


Îi luarăm noi puţintel seama. Nici fetiță, nici stră 
fetiţă : 


Cam buzată, 

Cam gușată. 

Să-i pui clopot ca la vacă, 
S-o duci pe izlaz să pască, 
Să mînce iarbă şi frunze 
Să se subţie la buze. 


Uite aci o ciuhuidoacă de fată pocită să te bu 
tească rîsu cînd o vedeai. 

—  Ălei mijlocii, Ghioalei, care n-are mai mult 
35—40 de ani, fată mare în putere, îi dau zestre do 
pluguri cu cîte o pereche de boi, patru zile de ar 
tură, douăzeci de oi cu berbecele lor, cinci capri 
două vaci — una şută, alta cornută — o salbă 
galbeni mici şi tot rostu casii. 

Taica, căutător de muiere, şi noi doi, căutători 
mumă, o drămuirăm şi pe Marghioala, Ghioala p 

pii, sau Ghioliţa, cum o rizgiia mă-sa cînd îi mîn- 
glia guşa : 

— Ce mai gușuliță. are, fata mumii. Aşa guşuliţă 
mai zic şi eu. De mică ce era, o arunca peste umăr. 
Cînd pieca Ghioala cu grăunţe-n poală pe bătătură, 
să dea la orătenii, doar ce-o auzeai: 

— Pui-pui, pui-pui-pui, puii mamii, pui-pui! Pină 
să se adune hoarele! la boabe, i se umfla guşa ca cim- 
poiu şi cînd se apropiau să ciugoale şi ele cîte un bob, 
hait! începea să se desumfle guşa Ghioalei : uşșşşsş ! 
şi bietele păsări uşuite, o luau care încotro, spăimîn- 
tate de uşuitu guşii Ghioalei, pitulîndu-se prin bu- 
ieze, ca de frica uliului. 

— Celei mai mari, Chiva, îi fac înscris pentru 
patru pluguri cu cîte două perechi de boi, o sută de 
zile de arătură, un ciopor de două sute de oi, cu 
zece berbeci, trei vaci, douăzeci de capre cu lapte şi 
ţapu lor, trei căruţe de ţoale şi nouă sălbi de gal- 
bini împărăteşti. 

Paraschiva popii, după cum am văzut-o nol : 


Vreo doi ani dac-ar mai trece, 
Făcea patruzeci şi zece. 

Şi era puţin cam chioară, 
Sufla-n foc, se uita-n oală. 


O înzestrez pe ea mai bine, s-a socotit prioteasa, 
că e aşa cum e. Cam irecuţică, şi pe urmă cu ălelalte 
două, mai tinerele, oi mai vedea eu ce-i de făcut. 

Tata, vrînd să-şi ia rămas bun de la meşteşugu lui 
de păcălitor, s-a făcut că pune ochii pe Chiva, a mai 


1 Hoare — orătenii, păsări de curte. 

bătrînă, mai toantă şi mai urîtă dintre fetele popii, 
şi pe deasupra surdă şi mută, şi a întrebat: 

— Mă rog dumitale, cocoană prioteasă, nu-ţi fie 
cu supărare, dacă n-ai cumva una şi mai trecută, ca 
holtei bătrîn ce mă aflu, aş lua-o pe Chiva, dar mai 
adaugă ceva la zestre. 

Tata nu era lacom la avere şi n-ar fi luat-o de 
nevastă pe Paraschiva popii; făcea pe peţitoru aşa 
în baschiulă!. Nici nouă nu ne-a plăcut să ne fie ea 
mumă, în ruptu capului. | 

— Las-o încolo, la pîrdalnicu de mută, cu aver 
ei cu tot şi hai să ne cauţi altă mumă! i 

Prioteasa, ca să poată urni piatra din casă, tot 
adăuga şi tata se lăsa greu. Cînd să se încheie tîrg 
gata-gata să rămiie fetele ălelalre fără zestre, hop ş 
popa s-aşază de-a curmezişu : 

— Mai bine să-mpletească fetele mele 


Chică albă sau căruntă, 
Să rămiie fără nuntă, 


şi să stea la mine-n vatră, decît să mă fac de ri 
lumii că mi-am dat fata după Păcală. Eu, popa, 
livă, popă cu stare! Păi cu zestrea ei o mărit orici 
după un fecior de boier scăpătat, şi barim ştiu că 
încuscresc cu cineva din tagma boierească. Îi d 
zestre, să mănince gineri-meu toată viaţa galbe 
mari cu lingura cea mare şi să nu-i mai sfirşeas 

Popa, una, prioteasa alta, pînă în ăle din urmă 
rămas pe-a popii. Geaba a-ncercat găina să cinte 
coşeşte, că nu i-a mers. S-a ambiţionat tata atu 
şi ne-a suflat la ureche: 


1 În baschiulă — în batjocură. 

— Mă, taică, ia haidem pînă la muica să vedem 
ea ce zice. Hei, din cite încurcături m-a scos muica ! 

Ca să aibă copii, vezi bine, trebuia să se-nsoare, 
iar noi ne gindeam cum o să ne naştem dacă n-o să 
avem mumă. Dar nici el n-ar fi vrut să fie ginerile 
lui popa Coliwvă, nici noi n-am fi vrut să-i fim ne- 
poţi. Ne luă dar taica pe amîndoi de mînă şi ne du- 
serăm la nestemnica! de muica. Cunoştea muica : 


Toate făcăturile 
Și fermecăturile. 


Cu apă netncepută de la nouă fîntîni, descînra:: 


De deochi, 
Dintre ochi, 
De vrăñt, 

De pricăjit, 
De izdat, 
De-ntimpinat. 


Muica, muma mumii lui tata Păcală, bătrină ui- 
tată, cum îl văzu pe tata, îl întrebă: 

— Ce vînt te-aduce, nepoate, ai făcut iar vreo 
năsărîmbă şi-ai dat de vreo belea, de-ţi mai aduseşi 
aminte de mine? 

— Uite, muică, copiii ăştia vor să le fiu tată, şi-au 
pornit cu mine să mă-nsoare. Vin din reyt de la popa 
Colivă. 

Se uită muica şi nu ne văzu că n-avea pe cine. 

— Uite-ne ici, îi sărirăm noi în braţe şi ţoc, şoc 
pe amîndoi obrajii. 


1 Nestemnic — mai mult decit priceput. 

— Bine te-ai gîndit, nepoate, mi-era că-nchid ochii 
fără să am noroc de strănepoțţi. Dar bine, măi omule, 
altă nevastă nu puteai tu găsi în lumea asta largă? 

— Ce mă-nveţi să fac, muică, îi zise tata, că 
fără să-mi fie dragă fata mare a popii şi nici zestrea 
ei, popa e împotrivă. 


Dă-mi matale un leac, 
Să le viu de bac. 


— De, nepoate, auzirăm noi ve muica zicînd. 
După ce-a mai stat de s-a socotic, s-a gîndit : 

— Eu ţi-aş spune ce să faci; dar nu care cumva 
să mă dai în vileag, să se afle că de la mine li se 
trage. Adu-mi pe înnoptat un sac cu orz şi un fede- 
leşi ca de vreo trei vedre, cu dop bun de-nfundat. 
Şi de nu ţi-o făgădui popa fata, să nu-mi mai zici 
mie muică, dar să nu ne faci neamu de rîs luînd de 
nevastă pe Chiva, că pe la mine nu mai ai ce căta, 
decît pe lumea cealaltă. 

Plecă tata acasă, meşteri fedeleşu cît ai zice mei, 
noi îi potrivirăm dopu, şi în capu murgului, pe fu- 
riş, am dus muichii cele cerute. 

— Nepoate, să vii tocmai sîmbătă noaptea să le 
iei descîntate gata. 

Sîmbătă, muica i-a dat lui taica numai butoiaşu. 

— Ascultă aici, bagă bine pe urechi, acu în miez 
de noapte, te duci şi-l îngropi fără să te ştie nici pui 
de maică, la pragu scării de la pridvoru casii popii. 
Pe urmă pleci în treaba ta. Miine, duminică, din re- 
vărsatul zorilor, te-aşterni la pindă în juru bătă- 
turii popii, să vezi ce se petrece. Ştiricise muica nu 


1 Fedeleş — butoiaş. 

ştiu de la cine, că-n duminica aia venea un peţitor 
la fetele popii, aşa cu nepusă masă, fără să-i dea de 
veste. 

Zis şi făcut. A-ngropat tata fedeleșu la pragu scării 
şi duminică în zori de zi ne-am aşezat la pîndă. Eu 
şi cu 'Livismoc, nevăzuţi, neauziţi, priveam printre 
uluci. Cînd mijea de ziuă, prioteasa a sculat fetele 
și le-a trimis în grajd cu doniţele să mulgă vacile. 
Asta o făcea numai aşa, de ochii lumii. Mai ştii, pica 
vrun peţitor, să creadă că are fete harnice, fiindcă 
vacile tot prioteasa le mulgea. Fetele popii cînd se 
duceau la muls, 


Mulgeau mai mult în poală, 
Decît mulgeau în oală. 


De harnice şi frumoase ce erau, le făcuseră flăcăii 
din sat sumedenie de strigături. Cum se prindea una-n 
horă, cum şi începeau: 


Fata popii de la noi, 
Are plug cu patru boi, 
Şi tînjală jugrăvită 

Și tot nu se mai mărită. 


Se-ntreceau dănacii, care mai de care să scornească 
cîte o strigătură mai ardeiată. 

Uneori, cam săreau peste cal cu gluma, mai ales 
cînd se prindea-n horă Chiva. 


Tot la joc, la joc, la joc 
Mălaiu de joi în foc. 
Bătui mâţa peste labă, 
Să scoată mălaiu-n grabă. 


99 


Trecînd fetele popii pragu scării, unde îngropase 
taica butoiaşu, ne-am pomenit cu ele c-au început 
să necheze ca iepele. 

— I-ho-ho! Pasu şi nechezatu, nechezatu şi pasu. 

Bag seamă, muica scosese tot nechezatu din orz 
şi-l băgase în butoiaş. Ajung fetele popii în grajd. 

— Ceas, vacă, i-ho-ho. Stai, Viori-iho-hico-i-ho- 
ho ! Ceas, Mîndru-iho-ho-huţo ! 

— Hooo, Ru-hi-ho-ho-jano! 

Bietele vaci, Mîndruţa, Rujana, Viorica, Domnica, 
Lunaia şi celelalte se speriaseră de atîta nechezat. 

Prioteasa, după obicei, plecă şi ea la grajd, dar 
de cum a păşit pragu scării, a lovit-o şi pe ea ne- 
chezatu : pasu şi nechezatu, nechezatu şi pasu. 

— I-ho-ho! Tu, Paraschi-ho-ho-vuţo, eşti nebună, 
ho=i-ho-hi ! 

— Păi şi tu mu-iho-ho-humă, de ce neche-i-ho-ho- 
hezi ! 

De atita ruşine, ce să facă prioteasa cu fetele? Au 
rămas în grajd, nechezînd unele la altele. Vacile, spe- 
riate, au rupt curmeiele şi au fugit pe bătătură. 

Popa, văzînd vacile slobode prin curte, alergînd 
cu cozile pe spinare, ca şi cînd ar fi strechiate, luă 
antiriu pe el şi fuga desculţ la grajd să vadă ce-i. Cum 
păşi pragu cu pricina, să vezi nechezat la popa! 

— I-ho-ho ! I-ho-ho! I-ho-ho-ho-ho! Răsuna bä- 
tătura de nechezatu popii, de gîndeai că-i armăsaru 
hergheliii satului. 

De atîta larmă, s-au trezit şi-ăi bătrîni, muma şi 
tata popii. 

— Ce să fie, ce să fie? les în prag, iau seama şi 
se crucesc de ce văd. 

— Mă unchiaş, zice muma popii, ia să luăm noi 
după corlată cartea şi patrafiru, să facă popa o sfeş- 

tanie pentru tămăduirea bătăturii de blestemu ăsta 
drăcesc. 

Cîinui, spăimintaţi, zbiciră, rupînd lanţurile şi 
neavînd loc de scăpare printre stoborii gardului, să- 
riră pragu scării în tindă, schelălăind. Cum trecură 
pragu, hop şi cîinii cu nechezatu. 

Dind în „pridvor de babă şi de unchiaş, care toc- 
mai ieşiseră din casă cu cartea şi patrafiru, făcură 
calea-ntoarsă şi, trecînd printre picioarele vacilor, o 
zbughiră după pătul. Vacile se molipsiră şi ele de 
nechezat. Veni apoi rîndu moşului şi al babii, de cum 
trecură pragu. 

— Părinte, ho-i-ho-hi, ţine i-ho-ho-ho cartea, ne- 
cheza moşu. 

— Na, ho-i-ho-hi şi patra-i-ho-ho-firu, necheza 
baba. 

Începu popa slujba : 

— Ble-hi-ho-ho-stemu-vă pre vo-i-ho-ho-hoi a 
to-ho-ho-t vicle-i-ho-ho-he-nilor ! 

În timpu cînd făcea popa sfeştania, nu se-nţelegea 
mai nimic din pricina nechezaturilor după bătătură. 

N-a slujit vreodată nici vlădica ăl mare cu atita 
sobor de diaconi și cîntăreți. 

Fiind zi de duminică, sumedenie de credincioşi, în 
frunte cu pîrcălabu satului, veniseră la biserică. Vă- 
zînd ei că nu-i nădejde să se arate cuvioasa barbă a 
lui taica popa, trimiseseră pe ţircovnic să afle ce 
şi cum. Veni ţircovnicu: 

Trap săltat 
Pe deşelat 


şi cînd pricepu blestemăţia din curtea popii şi pe 
deasupra că popa isprăveşte sfeştania fără să aibă 

aghiazmă, o tuli iepureşte înapoi la biserică şi tiva în- | 
dărăt la popă cu căldăruşa şi stebla de busuioc, să 
alunge duhurile necurate stropindu-le cu apă mare. 
Credincioşii, după el, iarăşi, în frunte cu pircălabu. 
Popa slujea î înainte necheznd măreu. Dascălu î îi dete | 

usuiocu şi popa începu a stropi cu apă mare în către | 
cele patru vinturi. Dar degeaba slujea popa, că bles- 
temu mai rău se întărea. 

S-adună tot satu — lume luminată — în juru bătä- 
turii popii, ca la urs. 

Din către namiaz spăriind gîştele după uliţa sa- 
tului venea la trap o butcă cu patru telegari. Surugiu 
îngăitănat -sta țanțoş pe capră pleznind din harap- 
nic de gîndeai că trage cu pistolu. În fundu trăsurii,, 
tolăniţi pe perne moi cu arcuri, un jupîn şi-o jupt-. 
neasă. Jupînu, negustor de vază în Tirgu lui Cre- 
mene, îmbrăcat în antiriu încins cu brîu roşu de mă- 
tasă şi în „Cap cu un gugiuman cît toate zilele, iar 
jupîneasa înzorzonată ca o pațachină. Pe scăunel fe- 
cioru lor cam bolind, 


Dar ficior 
De negustor. 


Primiseră veste într-ascuns de la un om de-ncredere 
că i s-a înecat o corabie cu grîne în care îşi băgase 
tot avutu. Ce socoteli şi-a făcut negustoru ? Înainte 
de a se afla de înecu corăbiii să se încuscrească cu 
popa Colivă. Cu zestrea fetei celei mai bătrîne a popii 
ies eu iar la liman. Şi-a purces în peţit fără să dea de 
veste popii, ca să-l găsească nepregătit să se poată 
lăsa-n scări la tocma zestril. 

Pîrcălabu, cu obrazele, aleşii satului, cunoscînd pe 
neguțător, deschiseră porţile şi trăsura intră în bătă- 

tura popii. Apoi nemaiînţelegind nimic de atîta zarvă, 
porniră să se suie în pridvor cu peţitori cu tot, să 
vadă ce-i de făcut. Rînd pe rînd, care cum trecea 
pragu fermecat, îl şi apuca blestemu. Pîrcălabu ca 
pircălabu, dar să fi văzut nechezat pe negustor şi pe 
dumneaei coana lui! 

Biata Paraschiva popii, care o luase cu nechezatu 
din revărsatu zorilor, abia-şi mai ţinea sufletu, gata- 
gata s-o apuce leşinu. 

Văzind noi că se îngroaşe gluma, îl ghiontirăm pe 
tata : 

— Matale rtzi, aşa ca un Păcală ce eşti, şi nu vezi 
pe biata fata popii cum se prăpădeşte? Barem dacă 
n-o iei de nevastă şi nici noi nu vrem să ne fie mumă, 
curmă odată comedia! Barim cu ea. Despre, popă 
şi neguţătror, mai lasă-i să necheze un pic, că prea 
nechează frumos. 

Tata, om înţelegător, luă săpoiu pe umăr, păşi 
ţanţoş prin mulțime, dete poarta la o parte şi strigă : 

— Părinte! 

— Ce po-i-ho-ho-fteşti ju-hi-ho-ho-ratule ? 

— Să-mi dai pe Chiva de nevastă. 

— Fugi, bleste-i-ho-ho-matule, din  fa-ha-haţa 
mea. 

Atunci ridică tata Păcală săpoiu : : 

— Lume, ţară, de vreţi să scăpaţi de ruşine în- 
tr-o clipită daţi-mi pe Parasca ! Numai eu am ac de 
cojocu blestemului de nechez. 

— Da? cu săpo-i-ho-ho-hiu ăla ce fa-i-ho-ho-faci? 

— Să vă scap cu el de ble-i-ho-ho-stem. 

— Bi-iho-ho-hi-ne, zise popa, dacă ne-he-he-scapi 
de neche-iho-ho-zat, ţi-o iho-ho-dau. 

— Să nu-ţi iei vorba îndărăt, „părinte, că de unde 
nu, vă las aci nechezînd pină-ţi crăpa. 

— Bi-iho-ho-hii-ne, întăriră apoi şi aleşii satului 
într-un glas. 

— Bi-iho-ho-hii-ne ! necheza şi neguţătoru. 

Deteră mîna că s-a făcut tirgu şi unde mi-l văd 
pe taica uzmindu-se şi dînd odată cu săpoiu în pä- 
mînt la pragu scării. Dar ştiţi, un dat cu sete, cum a 
dat Iorgovan cu paloşu de-a retezat odată cu capu 
balaurului şi vîrfu muntelui, de-i zice şi acum mun- 
telui ăla Retezatu. Dintr-un dat a scos fedeleşu afară 
din pămînt. Cînd a mai trăznit o dată cu muchia 
săpoiului în el, l-a făcut mii fărîme. A răsuflat atunci 
din butoiaş un nechezat lung, cutremurător, ca al 
cailor de la căruţa de foc a sfîntului Ilie, fulgerătoru 
de draci. Bidicelu era mai plin pe jumătate cu să- 
mință de nechezat. 

Şi- -aşa şi numai aşa-l-a răzbit tata pe popa Co- 
livă să-i făgăduiască pe Paraschiva de nevastă. 

Tatii, nu fiindcă 


Seara la luminare 
I s-a părut toanta floare. 


Sau 


S-ar fi însurat cu surda, 
Fiindc-avea vite cu ciurda. 


Lui, ca şi nouă, îi era drag de Chiva, ca la iepure 
de copoi şi ca la vulpe de ogar. 

Dar, după cum ştiţi, lui nu i-a plăcut să-i fie Pa- 
caschiva popii nevastă, şi nici nouă nu ne-a plăcut 
să ne fie mumă, cu toate că i-o făgăduise popa de 

nevastă tatii, neavînd încotro faţă de tot satu. După 
ce-a făcut de comedie bătătura popii, pentru lenea 
şi nepriceperea fetelor lui, noi ne-am împotrivit din 
răsputeri : 

— O fi avînd ea avere frumoasă, mă taică, noi 
nu zicem ba, dar prea-i surdă şi leneşă din cale-afară. 
Am lăsat-o la pîrdalnicu de toantă, s-o ia de nevastă 
bolîndu neguţătorului şi am plecat cu taica să ne 
caute altă mumă. 

— Măi, dar ştiţi să le mai încornoraţi, le-am zis 
eu. Dacă nici una din fetele popii nu v-a plăcut să 
vă fie mumă, atunci cine v-a fost ori să vă fie? Ori 
te pomeneşti că aţi picat, ori c-o să picaţi din cer, 
aşa din chiar senin ? 

— Păi, stai să vezi matale. M-am vorbit eu în 
taină cu frate-meu 'Tivismoc şi-am colindat toate satele 
de jur împrejur să ne găsim mumă tînără, frumoasă 
şi harnică, dar n-am aflat ceva pe placu nostru. 
Vream o mumă, ştii colea, de neam bun, fată de oa- 
meni muncitori. Ştiam noi că: 


Suta 

Mărită sluta, 
Şi moşia 
Mărită urgia, 


dar ce ne făceam noi cu mumă fată de popă? În- 
semna să fim nepoţii lui popa Colivă şi aşa ceva nu 
suna de loc frumos. Nici taica Păcală, nici noi să nu 
putem scoate capu-n lume de ruşine ? 

Pînă şi copiii ăi mici din sat ştiau pe de rost cum 
arată săptămîna de lucru a fetelor popii, hărnicia şi 
priceperea lor la rostu războiului. 


106 


Săptămîna de lucru suna cam aşa: 


Foaie verde de susai, 
Lunea, martea nu lucrai, 
Miercuri nu mă apucai, 
Joile toate-s oprite, 
N-am lucrat de nu tiu minte, 
Vinerile sînt legate 
Și de lucrat nu se poate. 

` Sîmbăta e păcat mare, 
Duminica sărbătoare. 


Cît priveşte rostu războiului, ăsta avea un cîn- 
tec şi mai şi: 


Pusăi pînza 

Cînd dă frunza, 

Şi-o gătii 

La sîn Vasii. 

C-o strachină cu piftii, 
Ha, ba, ha, că mă pripii! 


CU 'TAICA PĂCALĂ ÎN PEŢIT LA ON 
PANDURU | 


Povesteşte Tivismoc 


— Văzind că în satele dimprejur nu aflăm mumă 
pe placu nostru, am pornit-o în sus spre munte şi 
mergînd şi tot mergînd în către miazănoapte, am 

aflat că spre inima muntelui, tocmai hei, mult mai 
sus de Vaideei, la Măciuca, are unu, On Panduru, 
o fată mîndră şi harnică de i s-a dus vestea: 


Cu sprînceană trasă, 
Cu geană sumeasă, 

Cu buze dulci şi subţiri 
Ca pupii’ de trandafiri. 


Aci, la Măciuca, am ales noi locu să ne naştem, 
să fim nepoţii lui On Panduru : 


Nepotu unui volintir 

Ce mi-a plecat în rebelie 
Cu Tudor de la Vladimir, 
Să scape țara de robie. 


On Panduru, sărac lipit pămîntului, ajuns în sapă 
de lemn, dar îndirjit împotriva silniciii şi a nedreptăţii 
prin care li s-a răpit moşia lor de moștină şi ohabă, 
spre a fi dăruită unui schit de maici. Din pricina 
asta se jurase On cu Măria lui să nu ducă în viaţa 
lor măcar un colăcel cît de mic la biserică. Se 
mai Jurase că nici dajdie din mîna lui nu va vedea 
stăpînirea. Şi, ca atare, nici birarii domneşti, caimă- 
Cămeşti sau isprăvniceşti, nici măcar pîrcălabu sa- 
tului nu vor lua în veac măcar o para chioară din 
mina lui. Jurămîntu îi jurămînt şi cine-l calcă n-are 
cuvînt ; întîi faţă de el şi apoi faţă de cei din jur. Şi 
s-a ţinut de cuvînt. A tot dat el bir cu fugiţii pină 
n-a mai avut încotro. Încuţitat? odată de catanele 


1 Pupi de trandafiri — boboci. 
2 Încuţitat —  încolţit. 

băneşti pentru neplata birului, ca să nu-şi calce ju- 
rămintu, a scos punga de la briu, a agăţat-o cu băie- 
zile de vîrful lăncii şi-a întins-o căprarului de catane : 

— Vezi, căprare? Afară de aţa mămăligii, s-a rä- 
tăcit în pungă şi un sfanţ coclit. Asta e toată averea 
mea. la-l tu cu mîna ta, căci eu din mînă m-am jurat 
să nu dau. 

Coclit, necoclit, banu neavînd miros pe vremea 
aia, l-a luat căpraru şi l-a dat pîrcălabului satului, 
să-l şteargă de pe răboju datornicilor. 

Întorcîndu-ne la caprele noastre, să vedem cum a 
mers peţitoria cu fata lui On Panduru. Nouă-ne-a 
plăcut şi de mumă şi de tata bătrînu. Aşa că ne-am 
hotărît, de ce să mai aşteptăm? 

— "Taică, uite, bagă bine pe urechi, să nu care 
cumva să spui că n-ai auzit ce spunem noi: asta să 
ne fie mumă, alta nu. 

Tata de colo: 

— Bine, măi copii, măcar că n-are nici o cămaşă 
ca lumea pe ea şi 


Casa-i mică, 
Sura-i mică ; 
Și la şură 
Nu-i strînsură, 
Să ia-n cioc, 
Un sfrancioc, 


dar şi mie-mi place. 

— Frumoasă şi harnică, taică, aşa cum ne trebuie 
nouă mumă. > 

Îl luarăm pe sus şi-l duserăm de mînă pînä-l bă- 
garăm pe poarta lui tata bătrinu On. 

Aci găsirăm în peţit tocmai pe ispravnicu jude- 
ţului cu neisprăvitu său ficior. Ispravnicu, boier 
mare : 


Cu moşii întinse, 
Şi tare cuprinse, 
Cu turme de oi, 
Și cirezi de boi, 
Cu plaiuri de vii, 
Negre țigănii, 

Și cu mori de vînt 
De macin-argint, 


nu ştiu cum, trecînd el odată cu caleaşca prin sate, 
după biruri, împreună cu ficioru, ciocoiaşu, a văzut 
fata şi i-a rămas la inimă. 

Destul amar pe ispravnic şi mai ales pe cucoana 
isprăvnicioaia, că avind ei doar un ficior — os boie- 
resc — şi ăla vrea să le facă neamu de rîs, aducîndu-le 
în casă o sărăcană de neam prost. 

Dar dragostea e dragoste, vorba cîntecului : 


Cit e muntele de-nalt 
Tot prafu s-a spulberat, 
Numai pe inima mea 
Ce s-a pus nu se mai id. 


Muma fetii, panduroaia, nu era : 


Poale lungi şi minte scurtă, 
Mutere nepricepută, 


de aceea nu se mira de ce noroc a dat peste ea. Se mira 
cum de putea să fie ea cuscră cu jupîneasa isprăvni- 

cioaia, care n-a vrut s-o bage nici slujnică. S-a aşezat 
şi ea de-a curmezişu. 

Lui On Panduru îi tot ploua şi-i tot ningea. Nu-i 
erau de loc boii acasă. ` 

— Mai bine o string de gît cu mîna mea, decit 
s-o dau după lipitoarea asta de ciocoi. 

Fata plingea cu sughiţuri, nu-i plăcea ficioru de 
boier s-o fi picat cu ceară. I-a plăcut mai mult de 
tata. Ea săracă, el sărac, ea harnică, el harnic şi năz- 
drăvan, să-l pui în puşcă şi să nu-l nimereşti. 

Boieru, hapsîn bătrîn, văzînd cum stau lucrurile, 
a pus nunţii soroc în grabă. Ce socoteală şi-a făcut 
el? Fata nu vrea, tat-său nu vrea, mă-sa nu vrea, 
a trimes un pilc de arnăuţi şi-a răpit-o. „De ochii lu- 
mii, îi fac nunta cu lăutari, dar nu-i cunun! a zis 
boieru. Cînd i s-o urt de ea, să-i dea papucii.“ 

Tata, fiindcă îi picase fata la inimă, văzînd el pre- 
gătirile de nuntă şi pe noi plîngind c-o să rămînem 
fără mumă, ne-a spus: 

— Măi ficiori, nu vă pierdeţi cu firea, pe asta 
aţi vrut-o drept mumă, pe asta o s-o aveţi! 

Am mers dar împreună iar la muica noastră la 
Vaideei şi i-am povestit din fir-a-păr cum stă tă- 
răşenia. 

— Lasă, muică, pînă la nuntă mai va. Vă dau 
eu o nuieluşe de alun, după care vine fata la vot 
ori de unde s-ar găsi ea. Şi dacă vă urmăreşte cineva, 
tot cu nuiaua asta îl încremeniţi pe loc sau îl spul- 
beraţi încotro vreți. 

L-a învăţat muica cum şi de unde să ia nuieluşa 
de alun. Trebuia găsită în zăvoiu ielelor, zînelor, mă- 
iestrelor, în miez de noapte. Cînd joacă ele desple- 

tite în „nopţile senine cu lună plină, pe deasupra lun- 
cilor, în vestmînt de funigei de lună. Noaptea am 
şi găsit-o şi în zorii zilei am fost cu ea la muica,. 
Ce i-o fi făcut baba, ce nu i-o fi făcut, pînă seara 
i-a dat lui tata nuiclușa de alun gata descîntată. 

— Uite, vezi, i-a spus muica, la capu ăl gros nu- 
iaua are lipic şi pe ăl subţire, deslipic. De vrei să 
încremenească cineva pe loc, om sau dobitoc, vintu, 
ploaia, norii de pe cer, sau chiar apa din cursul ei, 
arăţi într-acolo cu capu ïl gros al nuielei şi zici: li- 
pic, iar dacă vrei să vină după tine chiar un mort 
din groapă, arăţi spre el cu capătu ăl subțire şi zici: 
deslipic. Înţeles ? 

— Înţeles. 

— Bine, iar dacă vrei să zgorneşti ceva din calea 
ta, Ori şi ce mişcător, învîrteşti nuiaua către acel lucru 
sau fiinţă şi zici lpic-deslipic, lipic-deslipic. Întîi îl 
încremeneşti, apoi îl descremeneşti arătîndu-i la urmă 
tot cu nuiaua încotro s-o ia la sănătoasa. 


LA NUNTA BOIEREASCĂ 


Povesteşte Tivisoci 


Nuntă mare, boierească, nuntă-n lege. Ginerile si 
mireasa în caleaşcă trasă de 


Patru telegari, 
Negri armăsari, 

urmaţi de alte caleşti şi rădvane cu nuntaşi de neam 
mare. Lăutari de soi, aduşi tocmai de peste Olt. Un 
taraf întreg: trimbiță, clanaretă, tobă, diplă, cobză 
şi cimpoi. Catane cu poteraşi cu sîneţe pe spate și 
pistoale la brîu, călări pe cai buiestraşi în urma trăsu- 
rilor. În fruntea alaiului, un rădvan mare păzit, cu 
şapte poveri de scule, postavuri şi giuvaericale — zes- 
trea fetii — adusă de ginere ca s-o îmbuneze. 

Cînd au ieşit în galopu cailor pe porţile curților 
boiereşti, să meargă la mînăstire, slobozind la puşti şi 
pistoale, gîndeai că iar a început rebelia. Noi, cu taica, 
cu tata moşu On, şi muica panduroaia, aşteptam la 
podu de peste Olteț. Ne aşezarăm la pîndă. Podu 
fiind fărîmat, nunta trebuia să treacă prin vad. Taica 
Păcală cu joarda de alun descîntată la briu, tata bă- 
trînu răzmat de topor. 

— De n-o merge descîntecu babii, să vedeţi voi 
descîntec haiducesc cu toporu, mirîi bătrînu scrîşnind 
din dinţi. 

Cînd ajunse rădvanu miresii la mijlocul apii, tata 
hop cu nuielușa de alun. 

— Lipic, zise el. 

Rămase rădvanu, cu cai cu tot, Încremenit în 
sforu apii. 

— Lipic, lipic, lipic, doar ce arăta taica cu smi- 
ceaua de alun şi toate trăsurile, caleştile şi rădvanele 
cu nuntaşi rămneau pe loc, toţi stane de piatră : care 
rizînd, care cu gura căscată, care dînd chiot ; un ar- 
năut cu pistolu în sus, cu-deştiu pe trăgaci, un surugiu 
pleznind din bici, caii, unii la pas, alții la trap, alţii 
la galop. Mireasa încremenită cu două boabe de roua 
plînsului în gene. Soacra mare ţanţoşă, parcă înghiţise 

un mestecău. Socru mare pe ginduri. Ginerile cu ochii 
bleojdiţi la mireasă, lăcrima şi el şi parc-o-ntreba : de 
ce plîngi, drăguţo? Vorba aia: plingea de mila ei şi 
de urîtu lui. 

Ce mai la deal, la vale, faceţi-vă şi dumneavoastră | 
socoteală, nuieluşa fermecată i-a îngheţat pe toţi, aşa 
cum se aflau, în rădvane sau călări. Pînă şi Olteţu 
n-a mai curs la vale. Vîntu nu mai adia, nici o 
frunză nu se mai clătina. Chiar soarele înţepenise, sus 
pe bolta cerului, şi nemaiavînd el altceva mai bun de 
făcut, privea zîmbind la isprava lui Păcală. 

— Taică, am să vi-i las aici încremeniţi pînă la bo- 
tezu vostru, să se ducă vestea-n lume de ce poate 
Păcală. 

— Păi, dar cu mireasa ce faci? 

— Aşa e, mă nenăscuţilor, ia să întorc eu joarda 
cu capu ăl subţire. Se apropie taica de mireasă, arătă 
cu nuieluşa spre ea şi cînd spuse deslipic, muma schim- 
bă plînsu în rîs, sări din rădvan şi-o apucă brăţiş cu 
taica spre casă. 

— Ştii tu una, îl auzirăm pe taica vorbind cu 
muma, hai să ne grăbim cu nunta, că nu mai au răb- 
dare ficiorii ăştia ai noştri: vor să vie mai degrabă 
pe lume. 

— Care ficiori? 

— Copiii noştri, ce, nu-i ştii ? Tivisoc şi Tivismoc. 

— la să-i văd şi eu mai de aproape. Noi fu- 
ga lîngă ea. 

— Ce zici matale, o să-ţi placă să ne fii mumă, că 
lui taica Păcală i-a plăcut să ne fie tată de cum ne-a 
văzut. Îi şi zicem tată. 

Ne luă pe amîndoi în braţe. 

— Dar sînteți mai uşurei ca fulgu. 

— Spune, fa mumă, ai ceva de zis împotrivă ? 

— Tii — o auzirăm — dar frumoşi copii o să mai 
avem. Ptiu, să nu vă deochi! 3 

— Ei, ia spune, întrebai eu, cum rămîne, o să ne 
fii mumă ori ba? 

— Ce tot întrebaţi ? Dacă o să fiţi copiii lui Pä- 
cală şi eu muierea lui, fără doar şi poate, o să vă fiu 
şi eu mumă. 

De bucurie, îi sărirăm de gît şi ea începu să ne 
sărute. 

— Minca-v-ar maica de îngeraşi ! 

În drum spre sat, ne-aduserăm aminte că de cînd 
lumea şi pămîntu, o nuntă fără lăutari n-are nici un 
chichirez. 

— Bine, mă taică, să uiţi matale tocmai lăutarii ? 

Iute se întoarse taica spre vadu Oltețului. Dar 
muma : 

— Nu te-ntoarce, omule, din drum, c-o să ne 
meargă rău. 

— Parascovenii băbeşti ! se răsti tata. 

Muma rămase îmbufnată. Îşi găsise naşu. Ficioru 
de boier nu i-ar fi întors mumii măcar o vorbă. În- 
cepu să-i pară rău că i-a plăcut de tata. Vorba aia: 


Măritiş> fără căiș, 
Unde naiba pomenişi ? 


Tata, cum ajunse la vad, deslipic, deslipic cu nuiaua, 
descremeni pe toţi lăutarii. Apoi lipic-deslipic, lipic- 
deslipic, spulberă întîi către cele patru vinturi pove 
rile de juvaeruri, mătăsuri şi postavuri, apoi deslip 
pe toţi nuntaşii, să se ducă fiecare unde-a dus mutu 
iapa şi surdu cîrlanu. 

Nuntaşii, văzîndu-se slobozi, unii au luat-o de frică 
la sănătoasa, alţii au pornit după zestrea miresii, în- 
căierîndu-se ca chiorii pe cîte un inel, pe cite-o bră- 
ţară, un cercel sau un galbin mare. Taica venea ţan= 
ţoş, spre noi, cu lăutarii după el. Îi trecu şi mumii nă= 
cazu. În cale toată lumea ne întîmpina cu bucurie; 


116 


LA MOARĂ 


Powesteşte Tivismoc 


Sorocu nunţii pus, trebuia să ne grăbim de oaspeți. 
Rostirăm dar să mergem întîi la moară să măcinăm. 
Cercarăm să-njugăm boii cu coadele şi ei ne împun- 
seră cu coarnele. Răsturnarăm caru cu roatele-n sus, 
dar i s-au înfipt leucile-n pămînt, parc-ar fi prins ră- 
dăcini ; şi caru pusese zăpor ! 1» nu vrea s-o ia din loc 
cu de-afurisenie. Geaba-i vîrîrăm noi ardei la inimă, 
nu vrea să pornească neam. Şi apoi noi, bieţi ne- 
născuţi, cum naiba să ducem gogemite saci în spi- 
nare? Dacă am văzut şi-am văzut, 


Ne-am gindit, 
Ne-am socotit, 


şi-am înjugat sacii. Pe ăl de grîu l-am pus la hăis şi pe 
ăl de mei l-am pus la cea. Am aruncat boii-n car şi 
întinde-o, nene, la moară. Dar juraţii de saci mer- 
geau ponciş, să tot răzmau unu într-altu. „Nepricepuţi, 
îi înjugasem de-a-ndoaselea. Sacu de grîu era de cea 
şi noi îl pusesem la hăis. Sacu de mei era de hăis şi noi 
îl înjugasem la cea. 

— Ho-ho-ho, oprirăm noi caru în drum, schimba- 
răm sacii, luarăm biciu de sfirc şi cînd am plesnit din 
codirişte au luat-o sacii cu caru la trap. La un hop, 
ne-a căzut un bou din car şi, cum era legat cam slab 
la gură şi avea şi un petec cîrpit la fund, s-a spart şi-a 
curs pe jumătate. 


1 Zăpor — împotrivire. 

Ajungem la moară : scocu pustiu. Ia moara de und 
nu-i. Strigarăm, dederăm chiot : geaba. Într-un tîrzi 
de la umbra unci sălcii se ridică moş Nicoară, mo 
raru, cu luleaua-n dinţi, bucuros de oaspeţi. 

— Ce e cu voi, mă nenăscuţilor? 

— Ce să fie? Ia şi noi la moară, venirăm să măci 
năm, că se-nsoară taica Păcală. Dar moara unde mi 
ți-i ? | 

— Nemaifiind de vreun folos, | 
A luat-o pe vale-n jos. 


— Şi dumneata ce faci acum ? 
— Ce să fac? Ca moraru: 


Beau apă, 
Că n-am apă. 


— Asta curn mai vine? Că noi nu ne pricepem. 
— Păi: 


De-ar fi apă din plin, 
Ar bea moşu numai vin. 


Ne dumerirăm noi, că drept avea moraru : apa in- 
gheţase şi, nefiind măciniş, cine-l mai îmbia pe moşu 
c-o troacă de vin sau c-un calafir de ţuică, să-i facă 
rînd peste rînd, ca atunci cînd are apă şi e năloagă 1 
la moară ? Moara o văzurăm pe vale în jos. 


Păștea brîndușe, 
Lîng-o costişe! 


1 Năloagă — mulţime. 

Înfipserăm biciuşca-n pămînt şi hait după ea. 


Dar boaţa de moară, 
Fuge, se omoară, 

Tot în goana mare, 
Cu coada-n spinare, 
Să afie scăpare, 
Tocma-n lunca mare. 
Dar şi moş Nicoară, 
Ce-i morar la moară, 
Fiind el meşter bun, 
leşi din cătun, 
Întoarse pe dos 

Un cojoc miţos, 


îl aruncă pe umeri, 
Și c-un ciocan la brin, 
Şi-n mînă c-un friu, 
fugi pe vale după moară. Fugi el, fugi noi, pin-am 
încuţitat-o : 
Într-un băţiş 
De-aluniş. 


O luarăm cu binişoru : 


— Na, morişcă, na, 
Na, morişcă, na. 
Ea se spăria 

Și bodorogea. 


— Aşa crezi tu că ţi-e vorba, jurat-o, şi pac! cînd 


Îi dete un ciocan în şele, 
Scrişni moara din măsele. 

Îi puserăm frîu-n cap, îi băgarăm zăbala în gură,! 
l 


O prinserăm de călcîi, 

S-o ducem la căpătii, 

Și mi-o luarăm de lăptoc!, 
Hai cu ea în vad la loc. 


Pietrele erau ferecate. Potrivirăm alergătoarea în 
pîrpîriță ?, meşterirăm titirezu, dezlegarăm un bou 
la gură şi-l turnarăm în coş. 

Cînd pusă moş Nicoară mîna pe posod, să abată 
apa pe scoc la ciutură, scocu sec. Ne uitarăm să ve- 
dem de ce nu curge apa: pîrîu îngheţat tun. Asta-i 
altă dănănae! Auzi dumneata să-ngheţe apa : 


Tocmai vara la Crăciun, 
Cînd se coc merele-n prun. 


Asta noi nu mai pomeniserăm. Căutarăm nişte pie- 
troaie să spargem gheaţa şi nu găsirăm. Atunci ne lua- 
răm capetele după umeri şi dederăm cu ele cioc-boc, 
boc-cioc, pînă sparserăm gheaţa. Cum ne era şi sete 
beurăm cîte un gît de apă. 

Apa pîrtului, limpede vioară, în care păstrăvii zben- 
ghioşi săgetau ca argintu viu, ajunsă la zăton, strînsă 
bine-n chingile ulucului, năvălea supusă pe scocu 


1 Lăptoc — scoc, uluc pe care curge apa la roata morii. 

2 Pîrpîriţă — bucată de lemn sau de fier prinsă în mijlocul pietrei de 
sus — alergătoarea — în care este înţepenit vîrful fusului, care e în- 
vârtit de ciutură. Ciutura e roata cu cauce, niște linguri în care vine apa 
pe lăptoc. 

3 Posod — pirghie de lemn cu care se porneşte sau se opreşte moara 
pe apă. 

morii. Caucele ciuturii 
primind apă din destul 
alergau  mlădiindu-se 
unu după altu, înviîrtind 
fusu. 


Moara s-a pornit, 
Piatra şi-a-nvirtit 
Și ne-a măcinat 
Boușor curat. 


Mai mare dragu să 
priveşti cum mergea 
moara : 


Sus pe moară, 
Sta o cioară, 
Un cocoș 
Turna-n Coş, 
Doi gînsaci 
Turna-n Saci, 
De sub piatră, 
În covată, 
Curgea-ndată, 
Măcinată, 
Numai făină curată. 


Vărsarăm în coş şi 
bou alălalt. 

Moş Nicoară, ca orice 
morar, bea şi el tutun : 


Şi-i trăgea 
Din lutea. 


Văziînd moara pornită, se aşeză pe un scaun cu trei 
picioare, scoase de la chimir luleaua şi băşica de porc 
ticsită cu tutun tocat mărunt cu barda. Umplu bine 
luleaua şi făcu loc fumului cu bondreciu !. Apoi, scoasă 
tot de la chimir amnaru, o aşchie de cremene şi iască. 

Potrivi iasca pe cremene şi doar ce atinse cu am- 
naru şi o scînteie, uite-o nu e, îşi făcu culcuş în pufu 
moale de iască. Un firicel de borangic de fum se ri- 
dică alene din iasca aprinsă, pierzindu-se ? în barba 
fumurie a moşului. Puse apoi moşu iasca în lulcea, 
apucă ciubucu-n dinți şi începu să picăie. Priveam 
la unchiaş şi nu ştiu de ce ne lăsa gura apă. 

— Ce gust are tutunu, moş Nicoară? 

— Bun gust, măi copii, nici că se poate ceva mai 
minunat pe faţa pămîntului, decît buruiana dracu- 
lui. 

— De ce-i zice buruiana dracului, moşule ? 

— Păi dracu a născocit-o, pentru el şi-ai lui. Scui- 
pînd Scaraoschi în scîrbă peste răzoarele de flori ale 
lui Dumnezeu, din scuipatul lui a răsărit tutunul, 
tămtia dracului. La îndemnu lui Dumnezeu, oamenii 
au vrut să scape de buruiana dracului, au jumulit-o 
din rădăcini, şi, ca să-i piară sămînţa, tot după sfatul 
lui Dumnezeu, au aruncat tutunu pe foc, ca să-l nimi- 
cească. Şi sfatu lui Dumnezeu a prins de data aceasta 
bine dracului. Fumu de tutun a plăcut multora. Unii 
şi-au răsucit ţigări groase de foi şi-au început să 
fumeze, alții l-au făcut praf şi au început a-l trage 
pe nas zicindu-i tabac, alți, mai meşteri, au născocit 
luleaua, ba unii îl mestecă în dinţi ca pe nu ştiu ce 
bunătate. 


1 Bondreci — un fel de sulă cu care se făcea o gaură în mijlocul tu- 
tunului îndesat în lulea, ca să aibă pe unde pătrunde aerul cînd se 
fuma. 

— Da? luleaua dumitale de ce este, moşule? 

— De lut, taică. 

— Şi ciubucu? 

— De soc. 

— Şi ruda tutunului de unde ai prins-o, moş Ni- 
coară ? 

— Mi-a dat dracu sămînță. Uite, vedeţi voi din 
ce creşte tutunu? Dintr-o sămință neagră, mică, mai 
mică decît a de mac. Şi din sămînţa asta măruntă 
creşte tutunu cît porumbu. 

— Ce-ar fi să-i prindem şi noi ruda pentru taica 
Păcală ? Cînd o fi bărrîn să pufăie şi el din lulea ca 
dumneata. 

— Păi, să vă dau, taică. Uitaţi ici, numai 0 go- 
goaşă de sămânță şi n-o să aibă Păcală atita pămint 
să puie tutun cît răsad o să iasă din ea. 

Luarăm gogoaşa de tutun, o învălirăm cu grijă în 
colțu peşchirului, să nu se piardă nici măcar un fir de 
sămînţă şi-l, băgarăm î în sîn. 

Boii măcinaţi, „sămînţa de tutun în colțu peşchiru- 
lui, pornirăm să încărcăm şi să plecăm acasă. Leşirăm 
din moară, cu boii-n spinare şi-i aruncarăm în car. 
Privind unu la altu, văzurăm că ne lipsesc capetele. 
Dar ne-aduserăm aminte că le uitasem pe mal şi de- 
derăm fuga pe gheaţă-n jos după ele. 

Pe unu îl apucase un cîine de ureche şi-l tîra la vale. 
Puserăm mîna pe cîte o zburătură şi aruncarăm după 
cîine. Dind noi cu sete să-l duduim, ca să ne lase ca- 
pu-n pace, ne-au sărit miinile din umăr cit colo pe 
gheaţă. 

Alergind apoi după capete, ne alunecară picioarele 
pe gheaţă şi trecură de-a săniușu dincolo de ele. Prin- 
serăm din fugă fiecare cîte-un cap şi ni-l aruncarăm la 
loc pe umeri. Fuga apoi după picioare şi după miini. 

Apucai eu un picior şi-l pusei la loc, prinse şi Ti- 
visoc altu şi-l potrivi la şold şi aşa în cîte-un picior: 


Dă-i bătaie, Tivisoace, 
Nu te lăsa, Tivismoace, 


le ajunserăm după urmă şi pe ălelalte două picioare. 
După asta fugi şi prinde mîinile. 

Din grabă însă am cani încurcat şi capetele, şi pi- 
cioarele, şi mîinile. Eu luasem capu lui 'Tivisoc şi Ti- 
visoc pe-al meu. Şi ca încurcătura să fie mai deplină, 
de zor le aşezasem de-a-ndoaselea, cu fețele spre ceafă. 
Mi s-au cam încurcat atunci gîndurile. Eu, Tivismoc, 
gîndeam că sînt Tivisoc. Cît despre picioare, ce să 
mai spun? Le-ncurcasem cu totului tot. Nu numai 
că pe-ale din dreapta le pusesem pe stînga, dar fiecare 
aveam cîte-un picior desal ăluilalt. 

— Eu, 'Tivismoc, mai scundac, m-am pomenit cu 
un picior mai lung. 

— Şi.eu, Tivisoc, mai înalt, aveam un picior 
mai scurt. Stîngu pe dreapta, dreptu pe stînga, unu 
mai scurt, altu mai lung, unu cu călctiu înainte, altu 
cu călcîiu înapoi. La fel am încurcat la urmă de tot 
şi mîinile. 

Acum, dacă s-au prins şi capetele, şi picioarele, şi 
mâinile, şi s-au altuit ele bine la loc, n-am mai putut 
să le desfacem. 

După isprava asta, venind înapoi la moară, înju- 
garăm sacii şi plecarăm să ne luăm biciuşca s-avem cu 
ce mîna la drum. 


Cînd colo, ce să vezi ? 
Să vezi şi să nu crezi. 

Din codiriştea biciuştii noastre crescuse un mestea- 
căn, drept ca luminarea şi nalt, nalt, gata s- ajungă cu 
vârfu la toarta cerului, iâr Piciuşca tocmai în vîrfu 
mesteacănului. 

Cum să luăm noi biciuşca? Să ne suim pe mestea- 
căn, peste poate. Coaja albă ca laptele şi netedă ca 
oglinda. Cercarăm să ne urcăm, dar alunecarăm la 
vale, de parc-ar fi fost uns mesteacănu cu seu. 

Norocu nostru că văzurăm nişte furnici suind şi co- 
borînd ca pe drumu ăl mare. 


Furnica, de, e furnică, 
Ligbioană mititică, 


are putere să ducă numai în cleşte de şapte ori greuta- 
tea ei. Ce făcurăm noi atunci? Încălecarăm amindoi 
pe una mai mitutea şi haida-haida, ptş-ptş, ne pome- 
nirăm aproape de vîrfu mesteacănului. Aci se opri 
puţin furnica din cale, să-şi mîngiie mustăţile cu ghe- 
ruţa. Ne apropiasem de 


Bătaia vîntului turbat, 
Unde se dă ciocîrlia peste cap. 


Noi gîndeam că s-a oprit să odinească. Ţi-ai găsit 
cu furnicuţa noastră! Numai ce-o auzim spunînd : : 

— De-aş mai avea doi, trei, ca voi în spinare, aş 
urca mai lezne. Mi-e teamă c-aşa uşoară cum sînt, să 
nu mă doboare vîntu jos. 

Ce greutate să fi avut noi doi, nenăscuţi, nu ştim, că 
nu ne-am cântărit niciodată. Şi cum să-i fie ei greu cu 
noi, cînd pe vremea aia pînă şi un biet purece se pot- 
covea cu nouăzeci şi nouă de oca de fier la fiecare pi- 

cior, sărea tocmai în slăvile cerului şi striga de-acolo: 
„Mi-e uşor, mi-e uşor!“ 

Luarăm furnica de mustăţi, o cîrmirăm pe latura 
nebătută de vînt și pornirăm călăreşte iar la deal. În 
drum întilnirăm gaura unui cuib de ciocănitoare. Cerc 
cu să bag mîna pe gaura cuibului, nu-ncăpu. Cercă şi 
'Tivisoc, la fel. 

— Ei, drăcia ci zale dar strimtă gură mai are şi 
cuibu de vîrdare"! 

Văzînd noi că nu ne-ncape | nici măcar mina, atunci 
intrai eu cu totului tot şi-l trăsei după mine pe frate- 
meu. Înăuntru, în cuibu ciocănitorii, s-aşezase un băr- 
zoi cu soaţa dumnealui, coțofana. Bărzoiu clocea şi 
coțofana îl docănea că nu ştie să stea bine pe cuibar 
şi-o să răcească ouăle. 

Cînd ne zări hoaţa de coţofană, o zbughi prin scor- 
bură, dar bărzoiu curajos: cioc, cioc, ne scoase ochii 
la aînîndoi. Culeserăm ochii de pe jos şi neavînd nici 
cămaşă pe noi, îi băgarăm în sîn. Cînd luarăm bine 
seama la boier bărzoi, ne podidi rîsu de ce văzurăm. 
Bărzoiu avea creastă de pupăză şi coadă de „păun. Sta 
ţanţoş pe ouă şi nu cuteza să le părăsească de frica 
coţofenii. 

D-apoi, dacă ăsta ţi-e curaju, bărzoiule, să te temi 
pînă şi de-o coţofană, stai tu puţintel că te dichisim 
noi. 

— Încalecă, Tivisoace, pe furnică şi ado biciu în- 
coace ! 

Furnicii, între timp, îi crescuseră aripi. Zbîrr! Ti- 
visoc în vîrfu mesteacănului şi veni cu biciuşca. Pusei 
mina pe bici şi jart, jart, îl croii pe bărzoi în lungu 
spinării. 


1 Virdare — un soi de ciocănitoare mai mare. 

— Pune-ne ochii la loc, împieliţatule, că aci te 
lăsăm lat! 

Cioc! bărzoiu odată în sînu meu şi îmi puse ochiu 
stîng. Cioc! odată şi-mi aşeză şi pe ăl drept. La fel 
puse şi ochii lui Tivisoc. Parcă vedeam mai bine cu 
ochii, dar vedeam ponciş. Mă uit la ochii lui frate- 
meu ; unu îi căta la făină şi altu la slănină, un ochi cra 
căprui şi altu verde. O măruntă încurcătură a noas- 
tră cînd adunasem ochii după jos. Eu luasem unu de-al 
lui 'Tivisoc şi 'Tivisoc unu de-al meu. Și altă în- 
curcătură a bărzoiului, ne pusese ochii din dreapta pe 
stinga şi pe-ăi din stinga pe dreapta. 

Bărzoiu, sărmanu, dirdiind de frică din toate înche- 
ieturile, î începu să păcăne din plisc cum îi cîntetu 
berzelor. „De-atita larmă, se speriară puii din ouă şi 
zburară în toate părţile fel şi chipuri de păsăret: 
sturzi, lăstuni, cuci, presuri, cinteze, grauri, piţigoi, 
domnișori, florinţi, albinărei, pitulici. Bărzoiu clocea 
felurimi de ouă furate de coana coțofana de prin cui- 
burile păsăretului pădurii. 

Văzînd noi atita păsărime, pornirăm să o zburătu- 
rim prin scorbura copacului şi nu ne lăsarăm nici morţi 
pînă nu ne umplurăm sînurile cu păsărei. 

Alergînd prin găurile întortocheate ale scorburi şi 
tot prinzînd Ja păsărei, ne-am pomenit din ce în ce 
mai uşurei, pînă am început a pluti în sus, prin scor- 
burile copacului. Plutind așa am ajuns la vrana cui- 
bului de ciocănitoare. 

Acuma, au că-ntre timp se strimtase intrarea cui- 
bului, au că ne îngrăşasem noi, nici chip să bagi mă- 
car un deşt pe vrană, abia de mai răzbea în scorbură 
o rază de lumină chioară. 

— Ce ne facem, Tivisoace, pe unde scoatem că- 
maşa? Vorbă să fie! Noi şi cămaşă! Pe ce era s-o 

punem? Pe nimic ? Pe vînt de primăvară? Pomeni- 
t-aţi un nenăscut cu cămaşă ? 
— Păi, zise 'Tivisoc, mare scofală, i-a întinde-o 
pînă acasă şi vino cu barda. 
Ce mai! Băgai în sînu lui Tivisoc şi păsăreii 


să taie smicele de răchită, să ne facă leagăn. I-am 
căutat eu ca pe lulea şi la trei zile după trei săptămîni 
i-am găsit. 
— Barda, taică, barda că-i de rău! Altfel nu pot 
să-l scot pe 'Tivisoc din scorbură. Luai barda şi 
bărduii, lărgii vrana, trăsei pe frate-meu afară şi-mi 
luai dreptu de păsărei. 
Odată ieşiţi din scorbură eram ca fulgii de păpădie 
şi ne înălțam către tăriile cerului. Pricina nu era alta 
decît păsăreii care, zburînd în sînurile noastre, urcau 
cu noi tot mai sus. Nu se mai vedea moara, nu se mai 
vedea mesteacănu şi noi urcam mereu, pîn-am aju 
la odina vîntului turbat, pe care l-am găsit adormi 
Nici cea mai uşoară adiere în preajmă-i. Din greşeală 
însă i-am călcat pe pana din vîrfu aripii stîngi. A tre 
sărit, a filfiit puţin din aripi şi-o vijelie ne-a arunca 
tot mai sus spre slăvile cerului, la vînzoleala norilor 
Intrarăm cu capetele într-un nor greu, vinăt plum 
buriu şi ud leoarcă, întocmai ca un ţol de cinepă pu 
în gîrlă la amoi. Filfîirăm către marginile lui brumat 
şi de-aci ţop în spinare-i. Apucă-l apoi de coa 
dă-i pinteni şi călăreşte-l ! Umflat burduf de apa rea 
ca gheaţa, noru abia se mişca melceşte prin văzdul 
— Auzi, Tivisoace? grăii eu către frate-meu. 
— Auu, auuu, auuu! 

— Ce-ar fi, măi frăţioare, să-l stoarcem puțin. 
Nu-l vezi, săracu, se tot umflă în pîntece și- o să ples- 
nească tocmai ca tauru satului, care-a scăpat în trifoi. 

— N-am ce zice, bună vorbă, bună socoteală. 

Eu m-am dus către soare răsare şi-am apucat vîrtos 
noru de coadă, iar Tivisoc spre soare apune l-a apu- 
cat zdravăn de cap. Şi-n vreme ce eu răsuceam voi- 
niceşte spre miazănoapte, frate-meu îl răsucea bărbă- 
teşte spre miazăzi. Curgea ploaia din el piriu, tur- 
nînd cu găleata. 

— Tot se văita moş Nicoară că n-are apă la 
moară. 

Stors bine, îl întinserăm la soare să se usuce, şi 
apoi, Osteniţi de-arita treabă, ne tolănirăm pe nor să 
ne prăjim şi noi puţin la soare. 

Odihniţi bine pe noru uşurat de apă, moale şi 
călduţ ca pufu, 


Iar săltarăm 
Şi zburarăm 
Tot mai sus ne înălțarăm, 


ca nişte 


Lü, lii, 

Ciocîrlii 
Cîntătoare 

-n slăvi de soare, 


de unde nu se vedea nici măcar o scramură de pă- 
A 
mint. 


În sînurile noastre cîntăreții pădurii se-ntreceau în 
glas. Să tot zbori şi să pluteşti în seninu din înaltu 
cerului în viers şi ciripit de păsări măiestre. 


9—3123 

SCAUNU DREPTĂŢII 


Povesteşte Tiviso 


Bătea vântul cătelin, 
Şi ne legăna puţin, 


pînă deodată ni se păru că auzim un murmur de gla 
suri omeneşti. Parcă ne apropiam de un bilei. În faţa 
noastră, ca din senin, se iviră văi şi dealuri pline 
omenire. Lume, lume, potop de lume forfotea încoz 
şi-n colo fără pic de astimpăr. Să fi dat drumu la u 
ac şi n-ar fi atins pămîntu, atît de mare era înghesu 
iala. Toată întinderea era bătătorită ca-n palmă 
De-atîta învălmăşeală şi călcătură nu cuteza să mi 
jească măcar un fir de iarbă. 

Ne apropiarăm plutind, încetu cu încetu, pini 
ne-am pomenit în mijlocu mulțimii. N-am fi ştiu 
unde ne aflăm, dacă trăgînd cu urechea şi chioard 
n-am fi înţeles despre ce este vorba. Ce-am auzit j 
ce-am văzut acolo, să nu mai vadă şi să nu mai aud 
duşmanii duşmanilor noştri. Noru uşor ne purtase C 
un chilim fermecat tocmai la scaunu dreptăţii, | 
scaunu de judeţ, unde urma, cică, să se aleagă neghi 
de grîu şi oile din capre: drepţii la rai şi păcătoşi 
la iad. 

Noi, care eram şi nu eram, văzuți şi nevăzuţu, des 
călecarăm după nor şi ne strecurarăm uşor la locu ci 
pricina, spre care se înghesuiau şi se îmbrinceau toţ 
cei veniţi aci de pe lumea cealaltă la judecata de apoi 

Sus pe o cioacă de deal, 


130 


Din adîncu cerului, 
La spatele soarelui, 
Pe-un tron mare aurit, 
De stele despodobii, 
Sedea, nu privea, 
Din grai nu grăia, 


un unchiaș bătrîn, parcă mai vechi decît lumea şi 
pămîntu, chel ca-n palmă, purtînd o barbă spina- 
tecă, lungă albă colilie, şi de deasă trei fire pe şapte 
rînduri. 


Împrejuru-i nor şi ceaţă 
Să nu se vadă la faţă. 


Ăsta am auzit cum că n-ar fi altu decît ceea ce 
n-am bănuit noi, Dumnezeu ăl puternic şi înfricoşat. 
Ni s-a şoptit la ureche că-i atât de atotputernic, încît : 


Fulgerile lui ca para 

Strălucesc în toată ţara, 
Pămâîntu-i ştie de frică, 
Munţii se topesc şi pică. 


— Birrr, ne-am mirat noi, de unde atîta putere 
la ăl bătrîn? Ian te uită şi te uită cine-i ctrmaciu 
lumii! 

În stînga lui, pe un scaun de argint sta pe gînduri 
cucăind şi scărpinîndu-se-n bărbiță fecioru lui Dum- 
nezeu. 

În stînga şi-n dreapta lor, pe nişte scaune de lemn 
cu trei picioare, cîte şase unchieşi, care mai de care 
mai chei şi mai bărboşi. Ăştia am auzit cum că n-ar 
Fi alţii decît apostolii feciorului unchiaşului. Mai de-o 

raznă, pe un scăunel, o femeie între două vîrste cu 
ochi albaştri mari, spărioşi, privea spre fiul lui Dum- 
nezeu. Asta, precum am auzit, nu era o sfîntă oare- 
care; ci chiar Precesta, adică muma odraslei lui Dum- 
nezeu. 

În faţa atotputernicului, un Înger cu aripi ţinea 
spînzurată în mînă o palanţă cu două tirizii, fără nici 
o greutate. Ăsta am auzit că n-ar fi altu decit ar- 
hanghelu. 

Moşu girbov sta înțepenit pe tron şi se uita încotro 
coboară tirizia palanţei. Creştinu, cînd îi venea rîndu 
la cîntar, scotea întîi din sîn sufletu şi faptele bune, 
pe care le aşeza cu grije şi cu teamă pe tirizia din 
dreapta. Sufletu, străveziu ca o băşică de porc um- 
flată, nu cîntărea mai nimic. Păcatele, boabe de mei 
negre-cărbune le aşeza creştinu pe tirizia din stinga. 
Erau grele, grele ca păcatu. Faptele bune, albe ca 
laptele, trăgeau puţin la cîntar. 

Dacă creştinu era păcătos, tirizia cu păcate trăgea 
la vale, ridicînd-o în sus pe-a cu fapte bune. Pină și 
sufletu se negrea și haţ se ivea o gheară păroasă cu 
unghii lungi ascuţite, îl înfăşca şi-l băga într-un bur- 
duf. Gheara, am auzit, cum că era de drac. Rar de 
tot cînd tirizia cobora pe dreapta. Îl auzeam atunci 
pe moşu bombănind în barbă : 

— La rai! 

De-o apuca tirizia spre stînga în jos şi tot în Jos 
bătea, îl auzeam: . 

— La iad, la iad! 

Nu pricepeam de loc cum stau lucrurile. Ori pa- 
lanţa era fărimată, ori toți care se-nghesuiau la 
scaunu „dreptăţii erau necredincioși, că numai din joi 
în paşti se apleca tirizia spre dreapta. Căci am văzut 
cu ochii noştri tirizia în dreapta plină vîrf cu fapte 

bune, iar numai două, trei păcate, mărunţele cît gră- 
untele de muştar cîntăreau mai greu. 

Şi strimbătatea asta se petrecea chiar aici la scaunu 
dreptăţii, la scaunu de judeţ în faţa lui moş Dumne- 
zeu, a lui fiu-său, a precestii şi a celor doisprezece 
apostoli adormiţi. Băgînd mai bine de seamă cum 
merge treaba, am văzut unde este şiretlicu. Sub tirizia 
din stînga, trei-patru făpturi ale întunericului : 


Cu coarne încoronate 
s feat ie 
Şi cozi îmbirligate, 


cu urechi ţăpuri de capră şi păroşi ca ţapii, ce cre- 
deţi că făceau? Se atîrnau cu ghearele, cu dinţii şi 
cu sfircu cozilor de marginea tiriziii cu păcate şi tră- 
geau de ea în jos. Dumnezeu n-aude, na-vede, ce-i 
păsa lui? Îi era de-ajuns să fie întîi stătător al scau- 
nului dreptăţii, mai trebuia să vadă, să audă, să în- 
țeleagă ? 

Muma fiului lui Dumnezeu, era cu gîndurile la 
sfîntu duh, apostolii toți moţăiau, iar dracii îşi fä- 
ceau de cap cu meşteşugu lor, umplînd tolbele rînd 
pe rînd cu suflete de creştini, spre a pleca cu ele să 
le descarce în focul viu al gheenei. 

Deasupra scaunului dreptăţii rotea, fîlffind, un 
porumb cu cioc de garoi. Ăsta am auzit că n-ar fi altu 
decît sfîntu duh, dar nouă ni s-a părut că seamănă 
mai mult cu o cioară vopsită sau o cioară coţofenită. 

— Ce fel de socoteli şi-o fi făcut Dumnezeu ăsta 
cînd a rînduit pe Adam şi Eva să crească, să se înmul- 
ţească şi să stăpînească pămîntu, eu nu mă pricep, au- 
zirăm noi pe un haiduc spunînd. După cele ce văd, la 
scaunu dreptăţii nu este nici o rînduială şi nici O 
dreptate. La atita omenire să rămtie un singur cântar 
şi ăla fărtmatr, asta este treabă ? De-ar mai fi coborit 

Dumnezeu pe pămînt, ar fi văzut că s-au îznovit 
cîntare mai procopsite. 

— Eu, taică, zise un rebeliaş, cred că palanţa nu 
e treabă pentru sfinţi şi arhangheli. Eu aş fi pus la 
cîntar cîţiva precupeţi, olteni de nădejde. Palanţa e 
sculă gingaşe de mînuit. La palanță trebuie iuțeală de 
mînă şi nebăgare de seamă. Le rămînea şi lor ceva, 
dar mergea treaba strună. Decît un arhanghel cinstit 
la pagubă, mai bine cu un oltean la câştig. 

Dar geaba urlau de veacuri schilozii şi beciznicii 
pe märgini : 

— La coadă, la coadă, pe rînd, pe rînd ca la 
moară ! că lor nu le mai venea rîndu la cintar. 

Ia să facem noi puțin pe judecătorii aici, ne gin- 
dirăm. Decît să judece dracii cu şoalda, î în partea lor 
pe sub tirizii, de ce n-am „Judeca noi, două suflete 
nevinovate? Să prindem întâi rostu cîntarului, să 
vedem î încotro bate, că miine, poimiine o să fim „pre- 
cupeţi în satu lui vodă şi dacă nu vom şti mînui pa- 
lanţa, atunci mai bine să ne lăsăm păgubaşi de ne 
guţătorie. 

Ca nu cumva să mai facă dracii vreo boroboaţă, 
prinserăm dar întîi fiecare pe cîte un nichipercea de 
coadă. Știind apoi că, dac-ai apucat miţu de coadă, 
învârte-l să nu te zgârie, i-am învârtit ca pe praştie 
pînă am rămas cu cozile lor în mînă, iar ei dusu-s-au 
Şi s-au tot dus învîrtindu-se în văzduh de-a rosto- 
golu, fără să-şi mai bage cozile între picioare, că nu 
mai aveau ce. Aşezarăm în cruce cozile dracilor sub 
jeţu pe care sta moş Dumnezeu şi ne întoarserăm la 
cîntar. 

— Ia dă, arhanghele, o ţtră cîntaru, să vedem e 
drept sau îmi umbli cu strimbu. 

— Eu cu strimbu? 

— Păi zicem noi că cinstita dumitale față? Dar 
dacă din greutatea faptelor bune sau a păcatelor s-o 
mai fi slăbit cîntaru din balamale? 

—  Ăsta-i cîntar dumnezeiesc, nu se fărimă în vecii 
vecilor. 

— O fi, noi nu zicem ba, dar trebuie să vedem. 

— Şi cine sînteţi voi de ridicați bănuială împo- 
triva cîntarului lui Dumnezeu ? 

— Ce-avem noi cu Dumnezeu sau cu tine? Noi 
avem cu cîntaru. E singuru cîntar neverificat. 

— Neverificat? 

L-am păcăli pe arhanghel. Cînd a auzit vorba 
verificare a rămas : 


Teneneu, 


Blendereu, 


cu gura căscată. Vorba asta păminteană pe care nici 
noi n-o auzisem pe pămînt, urmînd s-o auzim cind 
om fi precupeţi, nu ajunsese pînă la urechile arhan- 
ghelului. 

S-a-nspăimiîntat arhanghelu şi mi-a dat în mînă 
cîntaru. 

La rînd era un ctrciumar. Puse el faptele bune pe 
tirizia din dreapta ; puţine şi uşoare. Abia adia pa- 
lanţa în jos ca o pojghiță de ceapă. Dar cînd puse 
păcatele în stinga, cobori tirizia ca trăznită. Se făcu 
gaură-n pămînt de grele ce erau. Palanţa era dreaptă, 
ca la Spiţărie. Ținea socoteală de toate. Cîtă apă a 

us cîrciumaru în vin subţiindu-l, ce lipsă a dat cl 
a oca, la litră, la cinzeacă sau la tărăbuşcă, măcar 
o picătură sau un strop, asta se socotea păcat. 

Văzînd cîrciumaru încotro bate tirizia, tremura ca 

varga din toate încheieturile. Îl apucaseră ciricliite 


136 


spaimii mai abitir ca atunci cînd a dat ochii cu moar- 
tea pe pămînt. Pe noi, neavînd el cum să ne vadă, 
se agăță cu nădejde de arhanghel. 

— Arhanghele, arhanghele, nu mă lăsa pe mina 
satanii ! Spune-i lui moşu c-am dat popii la spove- 
danie nouăzeci şi nouă vedre de vin vechi din Golu 
Drincii şi sub patrafir mi-a iertat toate păcatele. 
Cum vine asta? Nici cu nouăzeci şi nouă de vedre 
să nu-mi spăl nişte amărite de păcate? Dacă nu dam 
lipsă la oca şi dacă nu mai turnam şi eu un strop de 
apă în vin, atunci de unde puteam să dau eu popii 
atitea vedre? Şi dacă ştia că iertăciunea lui n-are 
trecere la scaunu de judeţ, atunci de ce mi-a beut 
popa vinu ? 

Arhanghelu şopti ceva moşului la ureche. 

— Fie, arhanghele, zise Dumnezeu, bun vin. Mi-a- 
duc aminte că de cîte ori se-mbăta popa Prescură, 
care l-a spovedit pe crîşmaru ăsta, ţinea cîte-o pre- 
dică în casa mea, că pe toți îi sărăcea cu duhu şi-i 
pregătea pentru împărăţia cerurilor. E omu nostru, ce 
să-i faci. 

— Va să zică aşa merge dreptatea, moşule? Pe 
plocoane ? Precum pe pămînt aşa şi-n cer? 

Atunci hotărtrăm noi soarta cîrciumarului. Îl lua- 
răm de ceafă şi-i făcurăm vînt să se ducă pe poteca 
bătătorită a iadului: 


Loc în rai, 

Crișmare, n-ai, 

Că tu crișmar fostu-ţi-ai, 
Litra goală dat-o-ai, 
Banii deplini luatu-i-ai. 

Pe rînd, ca la moară, veni la rînd un morar, bă- 
trîn uitat, mai bătrîn ca moş Nicoară al nostru. Cum 
îl văzurăm, îi şi făcurăm cîntarea : 


Loc în rai, 

Morare, n-ai, 

Morar mare fostu-ţi-ai, 
Vamă din plin luatu-ai, 
Sacu gol lăsatu-l-ai. 


— Păi, nu vă pripiţi cu judecata, zise moraru. 
Credeţi că merge aşa pe necîntărite? Eu am fost 
şi ctrciumar. 

— Cu atit mai rău pentru tine, morare-circiumare. 

— Să vedem întâi ce spune cîntaru şi pe urmă om 
mai vorbi. Ce atîta zor pe voi? 

Spre mirarea şi nedumerirea noastră, palanţa a 
rămas în cumpănă. N-au fost mai grele păcatele decît 
faptele bune. 

— Cum vine asta, morare-cîrciumare? n-ai luat 
tu la moară nimic mai mult decât se cuvine? 

— Ba am luat, cine v-a spus c-am fost atit de prost 
să nu iau? 

— Şi n-ai dat tu lipsă în cârciumă la băutură? 

— Ba am dat, că dacă nu dam nu mai rămineam 
cîrciumar. 

— Şi n-ai pus tu o picătură de apă în ţuică sau 
în vin? 

— Ba am pus cu vadra, nu cu picătura, că aşa 
e meseria de cîrciumar. Fără apă nu mergea nici cir- 
ciuma cum nu mergea nici moara. 

— Atunci cum de se cumpăniră talgerele pa- 
lanţei ? 

— Păi, aici e toată „socoteala, ne lămuri moraru- 
cîrciumar. Eu toată viaţa am „potrivit, cît am dat 
lipsă la ocaua de băutură în cîrciumă, atit am luat 
mai mult la căpetele de uium la moară. 

— Şi asta este o socoteală, ziserăm noi, şi am dat 
drumu morarului s-o apuce singur încotro O vrea. 

Hai veni şi-un pîrcălab. Pîrcălabu, omu stăptnirii, 
se făcuse, nu odată, c-a pierdut răboajele dărilor, pu- 
nînd pe dajnici să mai plătească a doua şi a treia 
oară biru. Şi ce e mai greu peste bordei decît biru ? 
Dar să mai ai bucuria să-l plăteşti de două ori? Îl 
luarăm în primire : 


Loc în rai, 

Uite că n-ai, 

C-ai avut, 

Sı l-ai pierdut. 
Pîrcălab, tu fostu-ți-ai, 
Pe săraci furatu-i-ai, 
Bir îndoit Iuatu-le-ai. 


Veni la rînd muierea unui boier din divanul dom- 
nesc, că moartea nu alege. Cum o văzurăm sclifo- 
sită, îi şi spuserăm: 


Loc în rai, 

Cocoană, n-ai, 

C-ai avut 

Şi l-ai pierdut, 

Tot lucru ţi l-ai lucrat 
Cu săracele din sat 

Și plata nu le-o ai dat, 
Ele au plins şi au oftat, 
Pe tine te-au blestemat. 

Astfel de păcătoşi am fi putut noi cîntări cit îi 
lumea şi _pămintu, dar mai aveam de dus şi măci- 
nişu acasă. Înainte de-a pleca ce ne-am făcut noi so- 
coteala ? Aflîndu-ne lîngă scaunu dreptăţii, ia să ve- 
dem cum atîrnă sufletele cu faptele noastre bune şi 
păcatele ? 

Băgarăm miinile-n sîn şi nu găsirăm nimic. Nu tu 
suflet, nu tu faptă bună, nu tu păcat. Neavînd dar 
ce pune pe tirizie şi pînă aci, precum E nici nu ne 
cîntărisem vreodată, ce-am făcut noi ? Pînă să scoată 
o babă sufletu din sîn, puşti amindoi pe tirizie. Dar 
palanţa rămase în cumpănă, ca şi cînd n-ar fi avut 
nimic pe ea. Geaba stam amîndoi pe o tirizie, că 
n-a coborit la vale nici cît muchia cuţitului. Sărirăm 
pe tirizia cealaltă, la fel. Care vrea să zică, nici su- 
flet, nici fapte bune, nici păcate. 

Atunci am scos fiecare din sîn cîte-o păsăruţă; 
Tivismoc un sticlere şi eu un piţigoi, şi le-am pus pe 
tirizie. Păsăreii noştri zbîrrr, trecură ciricăind pe, la 
urechile moşului. Apoi ţopăind noi dintr-o tirizie în- 
tr-alta, tiriziile de tinichea au început a zdrăncăni. 
De-atîta larmă s-a deşteptat puţin moş Dumnezeu. 
Ne luă seama şi se cruci. Holbă moşu ochii la noi 
şi fiind la mare încurcătură încotro să ne trimeată, 
chemă întru ajutor pe Sfîntul duh şi se sfătuiră ce este 
de făcut. 

Filf, fîlf, coborî şi cioara vopsită şi coţofenită pe 
umăru moşului şi-i îngurlu-gărăi ceva la ureche. Ho- 
tări, în sfirşit, moşu : 

— Trimiteţi-i la poarta raiului, să-i cerceteze sin 
Pătru. 

Legaţi cot la cot şi mînaţi de pe urmă de un ar- 
hanghel vistavoi, n-am mers cine ştie ce cale, cînd 

ne-am pomenit că s-a cutremurat ceru. Ce mare 
drăcie se mai întimplase? 

La scurtă vreme după izgonirea noastră de la 
scaunu dreptăţii, din cozile de drac aşezate de noi 
cu grijă, cruciș sub jeţu moşului, a-nceput să adie pe 
la nasu lui Dumnezeu, a fiului său şi a celor doi- 
sprezece apostoli, iz de drac. Şi izu de drac neplăcînd 
înalt preasfinţiilor lor, s-a prăbuşit întreg soboru 

reptăţii de pe jeţuri şi scaune. Şi de aceea, căzînd ei 
toţi deodată, de pe slăvitul curcubeu, în podul ceru- 
lui, ceru cutremuratu-s-a foarte din temelii. Bitu de 
judecată, cu care Dumnezeu trăznea şi fulgera, i-a 
căzut din mînă printre crăpăturile cerului şi-acolo va 
rămîne pierdut în vecii vecilor. 


LA RAI 


Povesteşte Tivismoc 
Şi iată-ne 


Sus la poala cerului, 
Drept la poarta raiului. 


Un unchiaş, bătrin, bătrîn, uitat de moarte, cocîrjit 
ca şi cîrja pe care o avea în mînă, sta pe o buturoagă 
putredă, îmbrăcat într-un antiriu călugăresc, soios şi 
peticit. De teiu cu care era încins, în loc de briu, 
îi atîrnau două chei grele cu rugina groasă de un de- 
get. Faţa zbîrcită, ca o smochină. Barba sură, înctl- 

cită, nepieptănată de cînd a început să-i mijească. În 
fata lui o măsuţă rotundă cu trei picioare şi pe ea un 
terfelog mare cît o evanghelie, cu foi de mucava văr- 
zuite. Sta aplecat pe terfelog şi din cînd în cind se 
scărpina cu cîrligu cîrjei în barbă. 

Porţile raiului, putrede, ieşite din balamale, n-a- 
veau nici broască, nici verigă, nici lăcată. 

La ce-o mai fi purtind el ăle chei spînzurate la 
briu ? 

Ne uitarăm peste gard: sumedenie de meri dom- 
neşti şi peri mălăeţi încărcaţi rapăn de rod ne fă- 
ceau cu ochiu. În gîndu nostru: 


Moşule cu barbă sură, 
Te-am rade, dar nu-i custură. 


— Hai, deşteapră-te şi deschide. 

— Dar voi cine mai sînteți ? 

— Păi, Tivisoc şi Tivismoc, feciorii lui Păcală. 

— Ai lui Păcală, spuneţi? 

— Da, ai lui Păcală. 

— Asta nu se poate, că el nici nu s-a-nsurat. Sau 
mai ştii ce s-o mai fi petrecut în lumea cealaltă ? 

Răsfoi moşu catastivu de la cap pînă la coadă şi-l 
întoarse foaie cu foaie, de la coadă la cap. 

— Păi nu vă găsesc la buchea asta. Poate la bo- 
tez să vă fi zis altfel. 

— Noi nici nu ne-am botezat, spuserăm. 

— Aşa, păgîni nebotezaţi eu nu primesc în rai, ne 
răspunse unchiaşu. 

— Cum era să ne botezăm, dacă nici nu ne-am 
născut ? i-am spus eu. 

— Asta e altă comedie. La mine-n rai n-aveţi ce 
căta. Ca să intre cineva-n rai, întîi trebuie să se 

nască, apoi să se boteze, cît trăieşte să facă fapte bune 
şi pe urmă să moară. Aici toate sînt cu rînduială. 
Nu poate intra cine vrea. 

— Nu se poate? 

— Nu se poate. 

— Păi ne-a trimis Dumnezeu de la scaunu de 
judeţ. 

— Aveţi bilet la mînă? 

— N-avem, că nu ne-a dat. 

— Atunci, 


Loc în rai, 
Puiule, n-ai. 


A 
* x 


Prea erau frumoase poamele din grădina raiului, 
ca să ne lăsăm păgubaşi, pe vorba unui bătrin. Dacă 
nu era voie pe poartă, decît să ne îmbolnăvim de 
rîmnă, dederăm ocol închisorii raiului, să găsim vreun 
pîrleaz. Gardul vechi, de cînd lumea, putred ca vai 
de el, de îndată găsirăm nişte stobori desprinși din 
legătură şi intrarăm pe furiş, fără ştirea lui sîn Pătru. 
Şi dacă în rai am intrat, ce credeţi c-am văzut? 

Să vedeţi nerînduială în lumea asta a lui Dumne- 
zeu ! În loc de grădină zugrăvită cu stele născătoare 
de lumină şi podobită cu pietre de mult preţ, pre- 
cum samfiruri, smaragduri şi diamanturi, în care 
săracii cu duhu să se ospăteze, să salte şi să dănţu- 
iască bucurîndu-se în vecii vecilor, la tot pasu erau 
numai lacuri de lapte dulce îndoit cu miere, cu ma- 
lurile de mămăligă caldă. Împrejuru lacurilor, pomi 

roditori cu poame mălăieţe, gata să pice singure la 
cea mai mică adiere a vîntului. De tulpinile pomilor 
erau legate cu lănţuşe de argint linguri şi linguriţe 
de aur. Cuţit sau furculiță nu dovedeai cu de-afuri- 
senie în rai. 

De câte-o creacă înflorită se bălăbăneau la adie- 
rea zefirului cîte-o cădelniță de argint aurit, împrăş- 
tind mireasmă de tămilie. De alte creci înflorite atîr- 
nau candele aprinse. Cădelniţele, ca şi candelele 
raiului, erau date în grija îngeraşilor, care le păzeau 
cu schimbu. Unii potriveau tăciunii, alții aduceau tă- 
miie, unii turnau untdelemn, alţii schimbau feştilele. 
Şi cădelniţele şi candelele erau neadormite. Nu tre- 
buiau să se stingă în veci de veci, să afume şi să lu- 
mineze raiu necontenit. 

Tămtia, untdelemnu, feştila şi chibriturile le luau 
îngerii pe zîmbet de la băcănia din colţ. Băcanu, care 
pe pămînt înșelase numai la marfa sfîntă, unde creş- 
tinu nu lua seama, fusese învoit de sîn Pătru să des- 
chidă prăvălie în rai. Trebuia să dea îngerilor pe 
zîmbet toată marfa pe care-o detese lipsă creştinilor 
la cîntar. Un sac de tămtie, un burduf de bivol, plin 
cu untdelemn, nişte copite de iască pentru feştile şi 
cîteva duzini de cutii cu chibrite, asta era toată 
marfa băcanului. Orez, arpacaş, griş, zahăr, smochine, 
roşcove, stafide, pistil, bomboane, candel, măsline, 
caracatiţă, icre tarama sau alte bunătăţi de băcănie, 
nici gînd. Toate erau lucruri pămînteşti şi n-aveau ce 
căuta în băcănia raiului. 

Fiindcă mirosea aşa de frumos fumu de tămiie, 
fur-luai şi eu un bob şi-l băgai în sîn, să-l am amin- 
tire din rai. 

Cît priveşte sălăşluitorii raiului, aici li se împli- 
nise zicala evangheliei: mînca-vor flăminzii, şi se 
vor sătura. Toţi stau la umbra pomilor încărcaţi de 
roade, doar căscau gura şi... hap! 


Pică pară mălăiaţă 
În gura lui nătăfleaţă. 


Se trăgeau apoi pe marginea lacurilor, şi sorbeau 
lapte cu lingurile şi rupeau din mal cîte un dremei de 
mămăligă. 

Toţi păcătoşii săraci cu duhu, care intraseră în 
împărăţia cerurilor, erau sătui pînă-n gît, cu burțile 
pline doldora. Abia se mai tîrau de colo pînă colo. 
Şi oricît ar fi mîncat flămînzii raiului, lacurile cu 
lapte dulce rămîneau tot pline-ochi. Cît scădeau ziua, 
noaptea creșteau la loc, ajungînd iarăşi la cumpăna 
însemnată de însuşi Dumnezeu, cu tibişiru, în malu 
de mămăligă al lacului ăl mare, căci noaptea pe lună 
nouă, dinspre tăriile cerului, calea laptelui trimetea 
în lacurile raiului funigei de lapte dulce. 

Laptele nu era nici rece, nici fierbinte. Potrivit de 
călduţ, ca laptele proaspăt muls, numai bun de băut, 
fără să te juleşti şi nici să-ţi îngheţe dinţii. Mămăliga 
caldă, aburindă, de atîta amar de ani nu prinsese nici 
pic de coaje. Neasemuita putere dumnezeiască oO ți- 
nea cum e mai bună de mîncat. Şi oricît ar fi lăco- 
mit flămînzii, malurile lacurilor nu scădeau de loc. 
Tot ce se mînca ziua, noaptea se împlinea la loc. 

De atîta miros de lapte dulce, proaspăt muls din 
ugeru căii laptelui, împletit cu mirosu de mămăligă 
caldă nesărată, mireasma perelor mălăiețe, a mere- 

lor domneşti şi creţeşti, şi pe deasupra mireasma fu 
mului de tămție din cadelniţele raiului şi a fumul 
de candelă, multora li s-a scîrbit 


Să tot mînce 
Lapte dulce. 


Au tot încercat ei, dar n-au izbutit să facă din 
nici bătut, nici covăsit, nici chişleag. Blagoslovit 
domnu să rămîie de-a pururi lapte dulce, lapte dul 
rămăsese. 

Altă demîncare mai bună nefiind în grădina dul 
a raiului, fericiţii mîncau ce găseau. 


Să tot dai 
Să fugi din rai. 


În împărăţia raiului, săracii cu duhu se plimbat 
pe potecile dosnice cîntînd : 


Raiule, grădină dulce, 

Din tine cum m-aş mai duce, 
Că mi s-a acrit, 

Și mi s-a scîrbit 

De mirosul florilor, 

Al roadelor pomilor, 

De al mămăligilor, 

De fumu tămiilor 

Şi para făcliilor. 


Între ei, mulţi în pielea goală, ciungi, ologi, chio 
sau orbi buştean, de blestemu de care se bucurase 
pe pămînt, de ăla se bucurau şi-n rai. 

Şi cum în rai totu era verde şi înflorit, nu găseai, 
să fi dat oricît, o creacă uscată. Ferit-a apoi sfintu, 
să poţi rupe măcar o joardă. Se tîrau ologii ca şopir- 
lele pe iarbă verde, umblînd numai după fragi, afine, 
şi merişoare, că murele nu creşteau în rai, rugii lor 
avînd ghimpi. Şi negăsind îndeajuns să se sature, se 
trăgeau pe malurile de mămăligă ale bălților cu lapte 
dulce. Bogaţii, afurisiţi, intraţi aici cu şoalda, sau 
cei pe care nici dracu n-a vrut să-i aibă-n iad, se 
plimbau ţanţoşi : 


Ca vodă 
Prin lobodă 


numai pe ulițele din mijlocu grădinii raiului, unde 
perele erau mai mălăieţe şi mai dulci. 

Cetele de îngeri cutreierau raiu, zbenguindu-se şi 
filftind din aripi. Se jucau doar de-a pituluşu, sin- 
guru joc îngăduit în rai. Poarca şi ţurca n-o puteau 
juca, fiindcă n-aveau bețe şi bile, pentru cirică nu 
găseau pietre, pentru biciul şi domnia! n-aveau ar- 
şice. 

Umblînd noi aşa şi minunîndu-ne de minunăşiile 
raiului, văzurăm de-o raznă un măr bătrin, scorbu- 
ros, plin de mere domneşti. Pe tulpina lui, încolăcit 
un balaur blind, cu glas de om. 

— Hei, copii, gustaţi şi din roadele mărului meu, 
că sînt mai gustoase decît oricare dintre poamele 
raiului. 

Noi, flămînzi, uitasem povestea pe care n-o ştiam, 
că tot şarpele ăsta a păcălit pe Adam şi Eva. Ne-am 


1 Poarca, ţurca, cirica, biciu şi domnia — jocuri de copii. 

aşezat la umbra mărului şi papă, 'Tivismoace, şi mä- 
nîncă, Tivisoace, pe săturatelea. 

Mîncînd noi, hait pîndaru raiului cu aripi de 
curcan, cu chivără de hirtie şi-o sabie de lemn vopsită 
cu roşu. 

_— Ştergeţi-o din rai, păcătoşilor, că v-au dedul- 
cit din fructu oprit. 

— Ce spui, nene, ia nu mai face pe grozavu, că 
noi sîntem doi şi tu numai unu. Şi dacă-i la o adică, 
noi nici nu sîntem doi, nici măcar unu, deoarece noi 
nici nu ne-am născut. Dacă nu ne crezi, întreabă pe 
moş Pătru de la poartă. 

Arhanghelu, că ăsta era, nu ne-a lăsat cu una, cu 
două, şi ne-a scos pe poartă afară. Luaţi aşa fără fiş- 
tigoi, cum s-ar zice, pe nepusă masă, noroc că ne-am 
adus aminte de o veche zicală pe care ştiam c-o s-o-n- 
văţăm de la tata cînd om fi flăcăi: „Viteaz să fii, 
dar cînd e la o adică, nici de fugă să nu-ţi baţi joc“. 
Şi-am sters-o iepureşte spre poarta raiului. Calu, că 
are patru picioare, şi tot se poticneşte, dar omu nu- 
mai cu două : ? În goană m-am poticnit tocmai eu. 
Am dat în nas, mi-au zburat din sîn cîțiva păsărei 
şi, fără să ştiu, mi s-a dezlegat nodu de la batistă şi 
s-a risipit sămînţa de tutun în rai. 

Păsăreii i-a văzut un orb, orbu i-a arătat unui 
ciung, ciungu i-a prins şi i-a dat unuia în pielea goală 
de i-a băgat în sîn. 

Ce bine ne părea! Să te dea afară din rai tocmai 
cînd ţie şi s-a urit de el, asta era chiar o minune ne- 
aşteptată. 

Pomii roditori, cu roadele lor mălăieţe, florile fără 
mărăcini şi mămăliga nesărată, caldă, cu lapte şi 
miere pe săturate, acest tot pe de-a gata, fără să ridici 
măcar un pai, nu era pentru nol. 

Odată cu noi, o zbughiră pe poartă şi alți sălăş- 
luitori ai raiului. Li se urfse de atîta bine. 

— Să stai tu aşa, pe degeaba, spunea unu, fără 
să faci nimic, doar pe mîncare şi odihnă, cît o fi lu- 
mea şi pămîntu, îţi vine să mori de urit, dar în rai 
nici să mori nu poți pînă la judecata de apoi. Cînd 
o fi judecata asta numai Scaraoţchi poate să ştie. 
Eu pătimesc aici de la întemeierea raiului. De veacuri 
şi răzveacuri tot aud că s-apropie judecata de apoi 
şi de venit nu maj. vine, veni-i-ar numele să-i vie! 

— Mie, spuse altu, mie mi s-a dat să stăpinesc 
împărăţia cerurilor, fără nici o vină. Mă potriveam 
în nume cu un păcătos care, cit a trăit, se ogirjise ți- 
nînd toate posturile şi n-a lipsit măcar odată de la 
slujba bisericească. Fu, drept să spui, m-am dedulcit 
şi în postul ăl mare, că nu era nici o dreptate ca popa 
să mănînce de dulce şi în vinerea mare, iar eu să-mi 
rup opincile alergînd după urzici. Cît priveşte bău- 
tura, mi-am ştiut spăla gîtu 


Cu apă 
De sapă 


ca să nu ruginească. lar de sărac, sărac am fost, dar 
n-am cerut iertăciune bogatului cînd a greşit numă- 
rătoarea banilor şi nici luminarea mea n-a ars pen- 
tru o asemenea treabă. L-am pus pe el să mi-i numere 
la luminarea lui şi să-mi ceară tor el iertare, că de 
speriat ce era, greşea mereu numărătoarea. Ziua mă 
făceam că mă sperii de bivoli, dar noaptea ştiam să 
țin şi pe dracu de coarne. 

— Bine, bine, dar atunci de ce se spune că în rai 
trăieşte omu ca în sînul lui Avram. 

— M-am plimbat eu şi prin sînu lui Avram, ne 
spuse un nefericit locuitor al raiului, dar nici acolo 
nu-i mare scofală. Dacă nu vă-ncredeţi, haidem să 
ne strecurăm printre stoborii căzuți de la fundu ra- 
iului şi vă arăt jețu pe care stă moş Avram. Intraţi la 
el în sîn şi o să vă încredințaţi de cele ce vă spun. 

Zis şi făcut. Fuga-n dosu raiului şi pitiş, pitiş, in- 
trarăm. Cînd să zicem: 


Doamne ajută, . 
Capră şută, 


ne văzu arhanghelu. 

— Iar în rai? 

— Păi vrem.-să vedem şi noi cum e în sînul lu 
Avram. E 

— „Ce daţi? Pe degeaba nu se poate. Văd că aveţi 
ceva în sîn. 

— Avem nişte păsărei. 

— Ia să vedem. 

Ne scotoci arhanghelu prin sînuri şi luă ce fu mai 
dolofan, mai gras şi cu ou: 


O ciubă, 
Bubă 
Și-un cuc 
Puiuc. 


— Acu, eu n-am văzut, n-am auzit, dar strecu- 
raţi-vă, să nu prindă nimeni de veste. Uitaţi, sus pe 
cucuioava! aia stau trei uncheşi aşezaţi în jeţuri. 
Äl din mijloc e Avram. 


1 Cucuioavă — pisc. 

Mai după un măr, mai după un păr, ajunserăm pe 
furiş în mijlocu cucoioavii şi svic! în sînu unchea- 
şului. Începurăm de îndată a cotrobăi să vedem ce bu- 
nătăţi are în sîn. Mai nimic. Nişte mere coricove 
acre de mi s-au strepezit dinţii care nu-i aveam, cîteva 
nuci încuiete şi trei alune seci. Pe ce puneai mina nu 
plătea o ceapă degerată. Ne-am cam lămurit noi cum 
e şi cu sînu lui Avram. 

Părăsind noi, 


Trap săltat 
Pe dejelat 


sînu lui Avram şi ajungînd iar în rai, nu mai ştiam 
pe ce lume ne aflăm. Ăsta să fie raiu ? Toate erau la 
locu lor : lacurile cu lapte dulce, lacuri cu lapte dulce, 
malurile de mămăligă caldă, maluri de mămăligă 
caldă, lingurile de aur legate de lănţuşe de argint de 
rădăcinile pomilor, linguri de aur legate cu lănţuşe de 
argint de rădăcinile pomilor, perele mălăieţe, pere 
mălăieţe, cădelniţele şi candelele neadormite, cădel- 
niţe şi candele neadormite. Dar în locu miresmei de 
tămiie, în tot raiu adia mirosu de tămiia dracului. 
Sămiînţa buruienii dracului, scăpată pe pămîntu rodi- 
tor al raiului, crescuse cît ai clipi din ochi şi se luase 
la întrecere cu toate florile. Un băutor de tutun, 
văzînd buruiana dracului în rai, s-a bucurat foarte şi 
a fost zis bodeaproste, adică mulţumesc lui Dum- 
nezău că trăii să văd şi minunea asta : 


Buruiana dracului 
În grădina Domnului. 

Unu a jumulit cîteva foi de tutun date-n pirg ş 
le-a pus la uscat. Un olar, care ştia să facă lulele, i- 
meşterit O lulea de lut. El, care nu bea tutun, tot meş 
teşugu ăsta de lulelar l-a avut fără păcat şi pe pă- 
mînt. Foc neadormit era la toate cădelniţele şi la 
toate candelele. 

În rai se săvirşise minunea minunilor. Fumu de tu- 
tun a plăcut nu numai celor cu păcat, dar şi celor 
făr-de păcat, pînă şi neprihăniților îngeri. Se-ntin- 
sese patima fumatului încît rar întilneai un fericit 
locuitor al raiului fără o lulea-ntre dinţi. 

Pînă-ntr-atita se răspîndise daru fumatului în rai, 
că însuşi Pătru portaru, asemenea lu moş Nicoară, 
moraru, 


Picăia 
Din lulea. 
Aducîndu-ne aminte că trebuie să ducem măcinişu 
acasă, am părăsit raiu cel plin de bunătăți şi am 
colindat în juru-i pînă am dat de toarta cerului. Dar 
pe ce să-ți dai drumu jos? Fuga atunci la piriu 
lu Adam. Pe prund, nisip mărunt, înjumătățit cu 
strelice de aur. 
— Hai să-mpletim o funie, zise 'Tivisoc. 
— Bună socoteală, frate-meu. Să cuteze cineva să 
spuie că sîntem proşti. Apucă-te, nene, şi 


Răsuceşte 

Și-mpleteşte, 

Funie lungă, 

Ca s-ajungă, 

Subţire ca de mătasă, 
Împletită-n cinci şi-n şasă, 


să ne poată ţine pe amindoi. 

În vreme ce noi împle- 
team la funia de nisip, ar- 
hanghelul sucise gîturile 
păsăreilor, îi jumulise şi-i 
rumenise la candela mare 
a raiului. 

Văzînd el ce gustoasă e 
carnea de 


Ciubă 
Bubă 


şi mai ales a de 


Cuc 


Puiuc 


a dat sfoară în rai să se şti- 
ricească încotro am apu- 
cat-o. Ar fi vrut să ne mai 
cotrobăiască prin sînuri, 
s-aleagă iar ceva gras. 

După ce-am terminat 
cu împletitu funiii, o răsu- 
cirăm în două, ca să fie 
lungă, o luarăm tîrîş de 
un capăt, o înnodarăm 
ţeapăn de toarta cerului 
şi-i dederăm drumu spre 
pămînt. 

Coboară apoi unu după 
altu, pîn-am ajuns la ca- 
pätu de jos al fringhiei. 
la-ne dar, arhanghele, de 
unde nu mai sîntem ! Aici 
altă comedie! Rămaserăm 


atîrnaţi între cer şi între pămînt. Funia noastră n-a- 
jungea pănă jos: mai trebuia împletit încă de două- 
trei ori pe atât. 

Acu, ce ne facem? Veni rîndu să-mi dau eu cu 
socoteala. Uite, măi Tivisoace, rămii tu la capătu ăsta 
de jos, iar eu mă urc sus pe funie, pînă la capătu de 
sus, o dezleg de toarta cerului şi pe urmă o înnodăm 
de aici încolo şi coborîm. Fără să stau mult pe gin- 
duri, cât ai bate din palme, ajunsei sus, dezlegai funia 
şi venii înapoi cu capătu de sus. 

Făcînd arhanghelu poteră prin rai cu cetele lui, să 
ne prindă, a dat de toarta cerului şi lîngă ea un crîm- 
pei din funia noastră de nisip; proba dintii pe care 
am făcut-o pînă a prinde meşteşugu torsului, răsuci- 
tului şi împletitului nisipului. 

— Să ştiţi, a pipat el la înger-drăcuşii poteraşi, că 
pe-aici şi-au dat drumu în jos. 

Şi fiind funia lungă cam de un cot, două palme, un 
lat de mînă şi trei deşte, au legat-o de un cap cu nouă 
noduri de toarta cerului şi şi-au dat drumu după noi. 
După arhanghel şi-au dat drumu toate cetele înge- 
reşti şi-apoi ca oile unu după altu, toţi locuitorii bi- 
necuvîntatului rai. 

Ajuns jos, altă belea, altă încurcătură. De ce să 
legi tu funia ? Norocu nostru că veni la timp o adiere 
de vînt. „Legarăm funia de adierea vîntului şi porni- 
răm iarăşi coborişu. Numai că geaba am ajuns noi 
din nou la capătul frînghiei, că tot în vînt ne legă- 
nam. Omu numai de noroc să nu se vaiete. Tocmai 
atunci ne-a trecut pe la nas o aripă de vînt. 

Repede, făcurăm un ochete frînghiei şi o înnoda- 
răm cu temei. Suie dar iar sus, dezleagă fringhia de 
adierea vîntului şi coboară, Tivismoace, şi dă-ţi drumu 
la vale, 'Tivisoace. 


154 


Între timp, vintu, văzîndu-şi aripa legată, a tras 
cu ghearele şi cu ciocu de ochetele frînghiii şi a scă- 
pat de pripon. lar noi am luat-o ca 


Vintu 
Și ca gîndu 


spre pămînt cu funia după noi. Ne vijiiau urechile 
de atîta iuţeală. În cădere, apropiindu- -ne de pămînt, 
să văzu moara, mesteacănu, caru încărcat cu boii mă- 
cinaţi, şi sacii înjugaţi. 

Buf ! căzurăm la rădăcina mesteacănului şi grei de 
păcate, că gustasem din merele domneşti ale raiului 
încă înainte de a ne naşte, s-a spintecat bătătura 
morii în două şi ne-am pomenit agăţaţi de capătu 
frînghiii în străfundu pămîntului, drept în mijlocul 
iadului. Şi după noi arhanghelu, îngerii şi toţi locui- 
torii raiului. 

Uitindu-ne în sus, se vedea doar o strelice de cer 
siniliu şi virfu mesteacănului, de care să agăţase şi 
se-nnodase bine ochetele frînghiii noastre desprins de 
aripa vîntului. 


LA IAD 


Povesteşte Tivisoc 


De la rai şi pîn la dracu 
Calea-i moale ca bumbacu. 


Bucurie mare pe drăcimea iadului că le-a mai picat 
plocon din chiar senin două suflete. Eram la largu 

lor şi la strîmtu nostru. S-au strîns toți cornoraţii bu- 
luc în juru nostru şi au început să ne descoase. Au 
vrut dracii să afle, dacă să poate, numai dintr-o sin- 
gură întrebare, cine sîntem, de unde venim şi ce cău- 
tăm în împărăţia lor. Începură dar cu întrebările : 

— Cine-mi sînteţi voi? 

— Păi, să vedeţi, cum să spunem, să nu vă fie 
cu supărare, noi sîntem nima. 

— Cum nima? 

— Uite aşa. O să vedeţi voi pe dracu, dacă ne tot 
întrebaţi. 

— Cum o să vedem noi pe dracu? 

— Aşa cum vă vedem şi noi pe voi, şi voi n-o să ne 
mai vedeţi pe noi. 

— Şi cum arată dracu? 

—  Întocmai ca voi. 

— Ca noi? 

— Ca voi, ca cine alţii decît ca voi, dracii draci- 
lor, artelnicii şi logofeţii de credinţă ai lui Scaraoţchi... 

— Noi, draci : 2 Noi, precum ştim, de cînd ne-am 
născut, noi sîntem îngerii cei adevăraţi, trimişi de 
maimarele nostru atotputernicul Scaraoţchi să fa- 
cem dreptate-n lume. 

— Voi, îngeri? Vreţi să leşinăm de rîs ? Îngeri cu 
coadă, dracu a mai văzut? 

— Păi cum, fără coadă? Asta e podoaba înge- 
rilor adevăraţi. Fără coadă sînt numai cei ce pe nedrept 
se socotesc Îngeri, avînd aripi de pene ca giştele cele 
proaste, nu aripi de piele ca ale noastre. 

Multe mai află omu în lume, încă înainte de a se 
naşte, dar după naştere! Multe şi mari sînt tainele 
omenirii, iar cel ce vrea să le afle pe toate, mai bine 
pună-şi pofta-n cui. Că omu cîte zile va avea, pe 
toate nu le va putea afla, ne gîndirăm noi. 

— Dar de chemat, cum vă cheamă? ne întreabă 
alt drac. 

— Nicicum ! 

— Cum aşa, nicicum ? 

— Limpede ca bună ziua. Noi sîntem nima, fi- 
indcă încă nu ne-am născut. Şi ne cheamă nicicum, 
fiindcă nenăscîndu-ne, n-am avut cind să ne bote- 
zăm. 

— Mare drăcie, ziseră dracii. Draci ce sîntem şi 
o astfel de drăcovenie încă n-am văzut, n-am auzit. 

Ca să nu rămție dracii înceluiţi, pornirăm a le 
spune cum stä tărăşenia noastră : 

— Vedeţi, dumneavoastră, preaafurisiţi, preain- 
cornoraţi şi preacodălaţi draci, 


Mari coconi ai iadului, 
Îngeri ai păcatului, 


să n-aveţi nici o grijă, că dacă încă nu ne-am născut, 
de născut o să ne naştem. Ştim şi ai cui o să fim, ştim 
şi cum o să ne cheme. Băgaţi bine pe urechi, noi dacă 
astăzi nu sîntem altceva decît nima, miine poimiine 
o să fim feciorii lui Păcală, care a păcălit şi pe dracu. 

Se-nfiorară dracii auzind de numele lu tata. 

— Şi acum de unde-mi veniți? 

— De la rai. 

— Pe ce cale aţi ajuns aci, unde nu se pătrunde 
decît pe calea văzduhului, care este numai în stăpini- 
rea noastră ? Aripi n-aveţi, coadă de ţinut cîrma la 
zbor vă lipseşte, de la rai pînă aici e cale nu glumă, 
cum aţi ajuns în iad? 

— Ne-am dat drumu pe frînghie. 

— Cum să vă daţi drumu pe fringhie, cînd iadu 
e deasupra şi raiu e jos? Ca să veniți din rai aici a 
trebuit să urcați, nu să coboriţi. 

N-am mai înţeles nimic. Toate mergeau pe dos. 
Pînă şi lumea pentru draci era cu josu-n sus. 

Dar noi pierdeam vremea de pomană stînd la 
taifas cu dracii şi uitaserăm că pentru a ne naşte tre- 
buia mai întîi să ducem măcinişu acasă, uitaserăm ui- 
ta-ne-ar relele că ne-au rămas bieţii saci la moară 


Înjugaţi, 
Nebăuţi 
Şi nemincaţi. 


Povestind noi dracilor zoru cu moara, hop, veni 
şi Scaraoţchi-Sarsailă, tartoru ăl mare al dracilor, 
mai încornorat şi mai codălat decît toţi dracii : 


Sarsailă-tartacot 
Cavre-avea barba de-un cot, 


ocrotitoru iubitorilor de arginţi, zavistnicilor, fățar- 
nicilor, hoţilor, mincinoşilor şi viclenilor. În juru lui 
încetu cu încetu, pe nesimţite, s-adună întreg soboru 
dracilor: Alimănitu, Împieliţatu, Spurcatu, Ucigă-l 
crucea, Muncea, Nezdravănu, Ucigă-l toaca, Necu- 
ratu, Ducă-se pe pustii, Încuiese-n pietre, Socea, În- 
cuiese-n lemne, ÄI din baltă şi alţii şi alţii, 


Ce de soare se feresc 
Și de umbră se lipesc. 


Auzind dracii povestea noastră şi zoru de a ne în- 
toarce pe pămînt la nunta tatii, ne-au luat de mină 

şi ne-au plimbat în lung şi-n lat pe întreg întinsu îm- 
părăţiei lor. 

— Să ştiţi şi voi ce mâîndreţe este pe tărîmu nos- 
tru. După ce vă veţi naşte să ascultați de sfaturile tri- 
mişilor noştri pe pămînt, să faceţi numai fapte, plă- 
cute nouă, că aşa şi numai aşa veţi putea stăpîni îm- 
părăţia iadului. 

Ce era iadu ? Un balaur mare care 


Dintr-o gură 
Cit o şură 


vărsa flăcări necontenit. Şi în flăcările iadului se pră- 
jeau şi se rumeneau, unde era vipia mai mare, credin- 
CLOŞII sfaturilor dracilor. 

În stînga şi-n dreapta rîului de foc, dracii împin- 
geau pe cei sătui de mingiierile focului şi-i aruncau 
în cazanele de smoală să se mai răcorească. 

Preumblîndu-ne cu dracii pe marginea rîului de 
foc şi căscînd gura la cele ce vedeam, ne pomeni- 
răm cu dracii cei cionţi de la scaunu de judeţ sosind 
şi ei, cu tolbele pline de suflete, pe care le vărsară pe 
unde era bilbăra mai mare şi mai puţină înghesuială. 
Cei puşi cu rînduiala îi luară apoi în furci, aşezîn- 
du-i care şi la locul lor; popii la popi, măcelarii la 
măcelari, boierii la boieri, după cinuri şi bresle. Dind 
dracii cei cionţi cu ochii de noi, o sfecliră. Fuga la 
Sarsailă. Nu ştiu ce îi vor fi şoptit la ureche, c-a 
bleojdit Sarsailă ochii cu teamă spre noi. Plin de curaj 
prefăcut s-a răstit: 

— Ce-i cu voi, de unde-mi sînteţi, de unde-mi ve- 
niţi şi ce căutaţi în împărăţia mea? 

Dintre toţi dracii Sarsailă, împăratul lor, .stăpinu 
iadului, era cu coarnele mai întortocheate, ca de ca- 

pră întortură şi între coarne, pe chitia capului, purta 
cunună împărătească. Ochii lui mai holboiaţi, ca de 
buhă, nasu lui mai borcănat şi mai cocoşat, dinţii lui 
mai zîmbaţi şi doi coli ca de lup, păru mai vilvoiat, 
urechile mai ţăpuri. Barba ca de ţap bătrîn. 

Negru păros, coada lui mai lungă decit a celor- 
lalţi, îmbirligată, mai sus avînd în sftrec un zmoc de 
păr. Asemenea podoabă alt drac n-avea. 

Cu mîna pe bobu de tămiie, doar să-l arunc în foc 
şi să împrăştii toată drăcimea, am ris în gindu meu 
şi i-am răspuns: 


fine-ţi gura, Sarsailă, 
Și de spate fie-ţi milă, 
Că de ne-o veni mai bine, 
O să fie vai de tine. 


La mare-ncurcătură, Scaraoţchi fugi într-o ripă 
la talpa iadului — muma dracilor — s-o întrebe cum 
să scape de noi. Înainte de a-i spune ce are pe inimă, 
vrînd să-şi aprindă luleaua, se prefăcu că n-are foc. 


Şi ne strigă de sub rîpă, 
Să-i dăm un tăciune-n pipă. 


A vrut el prin asta să ne vadă şi mumă-sa cum 
arătăm la chip, să-şi dea şi ea cu părerea ce-i de fă- 
cut. Dar înainte de a ne vedea ea, că n-avea pe cine, 
am văzut-o noi pe ea. Talpa iadului era zbircită la 
față ca o prună uscată, albită de bătrîneţe şi năptrlită. 
Abia îşi tîra coada după ea. 

Fuga 

Tivismoc 


C-un foc 


şi eu după el cu bobu de tămîie. 

— Venirăţi? 

— Precum vezi, afurisenia ta, într-o clipită. 

'Tivismoc cu tăciunele-n palmă, făcu o plecăciune. 

— Vi-l pun eu în lulea sau îl pune încornorătura 
măriei voastre ? 

— Nu te arde? 

— Cum să mă ardă? Focu te mingiie. 

Se mult miră Scaraoţchi, dar noi, nenăscuţi, nu 
simţeam dogoarea focului. 

— Dacă nu ne crezi, noi ne putem plimba fără 
frică, pe unde e focu mai întăritat. 

— Pune tăciunele-n pipă şi hai să te văd. 

Îi îndesă 'Tivismoc tăciunele-n lulea, ne luarăm noi 
apoi de mînă şi sărirăm într-un cazan cu smoală. 
După ce ne bălăcirăm puţin, zvîc! din cazan în bîl- 
bära cea mare, unde se lăfăiau împărații tirani. Se 
întărită focu din pricina smoalei ce ardea pe noi şi 
flăcările ne spălară de catran încît ieşirăm din foc, 


Curaţi 


Luminaţi. 


Scaraoţchi, rămînînd cu gura căscată la o aseme- 
nea minune uitase să mai tragă din pipă şi 1 s-a stins 
luleaua. Deci mai dori un tăciune. 

Zic: 

— Măi frate Tivismoace, ştii tu una ? 

— Dacă mi-o spui o s-o aflu. 

— Uite, cum stă Scaraoţchi alături de mă-sa pină 
a vrea de a aduce focu, înnoadă-i de coade unu 
de altu. 

Cît ai zice mei, 'Livismoc le şi înnodă cozile. | 
Fuga apoi | 


Tivismoc 


C-un foc, 


şi eu dupe el cu bobu de tămtie şi i le-ndesarăm în 
lulea, întîi tăciunele şi apoi tămiia. 

Trase tartoru dracilor un fum, i se păru că are 
un gust, aşa nu ştiu cum, şi ca să se încredinţeze mai 
trase un fum cu sete. Noi ne uitam la chipul lui, să-l 
vedem cum îi va plăcea gustu tămiei. 

Cît era el de strîmb şi de urît făcu o strimbătură 
grozavă, rînji dinţii laşi ca lopeţile şi scuipă scîrbit 
luleaua din gură. A căderea ei, luleaua î îşi făcu vînt 
şi se aprinse mai tare. Căzută jos, pe pămînt, se propti 
cu gura-n sus între două pietre Şi începu să împrăștie 
mireasmă de tămiie amestecată cu miros de tutun. 
Şi nu ştiu de ce, dar mirosul de tutun, tămfia dracu- 
lui, întărea mireasma tămiiei, tutunu domnului. Aşa 
făcea şi popa Colivă la zile mari, ca să economisească 
tămiia cea scumpă : la un bobiş de smirnă sau de tă- 
miie punea-n cădelniţă şi-o foaie de tutun uscată. 

Pe încetu mireasma tămñħei porni a se plimba prin 
iad, ca printr-o biserică, la ea acasă. Drăcimea ia- 
dului, î în frunte cu Scaraoțchi şi alde mă-sa, simțind 
mirosu de tămiie, s-a înspăimîntat zbughind-o care 
şi încotro, fugind aşa cum numai dracu ştie să fugă 
de tămiie. 

Scaraoțchi trăgea într-o parte, Talpa iadului în- 
tr-alta, pînă mai zdravăn Sarsailă şi mai slabă coada 
mumii dracilor, s-a rupt coada drăcoaicii rămînînd 
cioantă ca o capră. Rămase iadu pustiu de draci pe 
seama noastră. Unde se vor fi mistuit atiţia draci, în 

cîteva clipe, n-am putut băga de seamă, dar în iad, 
ca din senin, nici ţipătă de drac. 

— Asta da, mai zic şi eu, să te pomeneşti stăpin 
peste întreg iadu, doar cu un bob de tămiie. Dar ce 
să facem noi cu această grădină a scîrbei şi tinguirei, 
în care, din pricina vipiei de foc, nu creşte măcar un 
fir de iarbă, nu găseşti un năstrap de apă? Văzurăm 
nişte însetaţi ca prigorile căutînd apă. Pe o stîncă 
aflarăm nişte urcioare pîntecoase, dar toate erau goale, 
puse aci într-adins, ca să mărească mai mult chinurile 
însetaţilor. 

Făcurăm o preumblare în lung şi-n latu iadului şi 
băgarăm de seamă că nu toţi care se canoneau erau 
vinovaţi. Dracii, în dorinţa de a stăpîni popor mai 
mult, aduseseră cu şoalda şi oameni fără păcat sau 
săraci cu păcate iertate. 

O sumedenie de haiduci, de panduri, volintiri şi 
clăcaşi care luptaseră şi robiseră pe lumea ailaltă se 
chinuiau pe nedrept aici în iad. 

— Tivismoace, aici e de noi, hai să facem o șir de 
dreptate şi-n iad. Dederăm veste. 

— Mă, care auziţi, care n-auziţi, să vie aici toţi 
haiducii, toţi pandurii şi volintirii şi să s-aşeze de-a 
stinga noastră. Toţi clăcaşii şi sărăcimea să s-alinie la 
dreapta noastră. 

Şi veniră, şi veniră, puhoi. 

— Ei, fraţilor, haideţi la frînghia de nisip şi pe 
rînd, ca la moară, unu cîte unu să mergeţi pe lumea 
ailaltă, la casele voastre, şi duminică să dea Cornea 
împieliţatu să lipsească vreunu de la nunta lu taica 
Păcală. 

Cît o fi ţinut urcuşu nu mai ţinem minte, dar aşa 
vreo nouă ani tot a ţinut. Poate nici nouă ani împli- 
niţi să nu fi ținut, că de vreo trei veacuri plecasem 

noi de la moară după biciuşcă şi pîn? la nuntă nu 
mai erau decît trei zile. 

La urmă urcarăm şi noi. Bucuria lui moş Nicoară. 
Se luase de gînduri, unde am întîrziat atitea ceasuri. 
La moară, năloagă ; aşteptau oamenii să le vie rîndu 
cu săptămînile. 

— Pe unde mi-aţi umblat voi, mă nenăscuţilor ? 

— Dar pe unde naiba n-am umblat? Fost-am pe 
la scaunu de judeţ, fost-am prin rai, iar acum venim 
de-a dreptu din iad. 

Sacii înjugaţi, boii măcinaţi, cînd să pornim la 
drum, vedem că pirîu tulbure, umflat după ce tre- 
cea de scocu morii, se scurgea la vale numai la o pă- 
şiță de gura pe care icşisem noi din iad. 

Ne-aduserăm aminte cum storsesem noi noru. 

— Văd că ai apă la moară, nu te mai vaieţi acum. 

— Apă berechet, a plouat trei săptămîni necon- 
tin şi ziua şi noaptea. 

Uitîndu-ne noi ca nu care cumva să iasă pe pămînt 
şi vreun drac împieliţat, ne pomenirăm cu arhan- 
ghelu filftind din ăripi ca scăpat din praştie, c-o 
apuca drept în jos pe gaură către tärîmu ălălalt, 
spre împărăţia satanei. 

Îl lăsarăm, ce era să-i mai facem...? 

Îndată ne făcurăm noi socoteala. 

— Moşule, n-ai o sapă? 

— Ba am, cum să n-am. 

— la dă-o, moşule, puţin încoa. 

Puserăm mîna pe sapă şi abăturăm firu apei pe 
gaură peste focu gheenei din iad. Dracii, cu oamenii 
lor de credinţă, au cercat să apere focu veşnic al ia- 
dului, să nu se stingă. Crescînd apele, au ajuns pină 
şi pe dracii care se cuibăriseră pe cucuioavele mai- 

nalte ale iadului, înecîndu-i cu totul. Despre iti | 
ghel nu ştiu ce s-a întîmplat cu el. 

De atunci n-a mai rămas picior de drac, nici în 
iad, nici pe pămînt. Doar pe la unele biserici îi mai 


| 


zugrăvesc popii în tindă, să sperie lumea cu ei. | 


LA NUNTA TATII l 


Povesteşte Tivismo 


Cînd am ajuns acasă cu măcinişu, nuntaşilor le scă 
părau măselele de foame şi li se lungiseră gîturile ş 
urechile de atîta aşteptare. 

— Ce-aţi făcut, juraţilor, aţi măcinat boii? Di 
ce-o să facem noi pîine şi mălai la oaspeţi? 

Ne luară în primire, cum s-ar zice-n pumni şi 
palme. 


Hai dar îndărăt la moară, 
Hai la moara lui Nicoară. 


Aşteaptă aci vreo trei, patru zile, pînă ne-a veni 
rindu, măcinarăm sacu de grîu şi pe-ăl de mei, în 
cărcarăm, înjugă-te apoi, Tivismoace, de hăis, i 
'Tivisoace, jugu de cea, şi vino iute acasă. 


Şi pe loc găina 
A cernut făina, 
lar o curcă 
Nu se-ncurcă, 

Se avintă 

Şi frământă, 
Plămădeşte 
Şi dospeșie, 
Pita crește 
Boiereşte. 
Doi gândaci 
Fac colaci, 
Două muşte 
Fac găluşte. 


Deterăm şi noi drumu din sîn la păsărei şi 


Veni gaia 

Cu tigaia, 

Lişița 

Cu cratița, 

Și lăstunu 

Cu ceaunu, 

Şi o barză 

-N cioc c-o varză. 
Şapte cuci 

Aduc lăptuci, 
Prepeliţa 

Cu bărdiţa 

Și cocoru 

Cu toporu 

Taie, taie, 

Șapte paie. 

Un urs în izmene 
Mărunţea la lemne. 
Un boboc 

Suflă-n foc. 

Trei cucoare 
Aduc sare, 
Doi fințari, 
Bucătari, 

În trei oale, 
Toate goale, 
Fierb sarmale. 
Coțofana 
Gustă zama, 
Şi-n cuptor 
Se frig de zor 
Șapte miei, 
Gindăcei, 

Trei purcei, 
Soricei. 


Între alte bunătăţi s-au adus la masă şi nişte cozo- 
naci rumeni şofran, bine crescuţi, fiindcă fuseseră fră- 
mâîntaţi : 


Cu lapte de leuștean 
Şi untură de chițcan, 


iar nişte găvane mari le-am umplut noi cu poame 
gustoase: tocmai se copseseră aracii În vie şi plopii 
erau plini de pere, aşa că am avut de unde culege. 
Şi pe urmă, ca să li se taie greaţa, am adus din beci 
trei co de iaurt, căimăcel, înflorit în luna lui măr- 
ţişor. 
Ca alergători: 
Cărăbuşi 
Deschid uşi, 
Ciocârlia 
Cu tipsia, 

Ciocîrlanu 
Cu găvanu, 
Rațele, 

Cu brațele, 
Duc în casă, 
Pun la masă, 


îmbiind pe meseni : 


Bună vremea, 

Bună vremea, 

Cinstiţi meseni, 

Orășeni 

Și săteni, 

Pofjtiţi, luați 

Şi ospătați, 

Care fără linguriţă, 
Care fără furculiţă, 

De cumva cele bucate 
Vi s-or părea nesărate, 
Ocna nu este departe, 
Iar de-or fi nepupărate, 
Țarigradu nu-i departe, 
Iar de vi se par nefierte, 
Lemne nu mai sint tăiete. 


Băutura din plin: 


Şapte boloboace 

Fără fund şi fără doage, 
Trei oale cu vin, 

Trei seci cu pelin, 

Și unu deşert 

Plin cu întunerec. 

Paharnici: 


Rîndunica 
Cu ulcica, 

Şi un sticlete 
Mort de sete 
Toarnă vin, 
Toarnă pelin. 


Lăutari pe-o sprinceană : 


Gărgăunii, 

Bărzăunii : 

Toboșari 

Şi cobzari. 

O lăcustă, 

Fără fustă, 

Se omoară 

La vioară. 

Și un cuc, 

Cam năuc, 

Și-un guzgan, 

C-un ciocan, 

Fără vorbă 

Bat în tobă. 

Mai cînta şi-o ştiucă-n baltă 
Şi un cîrstei pe corlată. 


Pe taica Păcală, ginerică, să-l fi văzut cum era 
de-mbrăcat, măi nene, nu ţi-ai mai fi luat ochii 


de la el. 


Avea 
O giubea 

Căptuşită cu văleu, 
Guleru de aoleu, 
Toată de dimie 
Cu petece o mie, 
Spre soare, 
Răsuflătoare, 
Spre lună, 

Gaură bună, 

Spre stele 
Găurele, 

Cioareci de pînză, 
Opinci de frunză. 


Muma, mireasă : 


În picioare cu papuci, 
Cu papuci galbini desculți. 


În cosiţe, 
Cununiţe 


de micşunele. Tocmai înflorise o răchită la noi în 


grădină. 


Zestrea miresil : 


Patruzeci de perini mari, 
Umplute cu furnicari, 
Patruzeci de perini mici, 
Tot umplute cu furnici. 
Patruzeci de minişterguri, 
[esute din peri de iepuri, 
Și patruzeci de ştergare, 
Ț esute din iarbă mare. 

Ce mai încoa şi-ncolo: 


Nuntă, vere, nu pomană, 
C-a picat o muscă-n zeamă 
Şi s-a udat pe nădragi, 
Să-i fie flăcăii dragi. 


În toată bătătura : 


Numai mese-ntinse, 
Tot cu făciii stinse 
Şi blidele linse, 


De flămînzi cuprinse. 


Nunta tatii fără noi nu se putea. Ne tot împie- 
dicam printre picioarele mesenilor, căutînd un ciot de 
lingură, să sorbim măcar cîte o înghiţitură de zeamă, 
că prea înghiţeam în sec văzînd pe ăilalți răbdînd. 
Negăsind cu ce s-aducem un strop de zeamă la gură: 


Eu, de mare supărare, 
Căzui drept într-o căldare, 
De-acolo cînd m-am sculat, 
Picai în oala cu păsat. 
Am mincat, am ospătat, 
Pînă cînd m-am săturat, 
lar frate-meu, Tivisoc, 
Necăjii, minios foc, 

Buf! căzu-ntr-un poloboc 
Şi mi s-a-mbătat pe loc. 


S-adună lume peste lume, să zgîiască ochii la minu- 
nea de nuntă a tatii. Se-nghesuiau în jurul gardului, 
îşi dau cu coatele şi rîdeau. Ridea de cum era-m- 

brăcat tata, rideau de zestrea mumii, rideau de 
mîncare, de băutură, de lăutari, rideau de orice 
vedeau. 

În vremea asta, în înaltu cerului începuse să ro- 
tească-n zbor cetele îngereşti, coborînd ca un stol de 
berze şi se aşezau care pe turla bisericii, care în vârfu 
unui prun, care pe coama cîte unui acoperiş sau în 
popii gardurilor. 

După ei, hait şi sălăşluitorii raiului cu lulelele-n 
gură. Văzînd eu atiţia oaspeţi, ce gîndii : 

— Staţi, firea-ţi voi să fiți de birfitori, dacă-i 
vorba de-atiţia nuntaşi, îi fac eu lui taica Păcală o 
nuntă ca-n poveşti, să nu ne fie nici nouă ruşine c-am 
fost la nunta lui, nici nuntaşilor. Iau nuielușa de alun 
de după uşă, unde o lăsase taica, şi-ncep lipic-desli- 
pic, lipic-deslipic pînă spulberai pe toți gură-cască 
din jurul nunţii. Lipic-deslipic, spulberai zestrea 
mumii. Lipic-deslipic, spulberai ţoalele urîte ale tatii 
şi-i adusei haine de Făt-frumos. Lipic-deslipic, se du- 
seră pe apa simbetii lăutarii, nedemîncarea, nebău- 
tura. 

Apoi, oprii nuntaşii, numai unu şi unu, pe toți 
haiducii, pandurii şi volintirii scăpaţi de noi din iad. 
Mai oprii şi din sat ceva neamuri şi lume mai cumse- 
cade, de teapa noastră. 

Deslipic-deslipic, luarăm nunta de la capăt, s-o mai 
facem o dată, că pe a dintii o greşisem. Am ieşit din 
sat spre codru, să facem o nuntă haiducească, cum 
alta n-a mai fost, să se pomenească-n veci de veci. 

— Şi-a fost nuntă frumoasă? 

— lan ascultați cum a fost: 


Prin codru verde 
Uşor se pierde 
Mică trăsură 
Roţi de răsură. 


Cai turturele, 
Hamuri zorele, 
Cu zurgălăi, 
De clopoței. 


Un surugiu, 
Zglobiu scatiu, 
Bici, scînteioară, 
Rădoanu zboară. 


Sub coviltir 

De trandafir, 
Zînă de zori 
Floare-ntre flori, 


Ca o muşcată 
Îmbujorată, 
Mare crăiasă, 
Muma mireasă. 

Pe cap cunună, 
Raze de lună. 
Sovonu ei, 


Dalbi funigei. 


Păcală mire, 
Haiduc din fire ; 
Ce-n primăvară 
E foc şi pară. 


Cine e naș? 
Nea Mateiaş, 
Cine-i nășica ? 
Lelea Domnica. 


Nuntaşi panduri, 
Toţi cu poturi, 
Cu găitane 

Și iatagane. 


Cu mare-alai 

Ajung pe plai, 
n cea pletoasă 
Luncă duioasă. 


Und-se opresc, 
Cu toţi nuntesc 
La mese-ntinse, 
De flori cuprinse. 


O jupineasă, 

Cîrciumăreasă, 
Lîngă mireasă, 
Floarea aleasă. 

Nişte crăiţe, 
Dulci copiliţe, 
Se plimb alene, 
Zîmbet în gene, 


Picurînd rouă 
De lună nouă 

-N cupe brinduşe 
Și căldăruşe. 


Iar o albină 
Cu gușa plină 
La orice vrere 
Aduce miere. 


Greieri scripcari, 
Bondari cobzari 
Și-o cîntătoare 
Privigbetoare. 


Pui de oltean, 
la bora Dan; 
Hora miresii, 
Hora crăiesti. 


Lîngă codane 
Se prind vădane 
Precum leliţa 
Lea Dumitriţa, 


Nea Măgbiran 
Cu Odolean 
Se-nvîrt în draci 
Ca doi dănaci. 


Moş Calomfir 
Cu-a lui Zamfir 
Prind împreună 
Hora de mină. 


Veni şi-o babă, 
Bătrină, slabă, 
Tare zbîrcită, 


Şi ofilită. 


Cu dinţii laţi, 
Negri zîmbaţi, 
Care din sîrbă 
Rămasă ştirbă. 


Eu, Tivismoc, 
Intrai în joc 
La o chindie 
Cu o Mărie, 


Cu o tichie 
Alb-colilie 

De păpădie 
Pe scăfirlie. 


Cînd noi nunteam, 
Ne veseleam, 
Tate bîrfeau 


Şi cleveteau. 


Că biet Păcală 
A fost Tîndală. 
N-a nemerit 

Cînd s-a-nsoţit. 


De biata mumă, 
Ziceau că-i ciumă ; 
Moşie-n glastră, 

Trei pruni pe coastă. 


Zise şi Nasta: 
— Ce nuntă-i asta, 
Pui la cîntare 
Privighetoare ? 


La nunta mea, 
Mai zise ea, 
La o vioară 
Cînta o cioară. 


O coțofană, 

Din darabană, 

Și din cimpoi 
Chiar un broscoi. 


Şi să bei rouă 
De lună nouă ; 
Nu strop de vin, 
Nici de pelin. 


Geaba birfeau 
Şi cleveteau, 
Că noi nunteam, 
Ne veseleam. 


Şi spre sfîrșit, 
La asfinţit, 
Bată-i norocu 
Se-aprinse jocu 

Cînd toată nunta 
A-ncins bătuta, 
Avind în frunte 


Căliți în lupte, 


Pe Măgbiran, 
Pandur oltean, 
Suflet avan, 
Brat buzdugan. 


Şi-aşa-mi cîntară 
Și îmi jucară, 
Toţi foc şi pară 
Pînă-n deseară. 
Şi din amurg, 
Bătută-n sîrg, 
Pînă în zori, 
Nunta de flori. 
Cînd de pe cer 
Stelele pier, 
Clipe-n aglici 
Şi-s licurici. 


Aşa s-a-ncheiat nunta lu taica Păcală. Frumoasă 
iuntă. Cine a fost acolo o să tot povestească. 
* 
* * 


Despre ziuă au plecat nuntaşii, care şi pe la satele 
or, rămînind doar ai casei. Noi doi, nenăscuţi, ne-am 
ras mai de-o raznă, să ne facem socotelile cind să 
1e naştem. 

— O să aşteptăm cam mult pină-a veni vremea 
ă ne ivim şi noi pe lumea asta, în rindul oamenilor. 

Muma, de cum s-a văzut la casa ei, s-a şi aşter- 
nut pe treabă. Femee harnică, bătătarnică: mătura, 
scutura, cîrpea, torcea, împletea, ţesea. Nu-i stăteau 
mînuşiţele o clipită. Pune cloţe, scoate pui, în gră- 
dină sădeşte tot felul de sămînţiiuri. Mai mare dragu 
s-o vezi cum vrednicea din noapte pină-n „noapte. 
Muncea, sărmana, plină de voie bună, pînă cădea 
de oboseală. Nu se mai sătura muncind, iar de văi- 
tat n-am auzit-o decit într-o seară gingurindu-şi 
osteneala cîntînd : 


Dor-mă, dor-mă mîinile, 
Miinile şi braţele, 

Tot cernînd 

Și frămintînd, 

Tot torcînd 

Şi tot ţăsînd, 

Măturind 

Şi scuturînd. 


Trecuseră aproape trei luni de cind era la vatra 
şi nu mai cunoşteai nimic din ce a fost altădată p 
bătătura lu taica bătrînu On. 

Cînd se-mpliniră trei luni în cap, ce mi-am zis e 
aşa ca prostu ? Ia să facem puţintică socoteală olte 
nească, Tivismoace. Sînt sau nu sînt trei luni de cîn 
a luat tata Păcală pe muma, ori nu sînt? 

— Sînt, cum să nu fie! | 

— Sînt trei luni de cînd a luat muma pe taica, 
ori nu sînt? 

— Sînt şi ăstea, cum să nu fie! 

— Trei luni de cînd a luat taica pe muma, cu tr 
luni de cînd a luat muma pe taica, fac ori nu şa 
luni? 

— Fac, cum să nu facă, dar tot mai trebuie să 
aşteptăm încă trei luni ca să se împlinească sorocu 
de nouă. 

— Mult, frate-meu, peste poate de mult. S Să nu 
putem găsi noi, viitori pui de oltenaşi, şi încă feciori 
ai lui Păcală, o chichiţă pentru äle trei luni? 

— Stăi, frăţie, nu-ţi mai bate capu, c-am găsit-o şi 
pe asta. Să luăm socoteala încă o dată de la înce- 
put. Trei luni de cînd s-a-nsurat taica cu muma, fac 
trei luni, cu trei luni de cînd s-a măritat muma cu 
taica fac şase luni în cap, fără o zi lipsă, şi cu încă 
trei luni de cînd s-or luat împreună, cît fac? 

= Nouä! 

— Atunci înseamnă că noi ne-am şi născut. 

— Se vede treaba că aşa e. 

— Şi aşa a fost, nenicule, la trei luni după nuntă, 
ne-am şi născut. 


NAŞTEREA 


Povestește Tivisoc 


— Venirăm şi noi pe lumea cea adevărată, măi 
frate-meu ! 

— Că bine zici, destul am plutit ca prin vis în 
lumea nelumii şi a închipuirii. Şi ne născurăm copii 
întregi, făcuți după orindă, la nouă luni, precum s-a 
pomenit de cînd îi lumea şi pămiîntu. 

Vorbeam cu frate-meu şi gindeam în sinea mea : 
fi-va şi pe lumea asta scaun de judeţ, rai şi iad? Iar 

dacă sînt, cum arată ele şi ce deosebire va fi între 
rânduiala cerului şi-a pămîntului ? Vom trăi şi vom 
vedea. Mă uit la frate-meu, î îi iau seama bine, să nu-l 
mai cunosc, parcă ar fi fost dat la dres. Toate la locu 
lor : faţa nu mai privea spre ceafă, ochii amîndoi că- 
prui, nu mai cătau saşiu, picioarele şi mîinile deopo- 
trivă de lungi, picioru ŞI mina dreaptă la dreapta, 
picioru şi mîna stîngă pe stînga. Se uită şi el la mine 
şi mă vede nou-nouţ, turnat fără greşeală, pe cala- 
podu copiilor. Ne zgtiam lung şi deşirat unu la altu 
şi nu ne mai săturam privindu-ne, atît ne eram de 
dragi. Semănam atit de mult între noi, că oricind 
ne-ar fi încurcat cineva, dacă frate-meu n-ar fi avut 
alt nume, n-ar fi fost mai scund şi n-ar fi avut ochii 
verzi. Doar cu un lat de palmă mai mic decit mine: 


Era așa de voinic, 

Că-l pierdeam prin pipirig, 
Cînd s-așează-n curătură 
Îi dau miviştile-n gură, 


iar în ceea ce mă priveşte pe mine: 


Eu eram puţin mai-nalt, 
Stam în picioare sub pat, 
Cu ciumagu ridicat 

Şi strigam că sînt bărbat. 


Încolo, amindoi : 
> 


Cu turu nădragilor, 
Făceam pârte rațelor. 


Sus pe bolta sinilie a cerului, o scramură de nor 
îşi destrăma funigeii peste codrii cu frunza arămie. 

O adiere uşoară de vînt se-nvîrtea mirată în juru 
nostru, făcîndu-ne păru vilvoi. Dar, zburdînd încoa 
şi-ncolo, de bucurie că ne-am născut şi-am intrat 
în rîndu oamenilor, ne văzu muma. 

— Copilaşii mumii, mînca-i-ar muma să-i mă- 
nînce de voinici, de-atîtea treburi cite-am avut pe 
cap, am şi uitat că v-am făcut. Ne luă pe amîndoi 
în poală. Ce ochi senini şi ce căutătură blindă la 
muma ! 

— Ia să vă văd, cum arătaţi? Ptiu! că tare mai 
sînteţi frumoşi! Amiîndoi semănaţi cu Păcală, dar, 
ia stai, îmi zise mie, tu ai ochii mei căprui! Şi pu- 
nînd deştiu în obrazu lui frate-meu: şi tu ai gro- 
piţa asta de la mine. Sprîncenele trase şi genele su- 
mese să ştiţi că tot de la mine sînt. Acum, că vă luai 
seama, haideţi la sînu mumii, puişori, să vă alăptez 
puţin. Dar daţi zor, că nu-mi văd vindecu de-atita 
lucru! 

Noi, dornici să cuprindem şi să înţelegem lumea 
cea nouă cu toate simţurile, nici pin gînd nu ne tre- 
cea să-ncepem viaţa ca toate lighioanele, cu suptu. 
Sugă purceii, sugă căţeii, pisoii, dar noi, doi feciori 
năzdrăvani ai lu Păcală, să păşim în viaţă cu ţiţa-n 
gură? 

— Mai vezi de alţii, mumă, i-am spus eu. Ori, 
ce? Crezi că sîntem nişte amăriţi de papă-lapte? Ni 
s-a scîrbit de cît lapte am văzut în rai şi ne-apucă 
greaţa numai ce-i auzim numele, necum să-l mai şi 
gustăm. Despre partea laptelui, eu zic s-o laşi mai 
încet. N-ai nici un zor să te pripeşti. Mai bine prinde 
doi-trei puişori de găină, ni-i rumeneşti în frigare cu 
moare de usturoi şi-i tragem noi pin dinţi cu o azi- 

mă caldă şi c-o ulcică nouă de ţuică bătrînă, să le 
meargă fulgii. 

— Auzi la el, ar bea ţuică cu buricu netăiat! 

— Mumă, mumă, ai şi uitat că ne-ai făcut la bu- 
turoaga prunului. Sîntem la poala muntelui, mumă, 
unde se-nţarcă copiii cu ţuică. Noi cît om trăi, n-o 
să punem măcar un strop de lapte pe limba noastră. 


— ŞI eu, care m-am studit să vă fac leagăn şi scu- 
tece : 


Un legănel, 
De păltinel, 
Și scutecel 

De bumbăcel. 
Să vă scalde 
Tot ploi calde, 
Nea să ningă, 
Nu v-atingă. 


La ce rămîne atuncea bună toată truda mea? 

Veni şi taica, înceluit rău: 

— Ce-i cu voi, mă? Aţi încurcat socotelile ? Cum 
de vă născurăţi aşa de-ndată? 

— Asta-i treaba noastră. Ce? Dac-am venit mai 
devreme, îţi pică cu supărare? 

— Să fi răbdat şi voi un pic, pînă la împlinirea 
sorocului. Vă năşteaţi mai mari. Acum cată să vă 
cresc eu cu demîncarea mea. Şi aici, la Măciuca, dacă 
nu e vai de toţi, ştiu bine că de noi e vai. 

— Lasă, taică, după socoata noastră ne-am năs- 
cut la nouă luni deplin : iar dacă sîntem mici, aşa e 
săbașu nostru. Zi mai bine bodeaproste că n-o să-ţi 
mîncăm atita demîncare şi n-o să-ţi rupem atitea pe- 
rechi de opinci şi ţoale. Şi-apoi o să-ţi fim şi noi de 

ajutor la orice, n-o să-ţi mîncăm mămăliga de 
pomană. 

— Cum îmi sînteţi, mă, făcuți deplin, cînd n-au 
trecut de la nuntă decît trei luni? 

— Stai să vezi şi matale, taică Păcală, ai luat ma- 
tale pe muma de trei luni? 

— Am luat-o. 

— Dar muma, ea nu te-a luat pe matale tot de 
trei luni ? 

— Şi? 

— Şi? Ce mai ştii? Trei luni de cînd ai luat ma- 
tale pe muma, cu trei luni de cînd te-a luat muma 
pe matale, fac ori nu şase? 

— Fac, cum să nu facă, dar unde sînt ălelalte trei 
luni pînă la nuntă? 

— Adaogă matale încă trei luni de cînd v-aţi luat 
amîndoi şi-ai să vezi că fac tocmai nouă. 

Rămase taica pe gînduri de-atita istețime la min- 
tea noastră. De ciudă, încruntă puţin sprîncenele, dar 
cum pe el nu-l prindea bine supărarea, scăpă un 
zîmbet către muma, grăind: 

— Vezi, fă muiere, nici nu făcură bine ochi ca 
pisoii şi ia te uită ce dă din ei! Ăştia, ca miine poi- 
mîine or să ajungă să mă păcălească şi pe mine. (În 
gîndul meu: ba bine că nu! O să-ţi vie rîndul cît 
de curînd, taică Păcală !) 

— Ai grijă de ei, zise taica, 

Că sînt mici, parcă sînt iezi, 
Dacă-i duci pe boldă-i pierzi; 


Și de vrei ca să mai crească, 
Să-i mii la islaz să pască. 

BOTEZU 


Povesteşte Tivismoc 


— Pîn-a vrea de-a paşte, mai va. Islazu e prea 
departe şi iarba tîrcăvită. Sîntem leşinaţi de foame 
şi nu ne ţin picioarele pîn-acolo, faceţi şi dumnea- 
voastră un pic de ospăț, de bucuria venirii noastre pe 
lume. 

Auzind rostindu-se sfîntu cuvînt ospăț, la toţi ai 
casii a-nceput să le lase gura apă. 

— Bine, bine, ospăț, ospăț, o auzirăm pe muma, 
dar cu ce rost? Barim să vie nașu, să-i botezăm. 

— Dar sînt botezați încă înainte de a se naşte. 

— O fi cum spui tu, că prea o ţii în coarne, se 
oţări muma. Auzi botez, şi încă înainte de a se naşte, 
botez fără popă şi fără naş! Auzi la el, nume dat 
unor copii : Tivisoc şi Tivismoc! Aşa nume pocite 
puteau ei să poarte înainte de-a se naşte, nume care 
se potriveau cu făptura lor schimonosită de-atunci. 
Că mi-i ştii în ce hal de pocitanii ajunseseră ; dar a- 
cum, la o aşa mîndreţe de dănaci, astfel de nume şo- 
doase nu se mai prind. 

Cearta s-a întăritat rău şi era să se lase cu păru- 
ială, dacă nu venea naşu. Muma ţinea morţiş să ne 
boteze la biserică, să ne bage popa-n cristelniţa. Tai- 
ca avea alte socoteli. El, cînd auzea de biserică şi de 
popi, parc-ar fi auzit de boieri sau de turci. I se 
zbîrlea păru-n cap, se-ncrîncena carnea pe el. 

— Se uită Dumnezeu la săraci? Cum o să ţie el 
cu noi? Dumnezeu e al boierilor şi al domnilor. 
Le-a-ngăduit chiar să-şi puie pînă şi chipurile pe pe- 

reţii bisericilor în rînd cu sfinţii, de nu ştie săracu 
la cine să se-nchine mai întîi, la sfinţi ori la boieri. 

Alături de boieri, s-au semeţit şi boierinaşii şi 
chiaburanii, să-şi dureze bisericuțe zugrăvindu-şi 
chipurile şi scriindu-şi numele într-nsele. Noi am 
fost buni doar să frămîntăm pămîntu Și să turnăm 
cărămida, să spargem steiurile de piatră şi să ardem 
varu, să cărăm cu boii şi cu spinarea toate povoaze- 
le. Ce mai? Toată năduşeala era a noastră şi fala 
toată a lor. Pînă se zidea o biserică, se ţineau bătă- 
liile şi înjurăturile lanţ. 'Te-njura şi te drăcuia în bi- 
serică. 

Noi am fost de partea lui taica. Nu mai puteam 
de foame. Pînă să vesteşti pe popa, pînă să se gătea- 
scă naşa, trecea vremea prînzului. În cele din urmă şi 


Naş 
Mateiaş, 
Nepot de rebeliaş 


se dete de părerea noastră. 

— Lasă, fină, cum o să bage popa-n cazan dita- 
mai măgădanii ? N-are lumea de ce ride? Nu-i vezi 
că sînt flăcăi? Ca mîine încep să umble după fete. 
Ce le mai trebuie popă şi biserică? Nume se găsesc 
cît lumea, dar nume rare şi alese ca ale lor, nu se 
mai află. 

— Naşule, eu ştiu una şi bună, vreau să pun alte 
nume copiilor : nume ca pe la noi, să- cheme şi pe 
“i ca pe-alde Trică şi ca pe alde Mărin. Cine-a mai 
născocit şi numele ălea aşa de poncişe ? ? Biserica 
fiind, zice-să, casa Domnului, o mai lăsăm chiar în 


plata Domnului, că nici eu n-am făcut nuntă cu 

popă, dar numele să le schimbăm. Cum i-om răzgii 
noi în casă e una, în lume însă nu vreau să poarte 
asemenea nume năstruşnice. 

— Bine, fină, fie precum zici. Atunci care să fie 
Trică şi care Mărin? 

— Tivisoc să fie Trică şi Tivismoc, Mărin. 

— Cum s-ar zice Tricà-Tivisoc şi Mărin-livis- 
moc. 

— Aşa? 

— Aşa! 

Şi cu asta am căpătat alte nume, din chiar ziua în 
care ne-am născut. 

De bucurie, muma a aşternut masa şi-a încropit, 
bătînd din palme, un pui de ospăț, ca la botez. 


La o masă rotilată 
De ai casii-mprejurată 


ne-am aşezat fiecare pe cîte-un scăunel, pe cîte-o bu- 
tură, întii noi, mai flăminzi, apoi naşu, naşa, taica 
şi muica panduroaia. Moşu tăia bătătura-n lungiş 
şi-n curmeziş. Îşi adusese aminte de boieri şi de popi 
şi-i sărise cuţitu din teacă. Aşa era firea lui aspră: 


Cînd îmi era mîniat, 
Intra-n casă nechemat, 
Sta la masă ne-mbiat 
Bea pabaru ne-nchinat. 


Acum nici gînd să intre-n casă şi nici curaj la 
vreunu din noi să-l chemăm. 

Muma, stană de piatră, cu oala cu ciorbă de ur- 
zici în mînă, nu cuteza să toarne-n blid. Aştepta să 
treacă negura după faţa pandurului. Văzînd că nu i 


189 


să potole mînia, puse oala lîngă blid, fugi-n beci şi 
veni cu o ploschiţă plină rasă de ţuică, frunte bà- 
trînă. Se-mblinzi moşu şi luă loc în juru măsuţii cu 
trei picioare. 

La ce să mint, de mincat s-a mîncat bine. Nici de 
băut nu s-a băut rău. La botezu nostru n-a fost papă 
domnească, dar nici răbdări prăjite, ca la nunta din- 
tii a tatii. N-au fost ele cine ştie ce băuturi alese, dar 
nici nu ne-am udat gîtu cu stropi de rouă ca la nunta 
de-a doua. Asemenea lucruri se puteau petrece doar 
în închipuirea noastră, înainte de a ne naşte. 

La o petrecere, precum se ştie, mîncarea e fudulie, 
băutura e unde e. Nădejdea era dar la draga de ploscă 
pîntecoasă. 

Pornind de la tata moşu, care-i făcea safteaua, 
plosca trecea din mînă-n mînă şi se oprea iar în fața 
lui, s-o binecuvînteze. 


Gil, gîl, gil, 
Gil, gîl, gîl, 


la al doilea înconjur al mesii a amuţit glasu ploştii. 
Muma, la un semn al lui taica, se sculă încetunel şi 
plecă cu plosca furiş la beci. Se-nsenină moşu la faţă 
şi scoase fluieru de la chimir. Mai văzusem noi fluiere 
şi cavale. Toate erau de lemn, ştiam chiar că cele 
mai bune se fac din lemn de prun. Sună mai bine. 
Aşa a fost orînda prunului, să dea omului şi sămînţă 
de veselie şi cîntec. Fluieraşu lui moşu era lucrat din- 
tr-un os de aripă de vultur. Era chiar un 


Fluieraş de os, 
Mult zice duios, 

la fel ca al ciobănaşului 
din cîntecu oii năzdră- 
vane, dacă nu chiar flu- 
ieraşu ăla. 

La petrecere, moşu 
nu ducea la ureche. Ştia 
să dea de duşcă şi cu 
plosca, şi cu oala. Vor- 
ba lui: 


Cir n-o da de duşcă, 
Să moară de puşcă. 


Slavă domnului, la 
beutură ştia moşu să 
dea chiot şi dracului. 
După cea din urmă în- 
ghiţitură, plosca, fără 
glas, se attrnă cuminte 
în cui, la locu ei, şi flu- 
ieru se lipi de buzele u- 
mezite de ţuică ale mo- 
şului. Viersu fluierului 
— potrivit din suflare 
şi mişcarea molcomă a 
degetelor lui de mâini 
aspre, noduroase, unduia ca o uşoară boare de vînt 
călduş, plăcut zăpezii, care se topeşte-n cale-i — plu- 
tea ca o adiere dulce, care porneşte muguru codrilor şi 
înfloreşte pajiştile primăverii. Se-ntrerupea apoi moşu 
din fluier şi-i zicea din gură încet, tărăgănat, cîntece 
vechi, haiduceşti, ruginite. 

Şi-aşa, pe nesimţite, cîntecu lui tata bătrinu On 
aduse în juru mesei noastre rotunde freamătu co- 

drilor, murmuru izvoarelor, viersu păsărilor, chiotu 
haiducilor şi sprîncenele mîndrelor. 

lată cum a sunat întîiu cîntec pe care l-am auzit 
noi de la tata moşu On. Odată l-a zis la botezu 
nostru şi n-am să-l mai uit cât oi trăi. 


Foaie verde mărgărit, 
Mă uitai la răsărit, 
Văzui primăvara vind 
Muguru la iarbă dînd 
Şi zăpada ocheşind. 


Văzui frunza ca paraua, 
Spălai pușca cu vergeaua 
Și-o unsei cu untdelemn, 
Să tragă bine la semn, 

Şi cu seu de căprioară, 
Pe cine-o lovi să moară. 


Foaie verde ca laleaua, 
Îmi apucai poteceaua, 
Unde-mi cînta turtureaua, 
Se-ngîna cu presureana. 


Turtureaua mie-mi cîntă, 
Presureaua mi-o ascultă. 
Și-şi resfiră penele, 

Ca mândra sprincenele. 


Taica Păcală era aşa de priceput într-ale cîntecu- 
lui, că nu era-n stare să fluiere nici după un cîine; 
dar cîntecu-i plăcea. Asculta cu privirea pierdută şi 
din cînd în cînd moțăia din cap, ca şi cînd l-ar fi 
pus cineva să adeverească pe muteşte că aşa e. 

Alt cîntec pe care-l zicea moşu, şi din gură, şi din 
fluier, şi la necaz, şi la bucurie, era: mugur, mugu- 
rel, pe care-l ştia de la moşu-său, rebeliaşu. Îl zicea 
pînă la un loc la fel cu toți pandurii, dar la sfîrşit 
mai adăugase ceva şi de la el. 

— Cine a iznovit cîntecu-ăsta, l-a nimerit pe su- 
fletu săracului ca viers. Îl unge la inimă, dar nu-l 
arde la ficaţi. Frumoase sînt şi vorbele, dar nepotri- 
vite. Auziţi voi, să te rogi de Dumnezeu să bată pe 
ciocoii care te bat pe tine, ca şi cînd tu ai fi ciung! 
Om cu scaun la vorbă ca tata moşu On, mai rar! 

A pornit moşu cîntecu domol şi ni l-a zis din gură, 
împletit cu fluieru. Tot cîntec de primăvară, croit 
parcă să răscolească sufletu săracului ca s-apuce ca- 
lea codrului. Se porni a-l zice : 


Mugur, mugur, mugurel, 

Ia fă-te mai măricel, 
Mugur, mugurel ! 

Că tu dacă inverzeşti, 

Pe toate le-nveselești, 
Mugur, mugurel. 

Că ne-am săturat de iarnă, 

Și de relele din ţară 
Mugur, mugurel ! 

Bate-i, doamne, pe ciocoi, 

Cum ne bat şi ei pe noi, 
Mugur, mugurel! 

Satură-i, doamne, de bani, 

Mai scurtează-le din ani, 
Mugur, mugurel! 


În tot timpu cîntării, nimeni n-a mai suflat o 
şoaptă. Toţi ascultau smirna. Barem eu, rămas c-un 

dumicat în gură, n-am mai cutezat nici să mişc făl- 
cile, să-l mestec, ca nu care cumva să tulbur cînta- 
rea. Cîntecu încheiat, tot tata moşu începu vorba : 

— Mă taică, zise el către muma, ia vezi tu pe 
fundu butoiului, nu mai găseşti pentru mine barem 
o ţuică spînzurată? 

Ţuică spînzurată ? Ce ştiţi dumneavoastră ce-i 
aceea ? 

Moşu, ca toţi bătrinii, era cu tabieturile lui. Pe 
butie ţinea o tărăbuşcă legată cu aţă de cinepă. Cind 
avea chef, decît să tragă cu tilvu, să-i vie damfu pe 
git, scotea duşnicu şi da drumu tărăbuştui pe vrană. 
Bolborosea puţin tărăbuşca, pînă se umplea, ŞI o tră- 
gea apoi de aţă afară. Asta era ţuica lui spînzurată, 
mai cu gust decit oricare alta şi de mai multe feluri 
în același butoi. Zicea el că nu-i tot una quica de 
la fund, cu cea de deasupra, şi cea de la mijloc, aşa 
că el, după ce amesteca trei feluri de uică spinzu- 
rată, prindea atîta curaj, că ar fi spinzurat pe toţi 
boierii din lume. 

Îi aduse muma tărăbuşca priponită de gît, ca bra- 
berele de picior. O gilgii moşu pe nerăsuilate. 

— Să trăieşti, taică, o luaşi de la fund, de unde- 
mi place mie. 

Mai zise o doină, două, şi porni a ne spune de vre- 
murile care au să vie. 

— Și vremurile ăştia s-apropie, taică, văzînd cu 
ochii. N-o s-aştepte neamu ăsta pîn’ 


La capu veacului 
Sfirşitu pămîntului. 


Nu mai rămăsese un strop de ţuică pe fundu rără- 
buştii, dar mirosu ei adia deasupra mesii şi ne gidila 

nările. Ce gust o fi avînd quica de plescăia moşu On 
din limbă cu atîta plăcere n-aveam de unde şti. Cum 
să facem dar s-o gustăm şi noi? Ce-mi trăzni mie 
atunci prin minte ? 

— Tată bătrine... 

— Ei? 

— Hai, tată moşule, să-ți mai aducem şi noi cîte-o 
spînzurată. Eu să ţi-o aduc de la mijlocu butoiului şi 
frate-meu de deasupra. 

Să zică moşu nu? Nu se potrivea cu firea lui. 

Fuga amindoi în beci, sui c-o scară pe butoi, scoate 
dopu şi dă drumu tărăbuştii la fund. Gîl, gâl, gfl! se 
umplu. O trăserăm de aţa afară şi-o dederăm peste 
cap, frăţeşte, juma” eu, juma” el. Apoi o scufunda- 
răm pînă ja jumătate și-o duserăm lui taica moşu. Se 
uită unchiaşu la ea, se uită la noi, prinse curaj şi-o 
trecu pe sub mustață cit ai zice mei. 

Ţuica bătrînă de la întiia înghițitură ne-a înfier- 
bîntat sîngele. Cu gîndu la încă un strop de zeamă 
de prună ne-ndreptam nădejdea tot la taica moşu. 

— Ce-ar fi, moșule, s-o guşti şi pe-a de deasupra. 
Oala cu capac fierbe mai bine şi nu dă-n foc. 

— Bine, mă, dacă ziceţi voi că sînteţi doi, şi eu 
unu Singur, şi bătrîn, de ce să mă impotrivesc ? 

Tuleo iar în pivniţă, sui pe scară, scoate duşnicu, 
dă drumu tărăbuştii doar pină la jumătatea butoiu- 
lui. O sorbirăm şi pe asta frăţeşte şi-apoi o umplu- 
răm lui moşu cu ţuică de deasupra. Lui tata moşu ii 
licăreau ochii. Crezînd că e a din urmă ţuică spînzu- 
rată, începu ao legumi. Gil, gil ! se uita la tärāäbuşcă, 
gil, gîl ! iar se uita şi-aşa pe încetu cu milă şi socoteală 
îi dete iar de fund. 

— Să trăiţi, mă nepurceilor, că vă dete Dumne- 
zeu gindu ăl bun. Se vede că ce naşte din pisică tot 


195 


şoareci mănîncă. Voi, mă, o să vă descurcaţi în viaţă 
mai abitir decit tătînu vostru Păcală.. 

Pe cînd bea moşu, noi prindeam putere și curaj. 
Numai cu pumnu şi-am fi doborît pe toţi duşmanii 
lui moşu. '[uica bătrină, băută cu socoteală, te deş- 
teaptă şi-ţi dă gînduri care la trezie nici nu-ţi trec 
prin minte. 

Cu gindu să mai bem o spinzurată, de deasupra, 
să fim şi noi în rindu lumii, îl îmboldirăm pe taica 
bătrînu : 


— Taică, ce-ar fi să-u aducem o amestecată ? 

— Adică cum? 

— Băuşi una de la fund, una de la mijloc şi asta 
de deasupra. Acu să dăm drumu tărăbuştii încetinel 
pe vrană, pînă la fund, şi tot pe încetu s-o scoatem, 
ca să apuce puică şi de jos, şi de sus, şi de la mijloc. 
Cînd bei o spînzurată amestecată să zici c-ai băut 
tot butoiu. 

Rămase întîi moşu pe gînduri, dar pe urmă 
pricepu. 

— Mă juraţilor, voi suflarăţi în tărăbuşcă. Ia ve- 
niți să vă miros. Ne duserăm cu inimile cît purecile. 

— V-am prins. Mirosiţi a ţuică. 

— Zău, moşule, nu, miroase mustaţa dumitale, 
că e umezită din tărăbuşcă. 

Ne crezu moşu şi ca s-o dreagă ne spuse : 

— Bine, dar să mi-o aduceţi cu vîrf. 

Ne duserăm, băurăm partea noastră şi, după rin- 
duiala hotărită de noi, umplurăm şi tărăbuşca mo- 
şului. 

După a treia măsură băută în doi ne-a apucat o 
furnicătură prin vine, am prins aripi. Eram înţăr- 
caţi cu ţuică şi-apoi măi, 


196 


CUPRINS 


Precuvîntare 

Isprăvile lui Tivisoc şi Tivismoc îna- 
inte de a se naşte 

